ಮಾಂಸಾಹಾರಿ ಸಸ್ಯ

ಮಾಂಸಾಹಾರಿ ಸಸ್ಯಗಳು  ಸಸ್ಯಗಳ ಒಂದು ವಿಶಿಷ್ಟ ಬಗೆಯಾಗಿದ್ದು, ಪ್ರಾಣಿಗಳು ಅಥವಾ ಪ್ರೋಟೋಜೋವಾ ವಿಭಾಗಕ್ಕೆ ಸೇರಿದ ಪ್ರಾಣಿಗಳನ್ನು, ಅದರಲ್ಲೂ ವಿಶೇಷವಾಗಿ ಕೀಟಗಳು, ವಿವಿಧ ಬಗೆಯ ಡಿಂಭಗಳು, ಕ್ರಿಮಿಗಳು ಮತ್ತು ಇತರ ಸಂಧಿಪದಿಗಳನ್ನು ಬಲೆಗೆ ಬೀಳಿಸಿಕೊಂಡು ಸೇವಿಸುವ ಮೂಲಕ, ತಮ್ಮ ಕೆಲವೊಂದು ಅಥವಾ ಬಹುಭಾಗದ ಪೌಷ್ಟಿಕ ದ್ರವ್ಯಗಳನ್ನು (ಆದರೆ ಶಕ್ತಿಯನ್ನಲ್ಲ) ಪಡೆದುಕೊಳ್ಳುತ್ತವೆ. ಮಣ್ಣು ತುಂಬಾ ನಿಸ್ಸಾರವಾಗಿರುವ ಅಥವಾ ಪೌಷ್ಟಿಕ ದ್ರವ್ಯಗಳಿಲ್ಲದೆ ದುರ್ಬಲವಾಗಿರುವ, ಅದರಲ್ಲೂ ವಿಶಿಷ್ಟವಾಗಿ ಸಾರಜನಕದ ಅಂಶವಿಲ್ಲದಿರುವ ಆಮ್ಲೀಯ ಜೌಗು ಪ್ರದೇಶಗಳು ಮತ್ತು ಬಂಡೆಯ ಹೊರಚಾಚುವಿಕೆಗಳಂಥ ಪ್ರದೇಶಗಳಲ್ಲಿ ಬೆಳೆಯಲು ಮಾಂಸಾಹಾರಿ ಸಸ್ಯಗಳು ಹೊಂದಾಣಿಕೆ ಮಾಡಿಕೊಂಡಿರುವುದು ಕಂಡುಬರುತ್ತದೆ. ಮಾಂಸಾಹಾರಿ ಸಸ್ಯಗಳ ಕುರಿತಾದ ಮೊದಲ ಸುಪ್ರಸಿದ್ಧ ಪ್ರಕರಣ ಗ್ರಂಥವನ್ನು ಚಾರ್ಲ್ಸ್‌ ಡಾರ್ವಿನ್‌ 1875ರಲ್ಲಿ ಬರೆದ.

ನಿಜವಾದ ಮಾಂಸಹಾರಿತನವು ಹೂಬಿಡುವ ಸಸ್ಯಗಳ ಐದು ವಿಭಿನ್ನ ಗಣಗಳಲ್ಲಿ ಆರು ಬಾರಿ ಸ್ವತಂತ್ರವಾಗಿ ವಿಕಸನಗೊಂಡಿದೆ ಎಂದು ಹೇಳಲಾಗುತ್ತದೆ ಮತ್ತು ಈಗ ಇವು ಒಂದು ಡಜನ್‌ಗಿಂತಲೂ ಹೆಚ್ಚಿನ ಸಂಖ್ಯೆಯ ಕುಲಗಳಿಂದ ಪ್ರತಿನಿಧಿಸಲ್ಪಡುತ್ತಿವೆ. ಇವುಗಳು ಸುಮಾರು 630 ಜಾತಿಗಳನ್ನು ಒಳಗೊಂಡಿದ್ದು, ಅವು ಬೇಟೆಗಳನ್ನು ಆಕರ್ಷಿಸಿ ಬಲೆಗೆ ಬೀಳಿಸುತ್ತವೆ. ನಂತರ ಜೀರ್ಣಕಾರಿ ಕಿಣ್ವಗಳನ್ನು ಉತ್ಪತ್ತಿ ಮಾಡುತ್ತವೆ, ಹಾಗೂ ತತ್ಪರಿಣಾಮವಾಗಿ ಲಭ್ಯವಾಗುವ ಪೌಷ್ಟಿಕ ದ್ರವ್ಯಗಳನ್ನು ಹೀರಿಕೊಳ್ಳುತ್ತವೆ.ಬಾರ್ತ್‌ಲಾಟ್‌, W., S. ಪೋರೆಂಬ್ಸ್ಕಿ, R. ಸೀನೆ & I. ಥೀಸೆನ್‌ (ಅನುವಾದಿಸಿದ್ದು: M. ಆಶ್‌ಡೌನ್‌) 2007. ದಿ ಕ್ಯೂರಿಯಸ್‌ ವರ್ಲ್ಡ್‌ ಆಫ್‌ ಕಾರ್ನಿವರಸ್‌ ಪ್ಲಾಂಟ್ಸ್‌: ಎ ಕಾಂಪ್ರಹೆನ್ಸಿವ್‌ ಗೈಡ್‌ ಟು ದೆರ್ ಬಯಾಲಜಿ ಅಂಡ್‌ ಕಲ್ಟಿವೇಷನ್‌ . ಟಿಂಬರ್‌ ಪ್ರೆಸ್‌, ಪೋರ್ಟ್‌ಲೆಂಡ್‌. ಹೆಚ್ಚುವರಿಯಾಗಿ, ಹಲವಾರು ಕುಲಗಳಲ್ಲಿನ 300ಕ್ಕೂ ಹೆಚ್ಚಿನ ಮೊದಲ-ಮಾಂಸಾಹಾರಿ ಸಸ್ಯ ಜಾತಿಗಳು ಇವುಗಳ ಪೈಕಿಯ ಕೆಲವೇ ಕೆಲವು ಗುಣಲಕ್ಷಣಗಳನ್ನು ತೋರಿಸುತ್ತವೆ.

 ಬಲೆಗೆ ಬೀಳಿಸುವಿಕೆಯ ಕಾರ್ಯವಿಧಾನಗಳು 
ಮಾಂಸಾಹಾರಿ ಸಸ್ಯಗಳಲ್ಲಿ ಬಲೆಗೆ ಬೀಳಿಸುವಿಕೆಯ ಐದು ಮೂಲಭೂತ ಕಾರ್ಯವಿಧಾನಗಳು ಕಂಡುಬರುತ್ತವೆ.

ಬೀಳುಹಳ್ಳದ ಬಲೆಗಳು (ಹೂಜಿ ಎಲೆ ಸಸ್ಯಗಳು) ಬೇಟೆಯನ್ನು ಒಂದು ಸುರುಳಿಸುತ್ತಿದೆ ಎಲೆಯಲ್ಲಿ ಬಲೆಗೆ ಬೀಳಿಸುತ್ತವೆ. ಈ ಸುರುಳಿ ಎಲೆಯು ಜೀರ್ಣಕಾರಿ ಕಿಣ್ವಗಳು ಅಥವಾ ಬ್ಯಾಕ್ಟೀರಿಯಾದ ಒಂದು ಭಂಡಾರವನ್ನೇ ಹೊಂದಿರುತ್ತದೆ.
ನೊಣಕಾಗದದ ಬಲೆಗಳು ಒಂದು ಜಿಗುಟಾದ ಗೋಂದನ್ನು ಬಳಸುತ್ತವೆ.
ಕ್ಷಿಪ್ರ ಬಲೆಗಳು ಎಲೆಯ ಕ್ಷಿಪ್ರ ಚಲನೆಗಳನ್ನು ಬಳಸಿಕೊಳ್ಳುತ್ತವೆ.
ಗಾಳಿಗುಳ್ಳೆಯ ಬಲೆಗಳು, ಆಂತರಿಕ ನಿರ್ವಾತವೊಂದನ್ನು ನಿರ್ಮಿಸುವ ಗಾಳಿಗುಳ್ಳೆಯೊಂದರ ನೆರವಿನೊಂದಿಗೆ ಬೇಟೆಯನ್ನು ಒಳಕ್ಕೆಳೆದುಕೊಳ್ಳುತ್ತವೆ.
ನಳ್ಳಿ-ಮಡಕೆ ಬಲೆಗಳು,
ಒಳಮುಖವಾಗಿ-ತಿರುಗಿಕೊಂಡಿರುವ ಕೂದಲುಗಳೊಂದಿಗೆ ಇರುವ ಒಂದು ಜೀರ್ಣಕಾರಿ ಅಂಗದ ಕಡೆಗೆ ಸಾಗವಂತೆ ಬೇಟೆಯ ಮೇಲೆ ಬಲಪ್ರಯೋಗಿಸುತ್ತವೆ.ಚಲನೆಯು ಬೇಟೆಯ ಹಿಡಿಯುವಿಕೆಗೆ ನೆರವಾಗುತ್ತದೋ ಇಲ್ಲವೋ ಎಂಬುದರ ಮೇಲೆ ಈ ಬಲೆಗಳು ಸಕ್ರಿಯವಾಗಿರಬಹುದು ಇಲ್ಲವೇ ನಿಷ್ಕ್ರಿಯವಾಗಿರಬಹುದು. ಉದಾಹರಣೆಗೆ, ಟ್ರಿಫಿಯೋಫಿಲ್ಲಮ್‌  ಎಂಬುದೊಂದು ನಿಷ್ಕ್ರಿಯ ನೊಣಕಾಗದವಾಗಿದ್ದು, ಅದು ಗೋಂದನ್ನು ಸ್ರವಿಸುತ್ತದೆ. ಆದರೆ ಬೇಟೆಯ ಹಿಡಿಯುವಿಕೆಗೆ ಪ್ರತಿಸ್ಪಂದನೆಯಾಗಿ ಅದರ ಎಲೆಗಳು ಬೆಳೆಯುವುದಿಲ್ಲ ಅಥವಾ ಚಲಿಸುವುದಿಲ್ಲ.  ಅದೇ ವೇಳೆಗೆ, ಕದಿರಪನಿಗಳು ಸಕ್ರಿಯ ನೊಣಕಾಗದ ಬಲೆಗಳಾಗಿದ್ದು, ಅವುಗಳ ಎಲೆಗಳು ಕ್ಷಿಪ್ರ ಆಮ್ಲ ಬೆಳವಣಿಗೆಗೆ ಈಡಾಗುತ್ತವೆ. ಇದು ಕೋಶ ವಿಭಜನೆಗೆ ತದ್ವಿರುದ್ಧವಾಗಿರುವ ಪ್ರತ್ಯೇಕ ಜೀವಕೋಶಗಳ ಒಂದು ವಿಸ್ತರಣೆಯಾಗಿದೆ. ಕ್ಷಿಪ್ರ ಆಮ್ಲ ಬೆಳವಣಿಗೆಯು ಗ್ರಹಣಾಂಗಗಳು ಬಾಗುವಲ್ಲಿ ಕದಿರಪನಿಗೆ ಅನುವುಮಾಡಿಕೊಡುತ್ತದೆ, ತನ್ಮೂಲಕ ಬೇಟೆಯ ಹಿಡಿದಿಡುವಿಕೆ ಮತ್ತು ಜೀರ್ಣಿಸುವಿಕೆಯಲ್ಲಿ ನೆರವಾಗುತ್ತದೆ.ವಿಲಿಯಮ್ಸ್‌, S. E. 2002. ಕಂಪ್ಯಾರಟಿವ್‌ ಫಿಸಿಯಾಲಜಿ ಆಫ್‌ ದಿ ಡ್ರೊಸೆರೇಸಿ ಸೆನ್ಸು ಸ್ಟ್ರಿಕ್ಟೊ —ಹೌ ಡು ಟೆಂಟಕಲ್ಸ್‌ ಬೆಂಡ್‌ ಅಂಡ್‌ ಟ್ರಾಪ್ಸ್‌ ಕ್ಲೋಸ್‌? ಪ್ರೊಸೀಡಿಂಗ್ಸ್‌ ಆಫ್‌ ದಿ 4ತ್‌ ಇಂಟರ್‌ನ್ಯಾಷನಲ್‌ ಕಾರ್ನಿವರಸ್‌ ಪ್ಲಾಂಟ್‌ ಸೊಸೈಟಿ ಕಾನ್ಫರೆನ್ಸ್‌. ಟೋಕಿಯೋ, ಜಪಾನ್‌. ಪುಟಗಳು 77-81.

 ಬೀಳುಹಳ್ಳದ ಬಲೆಗಳು 

ಬೀಳುಹಳ್ಳದ ಬಲೆಗಳು ಏನಿಲ್ಲವೆಂದರೂ ನಾಲ್ಕು ಸಂದರ್ಭಗಳಲ್ಲಿ ಸ್ವತಂತ್ರವಾಗಿ ವಿಕಸನಗೊಂಡಿರಬಹುದು ಎಂದು ಹೇಳಲಾಗುತ್ತದೆ.  ಈ ಮಾದರಿಯ ಸರಳವಾದ ಬಲೆಗಳು ಪ್ರಾಯಶಃ ಸೂರ್ಯ ಹೂಜಿ ಎಲೆ ಸಸ್ಯ ಎಂದು ಕರೆಯಲಾಗುವ ಹೀಲಿಯಾಂಫೊರಾ  ಕುಲಕ್ಕೆ ಸೇರಿದವಾಗಿವೆ. ಈ ಕುಲದಲ್ಲಿ, ಬಲೆಗಳು ಸರಳವಾಗಿ ಸುರುಳಿ ಸುತ್ತಿಕೊಂಡ ಎಲೆಯೊಂದರಿಂದ ವಿಕಸನೀಯವಾಗಿ ಸ್ಪಷ್ಟವಾಗಿ ಜನ್ಯವಾಗಿವೆ ಮತ್ತು ಸದರಿ ಸುರುಳಿ ಎಲೆಗಳ ಅಂಚುಗಳು ಒಟ್ಟಾಗಿ ಮುಚ್ಚಲ್ಪಟ್ಟಿರುತ್ತವೆ. ಮೌಂಟ್‌ ರೊರೈಮಾದಂಥ, ದಕ್ಷಿಣ ಅಮೆರಿಕಾದಲ್ಲಿನ ಅತಿಹೆಚ್ಚು ಮಳೆಬೀಳುವ ಪ್ರದೇಶಗಳಲ್ಲಿ ಈ ಸಸ್ಯಗಳು ಬದುಕುತ್ತವೆ ಮತ್ತು ಅದರ ಪರಿಣಾಮವಾಗಿ ಅವುಗಳ ಹೂಜಿ ಎಲೆಗಳು ಉಕ್ಕಿಹರಿಯದಂತೆ ಖಾತ್ರಿಪಡಿಸುವ ಅಥವಾ ರಕ್ಷಿಸುವ ಸಮಸ್ಯೆಯೊಂದನ್ನು ಹೊಂದಿರುತ್ತವೆ. ಈ ಸಮಸ್ಯೆಯನ್ನು ಪ್ರತಿರೋಧಿಸಲು ಅಥವಾ ನಿಷ್ಫಲಗೊಳಿಸಲು, ಬಚ್ಚಲಮನೆಯೊಂದರಲ್ಲಿನ ಬಚ್ಚಲ ತೊಟ್ಟಿಯನ್ನು ಹೋಲುವಂತಿರುವ ಉಕ್ಕಿಹರಿಯುವಿಕೆಯ ವ್ಯವಸ್ಥೆಯೊಂದರ ವಿಕಸನಕ್ಕೆ ನೈಸರ್ಗಿಕ ಆಯ್ಕೆಯು ಆಸ್ಪದ ನೀಡಿದೆ. ಈ ವ್ಯವಸ್ಥೆಯು ಮುಚ್ಚಲ್ಪಟ್ಟಿರುವ ಎಲೆಯ ಅಂಚುಗಳಲ್ಲಿನ ಒಂದು ಸಣ್ಣ ಕಿಂಡಿಯಾಗಿದ್ದು, ಹೂಜಿ ಎಲೆಯಿಂದ ಆಚೆಗೆ ಹೆಚ್ಚುವರಿ ನೀರು ಹರಿದುಹೋಗಲು ಅದು ಅನುವುಮಾಡಿಕೊಡುತ್ತದೆ.

ಹೀಲಿಯಾಂಫೊರಾ  ಕುಲವು ಸರ್ರಾಸಿನಿಯೇಸಿಯ ಒಂದು ಸದಸ್ಯನಾಗಿದ್ದು, ಅದು ಎರಿಕೇಲ್ಸ್‌ (ಹೆದರ್‌ಗಳು ಮತ್ತು ಸಹವರ್ತಿಗಳು) ಗಣದಲ್ಲಿನ ಒಂದು ಹೊಸ ಪ್ರಪಂಚ‌ದ (ಅಂದರೆ ಉತ್ತರ ಅಮೆರಿಕಾ, ದಕ್ಷಿಣ ಅಮೆರಿಕಾ ಮತ್ತು ಆಸ್ಟ್ರೇಲಿಯಾ ಖಂಡಗಳಿಗೆ ಸೇರಿದ) ಕುಟುಂಬವಾಗಿದೆ.  ಹೀಲಿಯಾಂಫೊರಾ  ಕುಲವು ದಕ್ಷಿಣ ಅಮೆರಿಕಾಕ್ಕೆ ಸೀಮಿತವಾಗಿದೆಯಾದರೂ, ಅದರ ಕುಟುಂಬವು ಸರ್ರಾಸೀನಿಯಾ  ಮತ್ತು ಡಾರ್ಲಿಂಗ್ಟೋನಿಯಾ  ಎಂಬ ಇನ್ನೆರಡು ಕುಲಗಳನ್ನು ಹೊಂದಿದೆ. ಇವು ಕ್ರಮವಾಗಿ ಆಗ್ನೇಯ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು (ಒಂದು ಜಾತಿಯ ವಿನಾಯಿತಿಯೊಂದಿಗೆ) ಮತ್ತು ಕ್ಯಾಲಿಫೋರ್ನಿಯಾಯಲ್ಲಿ ಸ್ಥಳೀಯವಾಗಿ ಏಕರೀತಿಯಲ್ಲಿ ಕಂಡುಬರುತ್ತವೆ. S. ಪರ್ಪ್ಯೂರಿಯಾ ದ ಉಪಜಾತಿಯಾದ ಪರ್ಪ್ಯೂರಿಯಾ ವು (ಉತ್ತರಭಾಗದ ಹೂಜಿ ಎಲೆ ಸಸ್ಯ) ಒಂದು ಹೆಚ್ಚು ಜಗದ್ವ್ಯಾಪಕ ಹರಡಿಕೆಯನ್ನು ದಾಖಲಿಸಿದ್ದು, ಕೆನಡಾದಷ್ಟು ಉತ್ತರದ ತುದಿಯಲ್ಲೂ ಕಂಡುಬರುತ್ತದೆ.

ಸರ್ರಾಸೀನಿಯಾ  ಎಂಬುದು ಹೂಜಿ ಎಲೆ ಸಸ್ಯ ಕುಲವಾಗಿದ್ದು, ಸಾಗುವಳಿಯಲ್ಲಿ ಅತಿ ಸಾಮಾನ್ಯವಾಗಿ ಎದುರಾಗಿ ಸಿಗುತ್ತದೆ. ಏಕೆಂದರೆ, ಹೋಲಿಕೆಯ ದೃಷ್ಟಿಯಿಂದ ಇದು ವರ್ಷದುದ್ದಕ್ಕೂ ಬಯಲಿನಲ್ಲಿ ಬೆಳೆಯಬಹುದಾಗಿದ್ದು, ಇದನ್ನು ಬೆಳೆಯುವುದೂ ಸಹ ಸುಲಭವಾಗಿರುತ್ತದೆ.


ಸರ್ರಾಸೀನಿಯಾ  ಕುಲದಲ್ಲಿ, ಹೂಜಿ ಎಲೆಯ ತುಂಬಿ ಹರಿಯುವಿಕೆಯ ಸಮಸ್ಯೆಯು ಬೀಜಕಣಕೋಶದ ಮುಚ್ಚಳವೊಂದರಿಂದ ಪರಿಹರಿಸಲ್ಪಟ್ಟಿದೆ. ಅವಶ್ಯಕವಾಗಿ ಇದೊಂದು ಕ್ರಮೇಣ ಅಗಲವಾಗುವ ಬಿಡಿ ಎಲೆ ಅಥವಾ ಪರ್ಣಕವಾಗಿದ್ದು, ಸುರಳಿ-ಸುತ್ತಿಕೊಂಡ ಎಲೆಯ ಕೊಳವೆಯ ತೆರಪು ಅಥವಾ ರಂಧ್ರವನ್ನು ಮುಚ್ಚುತ್ತದೆ ಹಾಗೂ ಅದನ್ನು ಮಳೆಯಿಂದ ರಕ್ಷಿಸುತ್ತದೆ. ಪ್ರಾಯಶಃ ಈ ಸುಧಾರಿತ ಜಲನಿರೋಧಕ ವ್ಯವಸ್ಥೆಯಿಂದಾಗಿ, ಸರ್ರಾಸೀನಿಯಾ  ಜಾತಿಯು ಪ್ರೋಟಿಯೇಸ್‌‌‌ಗಳು ಮತ್ತು ಫಾಸ್ಫೇಟೇಸ್‌‌ಗಳಂಥ ಕಿಣ್ವಗಳನ್ನು ಹೂಜಿ ಎಲೆಯ ತಳದಲ್ಲಿರುವ ಜೀರ್ಣಕಾರಿ ದ್ರವವಸ್ತುವಿನೊಳಗೆ ಸ್ರವಿಸುತ್ತವೆ; ಹೀಲಿಯಾಂಫೊರಾ  ಕುಲವು ಕೇವಲ ಬ್ಯಾಕ್ಟೀರಿಯಾದ ಜೀರ್ಣಿಸುವಿಕೆಯೊಂದರ ಮೇಲೆಯೇ ನೆಚ್ಚಿಕೆಯನ್ನು ಇಟ್ಟುಕೊಳ್ಳುತ್ತದೆ. ಬೇಟೆಯಲ್ಲಿನ ಪ್ರೋಟೀನುಗಳು ಮತ್ತು ನ್ಯೂಕ್ಲಿಯಿಕ್‌ ಆಮ್ಲಗಳನ್ನು ಕಿಣ್ವಗಳು ಜೀರ್ಣಿಸುತ್ತವೆ. ಇದರಿಂದಾಗಿ ಅಮೈನೋ ಆಮ್ಲಗಳು ಹಾಗೂ ಫಾಸ್ಫೇಟ್‌ ಅಯಾನುಗಳು ಬಿಡುಗಡೆಗೊಂಡು, ಅವು ಸಸ್ಯದಿಂದ ಹೀರಲ್ಪಡುತ್ತವೆ.ನಾಗರ ಸಸ್ಯ ಎಂದು ಕರೆಯಲ್ಪಡುವ ಡಾರ್ಲಿಂಗ್ಟೋನಿಯಾ ಕ್ಯಾಲಿಫೋರ್ನಿಕಾ ವು, ಸರ್ರಾಸೀನಿಯಾ ಪ್ಸಿಟ್ಟಾಸಿನಾ  ಮತ್ತು ಅಲ್ಪ ಪ್ರಮಾಣದಲ್ಲಿ ಸರ್ರಾಸೀನಿಯಾ ಮೈನರ್‌ ನಲ್ಲೂ ಕಂಡುಬರುವ ರೂಪಾಂತರವೊಂದನ್ನು ಹೊಂದಿರುತ್ತದೆ: ಬೀಜಕಣಕೋಶದ ಮುಚ್ಚಳವು ಬಲೂನಿನಂಥ ರಚನೆಯನ್ನು ಹೊಂದಿದ್ದು, ಕೊಳವೆಯವರೆಗೆ ತೆರಪು ಅಥವಾ ರಂಧ್ರವನ್ನು ಹೆಚ್ಚೂಕಮ್ಮಿ ಮುಚ್ಚುತ್ತದೆ. ಈ ಬಲೂನಿನಂಥ ಕೋಣೆಯು ಕಿರುಸಂದಿಗಳ, ಹರಿತ್ತು-ಮುಕ್ತ ತೇಪೆ ಅಥವಾ ಪಟ್ಟೆಗಳಿಂದ ಮಾಡಿದ ಕಲೆಗಳನ್ನು ಹೊಂದಿದ್ದು, ಅವುಗಳ ಮೂಲಕ ಬೆಳಕು ತೂರಿಕೊಳ್ಳಲು ಸಾಧ್ಯವಿರುತ್ತದೆ. ಕೀಟಗಳು, ಬಹುತೇಕವಾಗಿ ಇರುವೆಗಳು, ಬಲೂನಿನ ಅಡಿಯಲ್ಲಿರುವ ತೆರಪಿನ ಮೂಲಕ ಕೋಣೆಯನ್ನು ಪ್ರವೇಶಿಸುತ್ತವೆ.  ಒಮ್ಮೆ ಒಳಸೇರಿಕೊಂಡ ಮೇಲೆ, ಈ ಮಿಥ್ಯಾ ನಿರ್ಗಮನ ದ್ವಾರಗಳ ಮೂಲಕ ತಪ್ಪಿಸಿಕೊಳ್ಳಲು ಅವು ಪ್ರಯತ್ನಿಸುತ್ತಾ ತಮಗೆ ತಾವೇ ಅವು ಸುಸ್ತುಮಾಡಿಕೊಳ್ಳುತ್ತವೆ. ಅಂತಿಮವಾಗಿ ಅವು ಕೊಳವೆಯೊಳಗೆ ಬೀಳುವವರೆಗೂ ಈ ಪ್ರಯತ್ನವು ನಡೆಯುತ್ತಲೇ ಇರುತ್ತದೆ.  "ಮೀನಿನ ಬಾಲಗಳ ಆಕಾರದ" ರಚನೆಗಳಿಂದಾಗಿ ಬೇಟೆಯನ್ನು ತಲುಪುವ ಸಾಧ್ಯತೆಯು ಹೆಚ್ಚಾಗುತ್ತದೆ. ಈ ರಚನೆಗಳು ಬೀಜಕಣಕೋಶದ ಮುಚ್ಚಳದ ಹೊರಬೆಳವಣಿಗೆಗಳಾಗಿದ್ದು ಅವುಗಳಿಂದಾಗಿ ಸಸ್ಯಕ್ಕೆ ಅದರ ಹೆಸರು ಬಂದಿರುತ್ತದೆ. ಸರ್ರಾಸೀನಿಯಾ  ಜಾತಿಯ ಕೆಲವೊಂದು ಮೊಳಕೆ ಗಿಡಗಳೂ ಸಹ ಉದ್ದನೆಯ, ಮೇಲಿಂದ ಇಳಿಬಿದ್ದಿರುವ ಮುಚ್ಚಳದ ಹೊರಬೆಳವಣಿಗೆಗಳನ್ನು ಹೊಂದಿರುತ್ತವೆ; ಆದ್ದರಿಂದ ಡಾರ್ಲಿಂಗ್ಟೋನಿಯಾ ವು ನಿಯಾಟಿನಿ ಸ್ಥಿತಿಯ (ವಯಸ್ಕ ಸ್ಥಿತಿಯಲ್ಲಿಯೂ ಶೈಶವದ ಲಕ್ಷಣಗಳು ಉಳಿದಿರುವುದು) ಒಂದು ಉದಾಹರಣೆಯನ್ನು ಪ್ರತಿನಿಧಿಸಬಹುದು.


ಹೂಜಿ ಎಲೆ ಸಸ್ಯಗಳ ಪೈಕಿಯ ಎರಡನೇ ಪ್ರಮುಖ ಗುಂಪುಗಳೆಂದರೆ ನೆಪೆಂತೀಸ್‌  ಕುಲದ ಹೂಜಿಗಿಡಗಳು ಅಥವಾ ಉಷ್ಣವಲಯದ ಹೂಜಿ ಎಲೆ ಸಸ್ಯಗಳಾಗಿವೆ. ಈ ಕುಲದ ನೂರಾರು ಜಾತಿಗಳ ಪೈಕಿ ಹೂಜಿ ಎಲೆಯು ಬಳ್ಳಿಯ ಕುಡಿಯೊಂದರ ತುದಿಯಲ್ಲಿ ಕಂಡುಬರುತ್ತದೆ. ಇದು ಎಲೆಯ ನಡುದಿಂಡಿನ ಒಂದು ವಿಸ್ತರಣೆಯಾಗಿ ಬೆಳೆಯುತ್ತದೆ. ಬಹುಪಾಲು ಜಾತಿಗಳು ಕೀಟಗಳನ್ನು ಹಿಡಿಯುತ್ತವೆಯಾದರೂ, ದೊಡ್ಡದಾಗಿರುವ ಪ್ರಭೇದಗಳು, ಅದರಲ್ಲೂ ನಿರ್ದಿಷ್ಟವಾಗಿ N. ರಾಜಾಹ್‌‌ ನಂಥವು, ಸಣ್ಣಪುಟ್ಟ ಸಸ್ತನಿಗಳು ಹಾಗೂ ಸರೀಸೃಪಗಳನ್ನೂ ಸಹ ಆಗೊಮ್ಮೆ-ಈಗೊಮ್ಮೆ ತಿನ್ನುತ್ತವೆ. ಸಣ್ಣಪುಟ್ಟ ಕೀಟಾಹಾರಿಗಳಿಗೆ ಸಂಬಂಧಿಸಿದ ಒಂದು ಅನುಕೂಲಕರ ಆಹಾರಮೂಲವಾಗಿ ಈ ಹೂಜಿ ಎಲೆಗಳು ತಮ್ಮನ್ನು ಪ್ರತಿನಿಧಿಸಿಕೊಳ್ಳುತ್ತವೆ.  N. ಬೈಕ್ಯಾಲ್ಕರೇಟಾ  ಎರಡು ತೀಕ್ಷ್ಣವಾದ ಮುಳ್ಳುಗಳನ್ನು ಹೊಂದಿದ್ದು, ಅದು ಬೀಜಕಣಕೋಶದ ಮುಚ್ಚಳದ ತಳಭಾಗದಿಂದ ಹೊರಚಾಚಿಕೊಂಡಿರುತ್ತದೆ. ಬಿಟ್ಟಿ-ಭೋಗಿ ಸ್ವಭಾವದ ಸಸ್ತನಿಗಳಿಂದಾಗುವ ಆಕ್ರಮಣಗಳಿಗೆ ಪ್ರತಿಯಾಗಿ ಈ ಮುಳ್ಳುಗಳು ಒಂದಷ್ಟು ರಕ್ಷಣೆಯನ್ನು ಸಸ್ಯಕ್ಕೆ ನೀಡುತ್ತವೆ.ಬೀಳುಹಳ್ಳದ ಬಲೆಯು ಕಡೇಪಕ್ಷ ಇತರ ಎರಡು ಗುಂಪುಗಳಲ್ಲಿ ಸ್ವತಂತ್ರವಾಗಿ ವಿಕಸನಗೊಂಡಿತು. ಆಲ್ಬೆನಿ ಹೂಜಿ ಎಲೆ ಸಸ್ಯವಾದ ಸೆಫಲೋಟಸ್‌ ಫಾಲಿಕ್ಯುಲಾರಿಸ್‌  ಎಂಬುದು ಪಶ್ಚಿಮ ಆಸ್ಟ್ರೇಲಿಯಾಕ್ಕೆ ಸೇರಿರುವ ಒಂದು ಪುಟ್ಟ ಹೂಜಿ ಎಲೆ ಸಸ್ಯವಾಗಿದ್ದು, ಮಂಡಲದ ಹೂವಿನ-ರೀತಿಯ ಹೂಜಿ ಎಲೆಗಳನ್ನು ಹೊಂದಿರುತ್ತದೆ. ಇದರ ಹೂಜಿ ಎಲೆಯ ತೆರಪಿನ ಅಂಚು (ಪರಿರಂಧ್ರ) ನಿರ್ದಿಷ್ಟವಾಗಿ ಎದ್ದುಕಾಣುವಂತಿರುತ್ತದೆ (ಎರಡೂ ಸಹ ಮಕರಂದವನ್ನು ಸ್ರವಿಸುತ್ತವೆ) ಮತ್ತು ಸದರಿ ತೆರಪಿಗೆ ಒಂದು ಮುಳ್ಳುತುಂಬಿದ ಮೇಲ್ಚಾಚುವಿಕೆಯನ್ನು ಒದಗಿಸುತ್ತದೆ. ಇದರಿಂದಾಗಿ ಬಲೆಗೆ ಸಿಕ್ಕ ಕೀಟಗಳು ಹತ್ತಿಕೊಂಡು ಹೊರಗೆ ಹೋಗುವುದನ್ನು ತಪ್ಪಿಸಲು ಸಾಧ್ಯವಾಗುತ್ತದೆ.  ಬಹುಪಾಲು ಹೂಜಿ ಎಲೆ ಸಸ್ಯಗಳ ಒಳಪದರವು ಮೇಣದಂಥ ಪದರಗಳ ಒಂದು ತೆಳುವಾದ ಲೇಪನದಲ್ಲಿ ಮುಚ್ಚಲ್ಪಟ್ಟಿರುತ್ತವೆ. ಪರಿರಂಧ್ರದಿಂದ ಸ್ರವಿಸಲ್ಪಟ್ಟ ಮಕರಂದದ ರುಷುವತ್ತುಗಳಿಂದ ಮತ್ತು ಉಜ್ಜ್ವಲವಾದ ಹೂವಿನ-ರೀತಿಯ ಆಂಥೋಸೈನಿನ್ ವರ್ಣದ್ರವ್ಯಗಳ ವಿನ್ಯಾಸದಿಂದ ಅನೇಕ ಬಾರಿ ಆಕರ್ಷಿಸಲ್ಪಟುವ ಕೀಟಗಳು ಮತ್ತು ಬೇಟೆಗೆ ಈ ಪದರಗಳು ಒಂದು ಜಾರಿಕೆಯಾಗಿ ಪರಿಣಮಿಸುತ್ತವೆ. ಕಡೇಪಕ್ಷ ಸರ್ರಾಸೀನಿಯಾ ಫ್ಲೇವಾ ದಂಥ ಒಂದು ಜಾತಿಯಲ್ಲಿ, ಮಕರಂದದ ರುಷುವತ್ತು ವ್ಯವಸ್ಥೆಯು ಕೋನೀನ್‌‌ನೊಂದಿಗೆ ಪೋಣಿಸಲ್ಪಟ್ಟಿರುತ್ತದೆ. ಕೋನೀನ್‌ ಎಂಬುದು ಒಂದು ವಿಷವುಳ್ಳ ಕ್ಷಾರಾಭ (ಆಲ್ಕಲಾಯ್ಡ್‌) ಆಗಿದ್ದು, ಹೆಮ್‌ಲಾಕ್‌‌ ಸಸ್ಯದಲ್ಲಿಯೂ ಕಂಡುಬರುತ್ತದೆ. ಈ ಕ್ಷಾರಾಭವು ಬೇಟೆಗೆ ಅಮಲೇರಿಸುವ ಮೂಲಕ ಪ್ರಾಯಶಃ ಬಲೆಗಳ ಸಾಮರ್ಥ್ಯವನ್ನು ಹೆಚ್ಚಿಸುತ್ತದೆ.ಮೋದಿ, N. V., R. ಹೆನ್ಸನ್‌, P. A. ಹೆಡಿನ್‌, U. ಕಾಕ್‌ಪೊಲ್‌, ಮತ್ತು D. H. ಮೈಲ್ಸ್‌. 1976. ಐಸೊಲೇಷನ್‌ ಆಫ್‌ ದಿ ಇನ್ಸೆಕ್ಟ್‌ ಪೆರಲೈಝಿಂಗ್‌ ಏಜೆಂಟ್‌ ಕೋನೀನ್‌ ಫ್ರಂ ಸರ್ರಾಸೀನಿಯಾ ಫ್ಲೇವಾ. ಸೆಲ್ಯುಲರ್‌ ಅಂಡ್‌ ಮಾಲ್ಕ್ಯುಲರ್‌ ಲೈಫ್‌ ಸೈನ್ಸಸ್‌ 32:829-830ಬ್ರಾಕೀನಿಯಾ ರಿಡಕ್ಟಾ  ಎಂದು ಶಾಸ್ತ್ರೀಯವಾಗಿ ಕರೆಯಲ್ಪಡುವ ಒಂದು ಬ್ರೊಮೆಲಿಯಾಡ್‌, ಬೀಳುಹಳ್ಳದ-ರೀತಿಯ ಒಂದು ಬಲೆಯನ್ನು ಹೊಂದಿರುವ ಒಂದು ಅಂತಿಮ ಮಾಂಸಾಹಾರಿಯಾಗಿದೆ. ಅನಾನಸ್‌ ಗಿಡದ ಬಹುತೇಕ ಸಂಬಂಧಿಗಳಂತೆ, ಈ ಜಾತಿಯ ಪಟ್ಟಿ-ರೀತಿಯ ಎಲೆಗಳ, ಒತ್ತೊತ್ತಾಗಿ-ಜೋಡಿಸಲ್ಪಟ್ಟ ಮೇಣದಂಥ ಎಲೆಯ ತಳಭಾಗಗಳು
 ಒಂದು ಬೂದಿಗಡಿಗೆಯಂಥ ರಚನೆಯನ್ನು ರೂಪಿಸುತ್ತವೆ. ಬಹುಪಾಲು ಬ್ರೊಮೆಲಿಯಾಡ್‌ಗಳಲ್ಲಿ, ಈ ಬೂದಿಗಡಿಗೆಯಲ್ಲಿ ನೀರು ಅನಾಯಾಸವಾಗಿ ಸಂಗ್ರಹವಾಗುವುದರಿಂದ ಕಪ್ಪೆಗಳು, ಕೀಟಗಳಿಗೆ ಆವಾಸಸ್ಥಾನಗಳನ್ನು ಅವು ಒದಗಿಸಬಹುದು ಮತ್ತು, ಸಸ್ಯಕ್ಕೆ, ಡೈಯಜೊಟ್ರೋಫ್‌‌ಶೀಲ (ಸಾರಜನಕ-ಸ್ಥಿರೀಕರಿಸುವ) ಬ್ಯಾಕ್ಟೀರಿಯಾಗೆ ಹೆಚ್ಚು ಪ್ರಯೋಜನಕಾರಿಯಾಗಬಹುದು. ಬ್ರಾಕೀನಿಯಾ ದಲ್ಲಿ, ಬೂದಿಗಡಿಗೆಯು ವಿಶೇಷವಾಗಿ ಹೊಂದಾಣಿಕೆ ಮಾಡಲ್ಪಟ್ಟ ಒಂದು ಕೀಟದ ಬಲೆಯಾಗಿದ್ದು, ಒಂದು ಬಿಡಿಬಿಡಿಯಾದ, ಮೇಣದಂಥ ಒಳಪದರ ಹಾಗೂ ಜೀರ್ಣಕಾರಿ ಬ್ಯಾಕ್ಟೀರಿಯಾದ ಒಂದು ಸಂಗ್ರಹವನ್ನು ಹೊಂದಿರುತ್ತದೆ.

 ನೊಣಕಾಗದದ ಬಲೆಗಳು 
ನೊಣಕಾಗದದ ಬಲೆಯು ಒಂದು ಜಿಗುಟಾದ ಗೋಂದು, ಅಥವಾ ಮರವಜ್ರವನ್ನು ಆಧರಿಸಿರುತ್ತದೆ. ನೊಣಕಾಗದದ ಬಲೆಗಳ ಎಲೆಯಲ್ಲಿ ಗೋಂದು-ಸ್ರವಿಸುವ ಗ್ರಂಥಿಗಳು ಹರಡಿಕೊಂಡಿರುತ್ತವೆ. ಈ ಗ್ರಂಥಿಗಳು ಕುಳ್ಳಗಿದ್ದು ವಿಶಿಷ್ಟ ಗುಣಲಕ್ಷಣಗಳನ್ನು ಹೊಂದಿಲ್ಲದಿರಬಹುದು (ಬಟರ್‌ವರ್ಟ್‌ ಸಸ್ಯಗಳಲ್ಲಿ ಕಂಡುಬರುವಂತೆ), ಅಥವಾ ಉದ್ದವಾಗಿದ್ದು ಚಲನಶೀಲವಾಗಿರಬಹುದು (ಅನೇಕ ಕದಿರಪನಿಗಳಲ್ಲಿ ಕಂಡುಬರುವಂತೆ). ನೊಣಕಾಗದಗಳು ಕನಿಷ್ಟಪಕ್ಷ ಐದು ಬಾರಿ ಸ್ವತಂತ್ರವಾಗಿ ವಿಕಸನಗೊಂಡಿವೆ.ಪಿಂಗ್ಯುಕ್ಯುಲ  ಕುಲದಲ್ಲಿ, ಗೋಂದು ಗ್ರಂಥಿಗಳು ಸಾಕಷ್ಟು ಕುಳ್ಳಗಿರುತ್ತವೆ (ಆಸನ್ನವಾಗಿರುತ್ತವೆ), ಮತ್ತು ಎಲೆಯು ಹೊಳಪಿನಿಂದ (ಇದರಿಂದಾಗಿ ಇದರ ಕುಲಕ್ಕೆ'ಬಟರ್‌ವರ್ಟ್‌ ಸಸ್ಯ' ಎಂಬ ಸಾಮಾನ್ಯ ನಾಮ ದೊರೆತಿದೆ) ಕೂಡಿದ್ದರೂ ಸಹ, ಮಾಂಸಾಹಾರಿಯಾಗಿ ಕಾಣಿಸುವುದಿಲ್ಲ. ಆದಾಗ್ಯೂ, ಹಾರಾಡುವ ಸಣ್ಣಕೀಟಗಳಿಗೆ (ಶಿಲೀಂಧ್ರ ಗುಂಗರೆಗಳಂಥವುಗಳಿಗೆ) ಸಂಬಂಧಿಸಿದಂತೆ ಎಲೆಯು ಒಂದು ಅತ್ಯಂತ ಪರಿಣಾಮಕಾರೀ ಬಲೆಯಾಗಿ ಕಾರ್ಯನಿರ್ವಹಿಸುತ್ತದೆ ಎಂಬ ಸಂಗತಿಯನ್ನು ಇದು ಸುಳ್ಳಾಗಿಸುತ್ತದೆ, ಮತ್ತು ಇದರ ಮೇಲ್ಮೈಯು ಸಂಬಂಧಿಸಿದ ಕ್ಷಿಪ್ರ ಬೆಳವಣಿಗೆಯನ್ನು ತೋರಿಸುವ ಮೂಲಕ ಬೇಟೆಗೆ ಪ್ರತಿಸ್ಪಂದಿಸುತ್ತದೆ. ಈ ಸ್ಪರ್ಶಸಂವೇದಿ ಬೆಳವಣಿಗೆಯಲ್ಲಿ ಎಲೆಯ ಹಾಳೆಯು ಸುರುಳಿ ಸುತ್ತಿಕೊಳ್ಳುವುದು (ಎಲೆಯ ಮೇಲ್ಮೈಯಿಂದ ಬೇಟೆಯನ್ನು ಮಳೆಯು ಹಾರಿಸಿಕೊಂಡು ಹೋಗದಂತೆ ತಡೆಯಲು) ಅಥವಾ ಆಳವಿಲ್ಲದ ಒಂದು ಜೀರ್ಣಕಾರಿ ಗುಂಡಿಯನ್ನು ರೂಪಿಸಲು ಬೇಟೆಯ ಕೆಳಗಿನ ಹೊರತಲವನ್ನು ಕುಳಿಯಾಕಾರವಾಗಿ ಮಾಡುವುದು ಸೇರಿಕೊಂಡಿವೆ.ಕದಿರಪನಿ ಕುಲವು (ಡ್ರೊಸೆರಾ ) ಸಕ್ರಿಯ ನೊಣಕಾಗದಗಳ 100ಕ್ಕೂ ಹೆಚ್ಚಿನ ಜಾತಿಗಳನ್ನು ಒಳಗೊಂಡಿದ್ದು, ಅವುಗಳ ಗೋಂದು ಗ್ರಂಥಿಗಳು ಉದ್ದವಾದ ಗ್ರಹಣಾಂಗಗಳ ತುದಿಯಲ್ಲಿ ನೆಲೆಗೊಂಡಿರುತ್ತವೆ. ಬಲೆಗೆ ಬೀಳಿಸುವ ಪ್ರಕ್ರಿಯೆಗೆ ನೆರವಾಗಲು ಈ ಗ್ರಹಣಾಂಗಗಳು ಬೇಟೆಗೆ ಪ್ರತಿಸ್ಪಂದನೆಯಾಗಿ (ಸ್ಪರ್ಶಸಂವೇದನಾಶೀಲತೆ) ಆಗಾಗ ಸಾಕಷ್ಟು ವೇಗವಾಗಿ ಬೆಳೆಯುತ್ತವೆ. D. ಬರ್ಮಾನೀ ಯ ಗ್ರಹಣಾಂಗಗಳು ನಿಮಿಷವೊಂದರಲ್ಲಿ 180°ವರೆಗೆ ಬಾಗಬಲ್ಲವು. ಕದಿರಪನಿಗಳು ಅತ್ಯಂತ ಜಗದ್ವ್ಯಾಪಕವಾಗಿದ್ದು, ಅಂಟಾರ್ಟಿಕ್‌ ಪ್ರಧಾನ ಭೂಭಾಗವನ್ನು ಹೊರತುಪಡಿಸಿ ಉಳಿದೆಲ್ಲಾ ಖಂಡಗಳಲ್ಲೂ ಕಂಡುಬರುತ್ತವೆ. ಆಸ್ಟ್ರೇಲಿಯಾದಲ್ಲಿ ಅವು ಅತ್ಯಂತ ವೈವಿಧ್ಯಮಯವಾಗಿದ್ದು, D. ಪಿಗ್ಮಿಯಾ ದಂಥ ಕುಬ್ಜ ಕದಿರಪನಿಗಳ ಬೃಹತ್‌ ಉಪಗುಂಪಿಗೆ ಮತ್ತು D. ಪೆಲ್ಟಾಟಾ ದಂಥ ಗೆಡ್ಡೆಯಂತಿರುವ ಹಲವಾರು ಕದಿರಪನಿಗಳಿಗೆ ಇದು ನೆಲೆಯಾಗಿದೆ. ಶುಷ್ಕ ಬೇಸಿಗೆಯ ತಿಂಗಳುಗಳ ಅವಧಿಯಲ್ಲಿ ನಿಶ್ಚೇಷ್ಟವಾಗಿರುವ ಗೆಡ್ಡೆಗಳನ್ನು D. ಪೆಲ್ಟಾಟಾ  ಕದಿರಪನಿಯು ರೂಪಿಸುತ್ತದೆ. ಸಾರಜನಕದ ಕೀಟಮೂಲಗಳ ಮೇಲೆ ಈ ಜಾತಿಗಳು ಎಷ್ಟೊಂದು ಅವಲಂಬಿತವಾಗಿವೆಯೆಂದರೆ,
 ನೈಟ್ರೇಟ್‌ ರಿಡಕ್ಟೇಸ್‌ ಎಂಬ ಕಿಣ್ವವನ್ನು ಅವು ಸಾಮಾನ್ಯವಾಗಿ ಹೊಂದಿರುವುದಿಲ್ಲ. ಮಣ್ಣಿನಿಂದ-ಹರಡಲ್ಪಡುವ ನೈಟ್ರೇಟ್‌ನ್ನು ಸಾವಯವ ಸ್ವರೂಪಗಳಿಗೆ ಮಿಳಿತವಾಗಿಸಲು ಸಸ್ಯಗಳಿಗೆ ಈ ಕಿಣ್ವದ ಅವಶ್ಯಕತೆಯು ಹೆಚ್ಚಾಗಿ ಕಂಡುಬರುತ್ತದೆ.
ಡ್ರೊಸೋಫಿಲ್ಲಮ್‌  ಎಂದು ಕರೆಯಲ್ಪಡುವ ಪೋರ್ಚುಗೀಸ್‌‌‌ನ ಇಬ್ಬನಿಯಂಥ ಪೈನ್‌ ಪ್ರಭೇದವು ಡ್ರೊಸೆರಾ ಕ್ಕೆ ತೀರಾಸನಿಹದಲ್ಲಿ ಸಂಬಂಧವನ್ನು ಹೊಂದಿದ್ದು, ನಿಷ್ಕ್ರಿಯವಾಗಿರುವ ಕಾರಣದಿಂದಾಗಿ ಅದು ಕದಿರಪನಿಗಳಿಂದ ಪ್ರತ್ಯೇಕವಾಗಿ ನಿಲ್ಲುತ್ತದೆ.  ಇದರ ಎಲೆಗಳು ಕ್ಷಿಪ್ರ ಚಲನೆಯನ್ನಾಗಲೀ ಅಥವಾ ಬೆಳವಣಿಗೆಯನ್ನಾಗಲೀ ತೋರಿಸಲಾರವು. ಇದರೊಂದಿಗೆ ಸಂಬಂಧವಿಲ್ಲದಿದ್ದರೂ, ಆಸ್ಟ್ರೇಲಿಯಾದ ಬಹುವರ್ಣದ ಸಸ್ಯಗಳು (ಬೈಬ್ಲಿಸ್‌ ) ಬೆಳೆಯುವ ಸ್ವಭಾವ ರೀತಿಯಲ್ಲಿ ಇದನ್ನು ಹೋಲುತ್ತವೆ.  ಇದಕ್ಕೆ ಸಂಬಂಧಿಸಿದಂತೆ ಡ್ರೊಸೋಫಿಲ್ಲಮ್‌  ರೂಢಿಯಲ್ಲದ ಸ್ವಭಾವವನ್ನು ತೋರಿಸುತ್ತದೆ. ಅಂದರೆ, ಇದು ಮರುಭೂಮಿಯನ್ನು ಹೋಲುವ ಪರಿಸ್ಥಿತಿಗಳ ಅಡಿಯಲ್ಲಿ ಬೆಳೆಯುತ್ತದೆ; ಹೆಚ್ಚೂಕಡಿಮೆ ಇತರ ಎಲ್ಲಾ ಮಾಂಸಾಹಾರಿ ಸಸ್ಯಗಳು ಒಂದೋ ಜೌಗು ಪ್ರದೇಶದ ಸಸ್ಯಗಳಾಗಿವೆ ಇಲ್ಲವೇ ತೇವವಾಗಿರುವ ಉಷ್ಣವಲಯದ ಪ್ರದೇಶಗಳಲ್ಲಿ ಅವು ಬೆಳೆಯುತ್ತವೆ.ಇತ್ತೀಚಿನ ಆಣ್ವಿಕ ದತ್ತಾಂಶವು (ನಿರ್ದಿಷ್ಟವಾಗಿ ಹೇಳುವುದಾದರೆ ಪ್ಲಂಬ್ಯಾಗಿನ್‌ ತಯಾರಿಕೆಗೆ ಸಂಬಂಧಿಸಿದ) ಸೂಚಿಸುವ ಪ್ರಕಾರ, ಉಳಿದಿರುವ ನೊಣಕಾಗದವಾದ ಟ್ರಿಫಿಯೋಫಿಲ್ಲಮ್‌ ಪೆಲ್ಟೇಟಮ್‌  ಎಂಬುದು ಡಯಾನ್ಸೋಫಿಲ್ಲೇಸಿಯ ಒಂದು ಸದಸ್ಯನಾಗಿದ್ದು, ಡ್ರೊಸೋಫಿಲ್ಲಮ್‌‌ ನೊಂದಿಗೆ ಅದು ನಿಕಟ ಸಂಬಂಧವನ್ನು ಹೊಂದಿದೆ. ಅಷ್ಟೇ ಅಲ್ಲ, ಡ್ರೊಸೆರೇಸಿ, ನೆಪೆಂಥೇಸಿ, ಆನ್ಸಿಸ್ಟರೋಕ್ಲಾಡೇಸಿ ಮತ್ತು ಪ್ಲಂಬ್ಯಾಗಿನೇಸಿ ಇವೇ ಮೊದಲಾದವುಗಳನ್ನು ಒಳಗೊಳ್ಳುವುದರೊಂದಿಗೆ ಅದು ಮಾಂಸಾಹಾರಿ ಮತ್ತು ಮಾಂಸಾಹಾರಿಯಲ್ಲದ ಸಸ್ಯಗಳ ಒಂದು ಬೃಹತ್ತಾದ ಏಕಮೂಲ ವರ್ಗದ ಒಂದು ಭಾಗವಾಗಿದೆ. ಸಾಮಾನ್ಯವಾಗಿ ಈ ಸಸ್ಯವು ಒಂದು
 ಲಿಯಾನಾ ಬಳ್ಳಿಯಂತೆ ಪರಿಗಣಿಸಲ್ಪಡುತ್ತದೆಯಾದರೂ, ಅದರ ಎಳೆಯ ವಯಸ್ಸಿನ ಹಂತದಲ್ಲಿ ಈ ಸಸ್ಯವು ಮಾಂಸಾಹಾರಿಯಾಗಿದೆ. ಹೂಬಿಡುವುದಕ್ಕೆ ಅಗತ್ಯವಾಗಿರುವ ನಿರ್ದಿಷ್ಟ ಪೌಷ್ಟಿಕ ದ್ರವ್ಯಗಳ ಒಂದು ಅವಶ್ಯಕತೆಗೆ ಇದು ಸಂಬಂಧಿಸಿರಬಹುದು.

 ಕ್ಷಿಪ್ರ ಬಲೆಗಳು 
ವೀನಸ್‌ ಬೋನುಗಿಡ (ಡಯೋನಿಯಾ ಮ್ಯೂಸಿಪುಲಾ ) ಮತ್ತು ಜಲಚಕ್ರ ಸಸ್ಯ (ಆಲ್ಡ್ರೋವಾಂಡಾ ವೆಸಿಕ್ಯುಲೋಸಾ )- ಕೇವಲ ಇವೆರಡು ಸಕ್ರಿಯ ಕ್ಷಿಪ್ರ ಬಲೆಗಳಾಗಿದ್ದು, ಇದೇ ರೀತಿಯ ರೂಪಾಂತರಗಳೊಂದಿಗೆ ಒಂದು ಸಾಮಾನ್ಯ ಮೂಲರೂಪವನ್ನು ಹೊಂದಿದ್ದವು ಎಂದು ನಂಬಲಾಗಿದೆ. ಬಲೆಗೆ ಬೀಳಿಸುವ ಅವುಗಳ ಕಾರ್ಯವಿಧಾನವೂ ಸಹ ಅವುಗಳ ಆಕಾರ ಅಥವಾ ಕ್ಷಿಪ್ರ ಚಲನೆಯನ್ನಾಧರಿಸಿ, ಒಂದು "ಇಲಿ ಬೋನು" ಅಥವಾ "ಮನುಷ್ಯ ಬೋನು" ಎಂಬ ರೀತಿಯಲ್ಲಿ ವಿವರಿಸಲ್ಪಟ್ಟಿದೆ. ಆದಾಗ್ಯೂ, ಇತರ ಅಂಕಿತಗಳು ಹಾದಿತಪ್ಪಿಸುವ ರೀತಿಯಲ್ಲಿರುವುದರಿಂದ ಕ್ಷಿಪ್ರ ಬಲೆ  ಎಂಬ ಶಬ್ದವು ಆರಿಸಲ್ಪಟ್ಟಿದೆ. ಅದರಲ್ಲೂ ನಿರ್ದಿಷ್ಟವಾಗಿ ಉದ್ದೇಶಿತ ಬೇಟೆಗೆ ಸಂಬಂಧಪಟ್ಟಂತೆ ಇದು ಆರಿಸಲ್ಪಟ್ಟಿದೆ ಎನ್ನಬಹುದು. ಆಲ್ಡ್ರೋವಾಂಡಾ  ಎಂಬುದು ನೀರಿನಲ್ಲಿ ಬೆಳೆಯುವ ಸಸ್ಯವಾಗಿದ್ದು, ಸಣ್ಣಪುಟ್ಟ ಅಕಶೇರುಕಗಳನ್ನು ಸೆರೆಹಿಡಿಯುವಲ್ಲಿ ಇದು ಪರಿಣತಿಯನ್ನು ಪಡೆದಿದೆ; ಡಯೋನಿಯಾ  ಎಂಬುದು ಭೂಮಿಯ ಮೇಲೆ ಹುಟ್ಟಿಬೆಳೆಯುವ ಸಸ್ಯವಾಗಿದ್ದು, ಜೇಡಗಳೂ ಸೇರಿದಂತೆ ವೈವಿಧ್ಯಮಯ ಸಂಧಿಪದಿಗಳನ್ನು ಅದು ಸೆರೆಹಿಡಿಯುತ್ತದೆ.ಫೇಮಸ್‌ ಇನ್ಸೆಕ್ಟ್‌ ಈಟಿಂಗ್‌ ಪ್ಲಾಂಟ್‌ ಕ್ಯಾಚಸ್‌ ಮೆನಿ ಸ್ಪೈಡರ್ಸ್‌ , ದಿ ಸೈನ್ಸ್‌ ನ್ಯೂಸ್‌ಲೆಟರ್‌, ಮಾರ್ಚ್‌ 23, 1935, ಸಂಚಿಕೆ ಬಲೆಗಳು ಅನುರೂಪತೆಯನ್ನು ಹೊಂದಿವೆ. ಎಲೆಗಳ ತುದಿಯ ಭಾಗವು ಎರಡು ಹಾಲೆಗಳಾಗಿ ವಿಭಜನೆಗೊಂಡಿದ್ದು, ಎಲೆಯ ನಡುದಿಂಡಿನ ಉದ್ದಕ್ಕೂ ಕೀಲಿನ ಮೇಲೆ ಸುತ್ತುವ ಸ್ವರೂಪದಲ್ಲಿ ಅದು ಜೋಡಣೆಯಾಗಿದೆ. ಬಲೆಯ ಒಳಭಾಗದಲ್ಲಿರುವ ಮೋಚಕ ಕೂದಲುಗಳು (ಡಯೋನಿಯಾ ಮ್ಯೂಸಿಪುಲಾ ದಲ್ಲಿ ಪ್ರತಿ ಹಾಲೆಯಲ್ಲೂ ಮೂರಿರುತ್ತವೆ; ಆಲ್ಡ್ರೋವಾಂಡಾ ದಲ್ಲಿ ಇದರ ಸಂಖ್ಯೆಯು ಇನ್ನೂ ಹೆಚ್ಚಿರುತ್ತದೆ) ಸ್ಪರ್ಶಸಂವೇದಿಯಾಗಿವೆ.  ಒಂದು ಮೋಚಕ ಕೂದಲು ಬಾಗಿದಾಗ, ಮೋಚಕ ಕೂದಲಿನ ತಳಭಾಗದಲ್ಲಿರುವ ಜೀವಕೋಶಗಳ ಒಳಪೊರೆಗಳಲ್ಲಿನ ಹಿಗ್ಗಿಸಲಾದ-ದ್ವಾರದ ಅಯಾನು ವಾಹಿನಿಗಳು ತೆರೆದುಕೊಳ್ಳುತ್ತವೆ. ಈ ಮೂಲಕ ಎಲೆಯ ನಡುದಿಂಡಿನಲ್ಲಿನ ಜೀವಕೋಶಗಳಿಗೆ ವರ್ಗಾಯಿಸಲ್ಪಡುವ ಕಾರ್ಯ ಸಾಮರ್ಥ್ಯವೊಂದು ಉತ್ಪತ್ತಿಯಾಗುತ್ತದೆ. ಅಯಾನುಗಳನ್ನು ಹೊರಗಡೆಗೆ ದೂಡುವ ಮೂಲಕ ಈ ಜೀವಕೋಶಗಳು ಪ್ರತಿಕ್ರಿಯೆ ನೀಡುತ್ತವೆ. ಇದು ಪರಾಸರಣ ಕ್ರಿಯೆಯ (ಆಸ್ಮಾಸಿಸ್‌) (ಎಲೆಯ ನಡುದಿಂಡಿನಲ್ಲಿನ ಜೀವಕೋಶಗಳ ಕುಸಿಯಿಸುವಿಕೆ) ಮೂಲಕದ ನೀರಿನ ಅನುಸರಣೆಗೆ ಕಾರಣವಾಗಬಹುದು ಇಲ್ಲವೇ ಕ್ಷಿಪ್ರ ಆಮ್ಲ ಬೆಳವಣಿಗೆಯನ್ನು ಉಂಟುಮಾಡಬಹುದು. ಈ ಕಾರ್ಯವಿಧಾನವು ಇನ್ನೂ ಚರ್ಚೆಯ ಹಂತದಲ್ಲಿದೆ. ಅದೇನೇ ಇರಲಿ, ಎಲೆಯ ನಡುದಿಂಡಿನಲ್ಲಿನ ಜೀವಕೋಶಗಳ ಆಕಾರದಲ್ಲಿ ಕಂಡುಬರುವ ಬದಲಾವಣೆಗಳು ಸೆಳೆತದಡಿಯಲ್ಲಿ ಹಿಡಿದಿಡಲ್ಪಟ್ಟ ಹಾಲೆಗಳು ಕ್ಷಿಪ್ರವಾಗಿ ಮುಚ್ಚಿಕೊಳ್ಳಲು ಅನುವುಮಾಡಿಕೊಡುತ್ತವೆ, ಮತ್ತು ಹಾಲೆಯು ಉಬ್ಬಿದ ಸ್ವರೂಪದಿಂದ ಒಳಬಾಗಿರುವ ಸ್ವರೂಪಕ್ಕೆ ಕ್ಷಿಪ್ರವಾಗಿ ಮಗುಚುವಲ್ಲಿ ಹಾಗೂ ಬೇಟೆಯನ್ನು ಹುಗಿದಿಡುವಲ್ಲಿ ಇದು ಅವಕಾಶ ಮಾಡಿಕೊಡುತ್ತದೆ. ಈ ಸಂಪೂರ್ಣ ಪ್ರಕ್ರಿಯೆಯು ಒಂದು ಸೆಕೆಂಡಿಗಿಂತಲೂ ಕಡಿಮೆ ಅವಧಿಯಲ್ಲಿ ನಡೆದುಹೋಗುತ್ತದೆ.  ವೀನಸ್‌ ಬೋನುಗಿಡದಲ್ಲಿ, ಮಳೆಯ ಹನಿಗಳು ಮತ್ತು ತೂರಿಬಂದ ಪುಡಿಕಲ್ಲುಗುಡ್ಡೆಗೆ ಪ್ರತಿಕ್ರಿಯೆಯಯಾಗಿರುವ ಮುಚ್ಚುವಿಕೆಯು ಒಂದು ಸರಳ ಸ್ಮರಣಾವಧಿಯನ್ನು ಹೊಂದಿರುವ ಎಲೆಗಳಿಂದ ತಡೆಯಲ್ಪಡುತ್ತದೆ: ಹಾಲೆಗಳು ಮುಚ್ಚಿಕೊಳ್ಳಲು 0.5ರಿಂದ 30 ಸೆಕೆಂಡುಗಳ ಅಂತರದಲ್ಲಿರುವ ಎರಡು ಪ್ರಚೋದನೆಗಳು ಅವಶ್ಯವಾಗಿರುತ್ತವೆ.ಎಲೆಗಳ ಲಟ್ಟನೆ ಮುರಿಯುವಿಕೆಯು  ಥಿಗ್ಮೋನ್ಯಾಸ್ಟಿಯ (ಸ್ಪರ್ಶಕ್ಕೆ ಪ್ರತಿಯಾಗಿ ಹೊರಹೊಮ್ಮುವ ಒಂದು ಅನಿರ್ದೇಶಿತ ಚಲನೆ) ಒಂದು ನಿದರ್ಶನವಾಗಿದೆ. ಸಿಕ್ಕಿಕೊಂಡಿರುವ ಕೀಟದ ಹೆಣಗಾಟದಿಂದಾಗಿ ಹಾಲೆಯ ಆಂತರಿಕ ಹೊರರೂಪಗಳು ಮತ್ತಷ್ಟು ಪ್ರಚೋದಿಸಲ್ಪಡುವುದರಿಂದ ಬೇಟೆಯ ಕಡೆಗೆ ಹಾಲೆಗಳು ಒಟ್ಟಾಗಿ ಬೆಳೆಯಲು (ಸ್ಪರ್ಶಸಂವೇದನಾಶೀಲತೆ) ಕಾರಣವಾಗುತ್ತದೆ. ಇದರಿಂದಾಗಿ ಹಾಲೆಗಳು ಭದ್ರವಾಗಿ ಮುಚ್ಚಲ್ಪಟ್ಟು ಉದರವೊಂದರ ರೂಪುಗೊಳ್ಳುವಿಕೆಯು ಕಂಡುಬರುತ್ತದೆ. ಈ ಉದರದಲ್ಲಿ ಒಂದರಿಂದ ಎರಡು ವಾರಗಳ ಅವಧಿಯಲ್ಲಿ ಜೀರ್ಣಿಸುವಿಕೆಯು ಕಂಡುಬರುತ್ತದೆ. ಎಲೆಗಳು ಪ್ರಚೋದನೆಗೆ ಪ್ರತಿಕ್ರಿಯೆ ತೋರಿಸದಂತಾಗುವುದಕ್ಕೆ ಮುಂಚಿತವಾಗಿ ಅವುಗಳನ್ನು ಮೂರು ಅಥವಾ ನಾಲ್ಕುಬಾರಿ ಮರುಬಳಕೆ ಮಾಡಬಹುದಾಗಿದೆ.

 ಗಾಳಿಗುಳ್ಳೆಯ ಬಲೆಗಳು 

ಗಾಳಿಗುಳ್ಳೆಯ ಬಲೆಗಳು ಅಟ್ರಿಕ್ಯುಲೇರಿಯಾ  ಕುಲಕ್ಕೆ, ಅಥವಾ ಗುಳ್ಳೆಗಿಡಗಳಿಗೆ ಏಕಮಾತ್ರವಾಗಿವೆ. ಗಾಳಿಗುಳ್ಳೆಗಳು (ವೆಸಿಕ್ಯುಲಾ) ತಮ್ಮ ಒಳಾಂಗಣಗಳಿಂದ ಅಯಾನುಗಳನ್ನು ಹೊರದೂಡುತ್ತವೆ. ಪರಾಸರಣ ಕ್ರಿಯೆಯ ಮೂಲಕ ಅನುಸರಿಸುವ ನೀರು, ಗಾಳಿಗುಳ್ಳೆಯ ಒಳಭಾಗದಲ್ಲಿ ಒಂದು ಆಂಶಿಕ ನಿರ್ವಾತವನ್ನು ಸೃಷ್ಟಿಸುತ್ತದೆ. ಗಾಳಿಗುಳ್ಳೆಯು ಒಂದು ಚಿಕ್ಕದಾದ ತೆರಪನ್ನು ಹೊಂದಿದ್ದು, ಕೀಲುಳ್ಳ ಬಾಗಿಲೊಂದರಿಂದ ಅದು ಮುಚ್ಚಲ್ಪಟ್ಟಿರುತ್ತದೆ. ಜಲವಾಸಿ ಸಸ್ಯ ಜಾತಿಯಲ್ಲಿ, ದೀರ್ಘವಾದ ಮೋಚಕ ಕೂದಲುಗಳ ಜೋಡಿಯೊಂದನ್ನು ಈ ಬಾಗಿಲು ಹೊಂದಿರುತ್ತದೆ. ಡಾಫ್ನಿಯಾ  ದಂಥ ಜಲವಾಸಿ ಅಕಶೇರುಕಗಳು ಈ ಕೂದಲುಗಳನ್ನು ಸ್ಪರ್ಶಿಸುತ್ತವೆ ಮತ್ತು ಸನ್ನೆಕೋಲಿನ ಕ್ರಿಯೆಯ ಮೂಲಕ ಬಾಗಿಲನ್ನು ವಿರೂಪಗೊಳಿಸಿ ನಿರ್ವಾತವನ್ನು ಬಿಡುಗಡೆಮಾಡುತ್ತವೆ. ಅಕಶೇರುಕವು ಗಾಳಿಗುಳ್ಳೆಯೊಳಗೆ ಎಳೆದುಕೊಳ್ಳಲ್ಪಟ್ಟು, ನಂತರ ಅಲ್ಲಿ ಜೀರ್ಣವಾಗುತ್ತದೆ.  ಅಟ್ರಿಕ್ಯುಲೇರಿಯಾ ದ ಅನೇಕ ಜಾತಿಗಳು (U. ಸ್ಯಾಂಡರ್‌ಸೋನೀ ಯಂಥವು) ಭೂಮಿಯ ಮೇಲೆ ಹುಟ್ಟಿಬೆಳೆಯುವ ಸಸ್ಯಗಳಾಗಿದ್ದು, ನೀರು ಕುಡಿದು ನಿಷ್ಪ್ರಯೋಜಕವಾಗಿರುವ ಮಣ್ಣಿನ ಮೇಲೆ ಬೆಳೆಯುತ್ತವೆ, ಮತ್ತು ಬಲೆಗೆ ಬೀಳಿಸುವ ಅವುಗಳ ಕಾರ್ಯವಿಧಾನವು ಕೊಂಚ ವಿಭಿನ್ನವಾದ ವಿಧಾನದಲ್ಲಿ ಪ್ರಚೋದಿಸಲ್ಪಡುತ್ತದೆ. ಗುಳ್ಳೆಗಿಡಗಳಿಗೆ ಬೇರುಗಳಿರುವುದಿರಲ್ಲ, ಆದರೆ ಬೇರುಗಳನ್ನು ಹೋಲುವ ಗಟ್ಟಿಹಿಡಿತದ ಕಾಂಡಗಳನ್ನು ಭೂಮಿಯ ಮೇಲೆ ಹುಟ್ಟಿಬೆಳೆಯುವ ಜಾತಿಗಳು ಹೊಂದಿರುತ್ತವೆ. ಸಮಶೀತೋಷ್ಣ ವಲಯದ ಜಲವಾಸಿ ಗುಳ್ಳೆಗಿಡಗಳು ಚಳಿಗಾಲದ ತಿಂಗಳುಗಳ ಅವಧಿಯಲ್ಲಿ ಸಾಮಾನ್ಯವಾಗಿ ತುದಿಯಿಂದ ಬಾಡಿಕೊಂಡು ಆಧಾರಗೊಂಡಿರುವ ನೆಲಕುಡಿಯೊಂದಕ್ಕೆ ಮುಟ್ಟುತ್ತವೆ ಮತ್ತು U. ಮ್ಯಾಕ್ರೊರೈಝಾ ವು ತನ್ನ ಆವಾಸಸ್ಥಾನದ, ಚಾಲ್ತಿಯಲ್ಲಿರುವ ಪೌಷ್ಟಿಕ ದ್ರವ್ಯದ ವಸ್ತುವಿಗೆ ಪ್ರತಿಕ್ರಿಯೆಯಾಗಿ ತಾನು ಹೊಂದುವ ಗಾಳಿಗುಳ್ಳೆಗಳ ಸಂಖ್ಯೆಯನ್ನು ನಿಯಂತ್ರಿಸುವಂತೆ ಕಾಣುತ್ತದೆ.

 ನಳ್ಳಿ-ಮಡಕೆ ಬಲೆಗಳು 
ಒಂದು ನಳ್ಳಿ-ಮಡಕೆಯ ಬಲೆಯು ಒಂದು ಕೋಣೆಯಾಗಿದ್ದು, ಪ್ರವೇಶಿಸಲು ಸುಲಭವಾಗಿರುತ್ತದೆ, ಮತ್ತು ಅದರ ನಿರ್ಗಮನ ದ್ವಾರವನ್ನು ಹುಡುಕುವುದು ಕಷ್ಟವಾಗಿರುತ್ತದೆ ಅಥವಾ ಒಳದಿಕ್ಕಿಗೆ-ತಿರುಗಿಸಲ್ಪಟ್ಟಿರುವ ಬಿರುಗೂದಲುಗಳಿಂದ ತಡೆಯೊಡ್ಡಲ್ಪಡುತ್ತವೆ. ನಳ್ಳಿ-ಮಡಕೆಗಳು ಬಿರಡೆ ತಿರುಪಳಿ ಸಸ್ಯಗಳೆಂದು ಕರೆಯಲ್ಪಡುವ ಜೆನ್ಲಿಸಿಯಾ ದಲ್ಲಿನ ಬಲೆಗೆ ಬೀಳಿಸುವ ಕಾರ್ಯವಿಧಾನಗಳಾಗಿವೆ. ಈ ಸಸ್ಯಗಳು ಜಲವಾಸಿ ಪ್ರೋಟೋಝೋವಾದಲ್ಲಿ ಪರಿಣತಿಯನ್ನು ಹೊಂದಿರುವಂತೆ ಕಾಣುತ್ತವೆ. Y -ಆಕಾರದ ಮಾರ್ಪಡಿಸಲ್ಪಟ್ಟ ಒಂದು ಎಲೆಯು ಬೇಟೆಯು ಒಳಪ್ರವೇಶಿಸಲು ಅನುವುಮಾಡಿಕೊಡುತ್ತದೆ, ಆದರೆ ಹೊರಹೋಗಲು ಬಿಡುವುದಿಲ್ಲ. ಬೇಟೆಯು ಒಂದು ನಿರ್ದಿಷ್ಟ ದಿಕ್ಕಿನಲ್ಲಿ ಚಲಿಸುವಂತಾಗಲು ಒಳದಿಕ್ಕಿಗೆ-ತಿರುಗಿಸಲ್ಪಟ್ಟಿರುವ ಕೂದಲುಗಳು ಬಲಪ್ರಯೋಗವನ್ನು ಮಾಡುತ್ತವೆ. Y -ಆಕಾರದ ಮೇಲ್ಭಾಗದ ಎರಡು ತೋಳುಗಳನ್ನು ಸುತ್ತುವರೆದಿರುವ ಸುರುಳಿಯಾಕಾರದ ಪ್ರವೇಶದ್ವಾರವನ್ನು ಪ್ರವೇಶಿಸುವ ಬೇಟೆಯು, Y -ಆಕಾರದ ಕೆಳಗಿನ ತೋಳಿನಲ್ಲಿರುವ ಉದರವೊಂದರ ಕಡೆಗೆ ನಿಷ್ಠುರವಾಗಿ ಚಲಿಸುವಲ್ಲಿ ಬಲಪ್ರಯೋಗಕ್ಕೆ ಈಡಾಗುತ್ತದೆ, ಮತ್ತು ಅಲ್ಲಿ ಅದು ಜೀರ್ಣಿಸಲ್ಪಡುತ್ತದೆ. ಬಲೆಯ ಮೂಲಕ ಕಂಡುಬರುವ ನೀರಿನ ಚಲನೆಯಿಂದಲೂ ಬೇಟೆಯ ಚಲನೆಗೆ ಪ್ರೋತ್ಸಾಹ ನೀಡುತ್ತದೆ ಎಂದು ಹೇಳಲಾಗುತ್ತದೆ. ಇದು ಗಾಳಿಗುಳ್ಳೆಯ ಬಲೆಗಳಲ್ಲಿನ ನಿರ್ವಾತಕ್ಕೆ ಉಂಟಾದ ರೀತಿಯಲ್ಲೇ ಸೃಷ್ಟಿಸಲ್ಪಡುತ್ತದೆ, ಮತ್ತು ಪ್ರಾಯಶಃ ವಿಕಸನೀಯವಾಗಿ ಅದರೊಂದಿಗೆ ಸಂಬಂಧ ಹೊಂದಿರುತ್ತದೆ.ಜೆನ್ಲಿಸಿಯಾ ದ ಆಚೆಗೆ, ನಳ್ಳಿ-ಮಡಕೆ ಬಲೆಗಳ ಪ್ರತಿರೂಪವಾಗಿರುವ ಗುಣಲಕ್ಷಣಗಳನ್ನು ಸರ್ರಾಸೀನಿಯಾ ಪ್ಸಿಟ್ಟಾಸಿನಾ, ಡಾರ್ಲಿಂಗ್ಟೋನಿಯಾ ಕ್ಯಾಲಿಫೋರ್ನಿಕಾ, ಮತ್ತು ಕೆಲವೊಂದು ತೋಟಗಾರಿಕಾ ಪರಿಣತರು ವಾದಿಸುವಂತೆ ನೆಪೆಂತೀಸ್‌ ಅರಿಸ್ಟೊಲೋಕಿಯಾಯ್ಡೆಸ್‌ ನಲ್ಲಿ ಕಾಣಬಹುದು.

 ಅಂಚಿನಲ್ಲಿರುವ ಮಾಂಸಾಹಾರಿಗಳು 

ಒಂದು ಸಂಫೂರ್ಣವಾಗಿ ಸಮರ್ಥವಾಗಿರುವ ಮಾಂಸಾಹಾರಿಯಾಗಲು ಸಸ್ಯವೊಂದು ಬೇಟೆಯನ್ನು ಆಕರ್ಷಿಸಬೇಕು, ಕೊಲ್ಲಬೇಕು, ಮತ್ತು ಜೀರ್ಣಿಸಿಕೊಳ್ಳಬೇಕು ಮತ್ತು ಜೀರ್ಣಿಸುವಿಕೆಯಿಂದ ಉತ್ಪನ್ನವಾಗುವ ಉತ್ಪನ್ನಗಳನ್ನು (ಬಹುತೇಕವಾಗಿ ಅಮೈನೋ ಆಮ್ಲಗಳು ಮತ್ತು ಅಮೋನಿಯಂ ಅಯಾನುಗಳು) ಹೀರಿಕೊಳ್ಳುವುದರಿಂದ ತಾನು ಪ್ರಯೋಜನವನ್ನು ಪಡೆಯುವಂತಿರಬೇಕು. ಅನೇಕ ತೋಟಗಾರಿಕಾ ಪರಿಣಿತರು ಅಭಿಪ್ರಾಯಪಡುವ ಪ್ರಕಾರ, ಈ ವೈಲಕ್ಷಣ್ಯಗಳು ರುಚಿಗೆ ಸಂಬಂಧಿಸಿದ ವಿಷಯಗಳಾಗಿವೆ. ಸಸ್ಯಗಳಲ್ಲಿ ಮಾಂಸಹಾರಿತನದ ಒಂದು ಶ್ರೇಣಿಯೇ ಕಂಡುಬರುತ್ತದೆ: ಎಲೆಕೋಸುಗಳಂಥ ಸಂಪೂರ್ಣವಾಗಿ ಮಾಂಸಾಹಾರಿಯಲ್ಲದ ಸಸ್ಯಗಳಿಂದ ಮೊದಲ್ಗೊಂಡು ಅಂಚಿನಲ್ಲಿರುವ ಮಾಂಸಾಹಾರಿಗಳಿಗೆ, ಅಲ್ಲಿಂದ ಹೀಲಿಯಾಂಫೊರಾ ದಂಥ ಪರಿಣತಿಯಿಲ್ಲದ ಮತ್ತು ಸರಳವಾಗಿರುವ ಬಲೆಗಳಿಗೆ, ಅಲ್ಲಿಂದ ವೀನಸ್‌ ಬೋನುಗಿಡದಂಥ ಅತ್ಯಂತ ಪರಿಣತಿಯನ್ನು ಪಡೆದಿರುವ ಮತ್ತು ಸಂಕೀರ್ಣವಾದ ಬಲೆಗಳವರೆಗೆ ಅವುಗಳ ಶ್ರೇಣಿಯಿದೆ.
ಅಂಚಿನಲ್ಲಿರುವ ಮಾಂಸಾಹಾರಿ ಸಸ್ಯಗಳಲ್ಲಿ ರೋರಿಡ್ಯುಲಾ  ಮತ್ತು ಕ್ಯಾಟೋಪ್ಸಿಸ್‌ ಬೆರ್ಟರೋನಿಯಾನಾ  ಸೇರಿವೆ. ಬ್ರಾಕೀನಿಯಾ ರಿಡಕ್ಟಾ ದ ರೀತಿಯಲ್ಲೇ ಕ್ಯಾಟೋಪ್ಸಿಸ್‌  ಒಂದು ಅಂಚಿನಲ್ಲಿರುವ ಮಾಂಸಾಹಾರಿ ಬ್ರೊಮೆಲಿಯಾಡ್‌ ಆಗಿದೆ.  ಆದಾಗ್ಯೂ, ಫಾಸ್ಫೇಟೇಸ್‌ ಕಿಣ್ವವನ್ನು ಉತ್ಪಾದಿಸುವ B. ರಿಡಕ್ಟಾ ಗಿಂತ ಭಿನ್ನವಾಗಿ, C. ಬೆರ್ಟರೋನಿಯಾನಾ ವು ಯಾವುದೇ ಜೀರ್ಣಕಾರಿ ಕಿಣ್ವಗಳನ್ನು ಉತ್ಪಾದಿಸುವುದೇ ಇಲ್ಲ ಎಂದು ತಿಳಿದುಬಂದಿದೆ. ಈ ಬೀಳುಹಳ್ಳದ ಬಲೆಗಳಲ್ಲಿ, ಬೇಟೆಯು ಬೂದಿಗಡಿಗೆಯೊಳಗೆ ಹಾಗೇ ಬಂದು ಬೀಳುತ್ತದೆ. ಈ ನಿಟ್ಟಿನಲ್ಲಿ ಹೊರಸುತ್ತಿನಲ್ಲಿ ಸ್ಥಿತವಾಗಿರುವ ಮೇಣದಂಥ ಪದರವು ನೆರವು ನೀಡುತ್ತದೆ.  ರೋರಿಡ್ಯುಲಾ ವು ತನ್ನ ಬೇಟೆಯೊಂದಿಗೆ ಒಂದು ಹೆಚ್ಚು ಸಂಕೀರ್ಣವಾದ ಸಂಬಂಧವನ್ನು ಹೊಂದಿರುತ್ತದೆ.  ಈ ಕುಲದಲ್ಲಿನ ಸಸ್ಯಗಳು ರಾಳಪದಾರ್ಥದ-ತುದಿಯ ಗ್ರಂಥಗಳೊಂದಿಗಿನ ಜಿಗುಟಾದ ಎಲೆಗಳನ್ನು ಉತ್ಪಾದಿಸುತ್ತವೆ ಮತ್ತು ಕೆಲವೊಂದು ದೊಡ್ಡದಾದ ಕದಿರಪನಿಳನ್ನು ಅತೀವವಾಗಿ ಹೋಲುವ ರೀತಿಯಲ್ಲಿ ಕಾಣಿಸುತ್ತವೆ. ಆದಾಗ್ಯೂ, ತಾವು ಸೆರೆಹಿಡಿಯುವ ಕೀಟಗಳಿಂದ ಅವು ಪ್ರತ್ಯಕ್ಷವಾಗಿ ಯಾವುದೇ ಪ್ರಯೋಜನವನ್ನು ಪಡೆಯುವುದಿಲ್ಲ.  ಅದರ ಬದಲಿಗೆ, ಸೆರೆಹಿಡಿಯಲಾದ ಕೀಟವನ್ನು ತಿನ್ನುವ ಹತ್ಯಾಕಾರಿ ತಿಗಣೆಯ (ಪಾಮರೀಡಿಯಾ  ಕುಲ) ಜಾತಿಯೊಂದಿಗೆ ಅವು ಒಂದು ಪರಸ್ಪರ ಪ್ರಯೋಜಕವಾದ‌ ಸಹಜೀವನವನ್ನು ರೂಪಿಸಿಕೊಳ್ಳುತ್ತವೆ. ತಿಗಣೆಗಳ ಹಿಕ್ಕೆಯಲ್ಲಿರುವ ಪೌಷ್ಟಿಕ ದ್ರವ್ಯಗಳಿಂದ ಸಸ್ಯಗಳು ಪ್ರಯೋಜನವನ್ನು ಪಡೆಯುತ್ತವೆ.

ಇಬಿಸೆಲ್ಲಾ ಲ್ಯೂಟಿಯಾ ದಂಥ, ಮಾರ್ಟೀನಿಯೇಸಿಯಲ್ಲಿನ (ಹಿಂದೆ ಇದಕ್ಕೆ ಪೆಡಾಲಿಯೇಸಿ ಎಂದು ಹೆಸರಿತ್ತು) ಅನೇಕ ಜಾತಿಗಳು ಜಿಗುಟಾದ ಎಲೆಗಳನ್ನು ಹೊಂದಿದ್ದು ಅವು ಕೀಟಗಳನ್ನು ಬಲೆಗೆ ಬೀಳಿಸುತ್ತವೆ. ಆದಾಗ್ಯೂ, ಈ ಸಸ್ಯಗಳು ಮಾಂಸಾಹಾರಿಗಳೆಂದು ನಿರ್ಣಾಯಕವಾಗಿ ತೋರಿಸಲ್ಪಟ್ಟಿಲ್ಲ. ಅದೇ ರೀತಿಯಲ್ಲಿ, ಕೂದಲುಕಾಂಡದ ಗದ್ದೆಗಿಡದ ಬೀಜಗಳು, ಪೀಪಾಲ್ಯಾಂಥಸ್‌ ಬ್ರೋಮೆಲಿಯಾಯ್ಡೆಸ್‌ ನ ಬೂದಿಗಡಿಗೆಗಳು, ಪ್ಯಾಸಿಫ್ಲೋರಾ ಫೀಟಿಡಾ ದ ತೊಟ್ಟೆಲೆಗಳು, ಮತ್ತು ಮೋಚಕಸಸ್ಯಗಳ (ಸ್ಟೈಲೀಡಿಯಂ ) ಹೂವಿನ ತೊಟ್ಟುಗಳು ಹಾಗೂ ಪುಷ್ಪಪಾತ್ರದ ದಳಗಳು ಕೀಟಗಳನ್ನು ಸೆರೆಹಿಡಿದು ಕೊಲ್ಲುವಂತೆ ಕಾಣಿಸುತ್ತವೆಯಾದರೂ, ಮಾಂಸಾಹಾರಿಗಳಾಗಿ ಅವುಗಳನ್ನು ವರ್ಗೀಕರಿಸಿರುವುದು ಒಂದು ವಿವಾದಾಸ್ಪದ ವಿಷಯವಾಗಿದೆ.ಬೇಟೆಯನ್ನು-ಜೀರ್ಣಿಸುವ ನಿರ್ದಿಷ್ಟವಾದ ಕಿಣ್ವಗಳ (ಪ್ರೋಟಿಯೇಸ್‌‌ಗಳು, ರೈಬೋನ್ಯೂಕ್ಲಿಯೇಸ್‌‌‌ಗಳು, ಫಾಸ್ಫೇಟೇಸ್‌‌ಗಳು, ಇತ್ಯಾದಿ.) ಉತ್ಪಾದನೆಯನ್ನು ಕೆಲವೊಮ್ಮೆ ಮಾಂಸಹಾರಿತನದ ಒಂದು ಮಾನದಂಡವಾಗಿ ಬಳಸಲಾಗುತ್ತದೆ.  ಆದಾಗ್ಯೂ, ಇದು ಹೀಲಿಯಾಂಫೊರಾ  ಮತ್ತು ಡಾರ್ಲಿಂಗ್ಟೋನಿಯಾ ಗಳಿಗೆ ಪ್ರಾಯಶಃ ರಿಯಾಯಿತಿಯನ್ನು ನೀಡುತ್ತದೆ. ಏಕೆಂದರೆ, ಈ ಎರಡೂ ಉದಾಹರಣೆಗಳು ತಮ್ಮ ಬೇಟೆಯನ್ನು ವಿಘಟಿಸಲು ಪರಸ್ಪರ ಸಹಕಾರದ ಬ್ಯಾಕ್ಟೀರಿಯಾದ ಕಿಣ್ವಗಳನ್ನು ನೆಚ್ಚಿಕೊಂಡಿರುವಂತೆ ತೋರುತ್ತದೆಯಾದರೂ, ಅವು ಸಾಮಾನ್ಯವಾಗಿ ಮಾಂಸಾಹಾರಿಗಳೆಂದೇ ಪರಿಗಣಿಸಲ್ಪಟ್ಟಿವೆ. ಆದಾಗ್ಯೂ, ಕಿಣ್ವಾಧಾರಿತ ವ್ಯಾಖ್ಯಾನಕ್ಕೆ ರಿಯಾಯಿತಿ ನೀಡುವಿಕೆಯು ರೋರಿಡ್ಯುಲಾ ದ ಪ್ರಶ್ನೆಯನ್ನು ಮುಕ್ತವಾಗಿಯೇ ಇರಿಸುತ್ತದೆ. ಪರಸ್ಪರ ಸಹಕಾರದ ತಿಗಣೆಗಳ ಒಡೆತನವನ್ನು ಸಸ್ಯವು ಹೊಂದಿರುವುದರ ಕಾರಣದಿಂದ ಅದನ್ನು ಮಾಂಸಾಹಾರಿಯೆಂದು ಪರಿಗಣಿಸಲು ಸಾಧ್ಯವಿಲ್ಲದಿರುವಾಗ, ಸೆರೆಸಿಕ್ಕಿರುವ ಬೇಟೆಯಿಂದ ಸಸ್ಯವು ಪ್ರಯೋಜನವನ್ನು ಪಡೆಯಲು ಅವಕಾಶ ಮಾಡಿಕೊಡುವ ಪರಸ್ಪರ ಸಹಕಾರದ ಬ್ಯಾಕ್ಟೀರಿಯಾವನ್ನು ಹೊಂದಿರುವ ಸಸ್ಯವೊಂದರ ಒಡೆತನವು ಆ ಸಸ್ಯವನ್ನು ಒಂದು ಮಾಂಸಾಹಾರಿಯೆಂದು ಪರಿಗಣಿಸಲು ಏಕೆ ಅವಕಾಶ ಮಾಡಿಕೊಡಬೇಕು ಎಂಬುದಕ್ಕೆ ಯಾವುದೇ ಕಾರಣಗಳಿಲ್ಲ.

 ವಿಕಾಸ 
ಮಾಂಸಾಹಾರಿ ಸಸ್ಯಗಳ ವಿಕಸನವು ಅವುಗಳ ಪಳೆಯುಳಿಕೆ ದಾಖಲೆಯ ಅಭಾವದಿಂದಾಗಿ ಅಸ್ಪಷ್ಟವಾಗಿದೆ. ಕೆಲವೇ ಕೆಲವು ಪಳೆಯುಳಿಕೆಗಳು ಕಂಡುಬಂದಿದ್ದು, ಅವೂ ಸಹ ವಾಡಿಕೆಯಂತೆ ಕೇವಲ  ಬೀಜ ಅಥವಾ ಪರಾಗದ ಸ್ವರೂಪದಲ್ಲಿದೆ. ಮಾಂಸಾಹಾರಿ ಸಸ್ಯಗಳು ಸಾಮಾನ್ಯವಾಗಿ ಮೂಲಿಕೆಗಳಾಗಿದ್ದು, ಅವುಗಳ ಬಲೆಗಳು ಪ್ರಾಥಮಿಕ ಬೆಳವಣಿಗೆಯಾಗಿವೆ. ದಪ್ಪನಾದ ತೊಗಟೆ ಅಥವಾ ಮರದಂಥ ಸುಲಭವಾಗಿ ಪಳೆಯುಳಿಕೆ ಮಾಡಬಹುದಾದ ರಚನೆಗಳನ್ನು ಅವು ಸಾಮಾನ್ಯವಾಗಿ ರೂಪಿಸುವುದಿಲ್ಲ. ಯಾವುದೇ ನಿದರ್ಶನದಲ್ಲಿ ಸ್ವತಃ ಬಲೆಗಳೇ ಪ್ರಾಯಶಃ ಸಂರಕ್ಷಿಸಲ್ಪಡುವುದಿಲ್ಲ. 
ಇಷ್ಟಾಗಿಯೂ, ಪ್ರಸ್ತುತ ಇರುವ ಬಲೆಗಳಿಂದ ಸಾಕಷ್ಟು ವಿಷಯವನ್ನು ತರ್ಕಿಸಲು ಅಥವಾ ಊಹಿಸಲು ಸಾಧ್ಯವಿದೆ. ಬೀಳುಹಳ್ಳದ ಬಲೆಗಳು ಸುರುಳಿ ಸುತ್ತಿಕೊಂಡ ಎಲೆಗಳಿಂದ ಅತ್ಯಂತ ಸ್ಪಷ್ಟವಾಗಿ ಜನ್ಯವಾಗಿವೆ. ಸರ್ರಾಸೀನಿಯಾ ದ ನಾಳೀಯ ಅಂಗಾಂಶಗಳು ಪರಿಗಣನೆಯಲ್ಲಿರುವ ವಿಷಯವಾಗಿದೆ. ಜಾಲದ ಮುಂಭಾಗದ ಉ್ದಕ್ಕೂ ಇರುವ ಏಣುದಳವು ಎಡಭಾಗಕ್ಕೆ ಮತ್ತು ಬಲಭಾಗಕ್ಕೆ ಅಭಿಮುಖವಾಗಿರುವ ನಾಳೀಯ ಗೊಂಚಲುಗಳ ಒಂದು ಸಂಯೋಜನೆಯನ್ನು ಹೊಂದಿರುತ್ತದೆ. ಅಕ್ಷಮುಖಿ‌ (ಕಾಂಡಕ್ಕೆ-ಅಭಿಮುಖವಾಗಿರುವ) ಎಲೆಯೊಂದರ ಹೊರತಲದ ಅಂಚುಗಳ ಬೆಸುಗೆಯಿಂದ ಇದನ್ನು ಊಹಿಸಬಹುದು. ನೊಣಕಾಗದಗಳು ಒಂದು ಸರಳವಾದ ವಿಕಸನೀಯ ಪ್ರವಣತೆ ಅಥವಾ ವಾಟವನ್ನು ಕೂಡ ತೋರಿಸುತ್ತವೆ. ಈ ವಕಸನೀಯ ಪ್ರವಣತೆಯು ನಿಷ್ಕ್ರಿಯ ನೊಣಕಾಗದಗಳ ಮೂಲಕದ ಜಿಗುಟಾದ, ಮಾಂಸಾಹಾರಿಯಲ್ಲದ ಎಲೆಗಳಿಂದ ಸಕ್ರಿಯ ಸ್ವರೂಪಗಳವರೆಗೆ ಇರುತ್ತದೆ. ಆಣ್ವಿಕ ದತ್ತಾಂಶವು ತೋರಿಸುವ ಪ್ರಕಾರ, ಡಯೋನಿಯಾ –ಆಲ್ಡ್ರೋವಾಂಡಾ  ಏಕಮೂಲ ವರ್ಗವು ಡ್ರೊಸೆರಾ ದೊಂದಿಗೆ ಅತ್ಯಂತ ನಿಕಟವಾದ ಸಂಬಂಧವನ್ನು ಹೊಂದಿದೆ. ಆದರೆ ಬಲೆಗಳು ಎಷ್ಟೊಂದು ಹೋಲಿಕೆಯಿಲ್ಲದಂತಿವೆಯೆಂದರೆ, ಅವುಗಳ ಹುಟ್ಟಿನ ಕುರಿತಾದ ಸಿದ್ಧಾಂತವು, ಅಂದರೆ, ಅತ್ಯಂತ ವೇಗವಾಗಿ-ಚಲಿಸುವ ನೊಣಕಾಗದಗಳು ಮರವಜ್ರವನ್ನು ಕಡಿಮೆ ಅವಲಂಬಿಸಿದ್ದವು ಎಂಬ ಸಿದ್ಧಾಂತವು ಸ್ವಲ್ಪಮಟ್ಟಿಗೆ ಊಹನಾತ್ಮಕವಾಗಿಯೇ ಉಳಿಯುತ್ತದೆ. 
ಹೂಬಿಡುವ ಸಸ್ಯಗಳ ಒಂದು ದಶಲಕ್ಷದಷ್ಟು ಜಾತಿಯ ಪೈಕಿ ಒಂದು ಕಾಲುಭಾಗಕ್ಕಿಂತಲೂ ಹೆಚ್ಚು ಭಾಗವು ಈಗ ಲಭ್ಯವಿದೆ. ಇವುಗಳ ಪೈಕಿ, ಕೇವಲ ಸುಮಾರು 630 ಜಾತಿಗಳು ಮಾಂಸಾಹಾರಿಗಳೆಂದು ಪರಿಗಣಿಸಲ್ಪಟ್ಟಿವೆ. ನಿಜವಾದ ಮಾಂಸಹಾರಿತನವು ಪ್ರಾಯಶಃ ಕಡೇಪಕ್ಷ ಆರುಬಾರಿ ಸ್ವತಂತ್ರವಾಗಿ ವಿಕಸನಗೊಂಡಿರಬಹುದು; ಆದಾಗ್ಯೂ, ಮಾಂಸಹಾರಿತನದೆಡೆಗಿನ ಒಂದು ಒಲವನ್ನು ಹೊಂದಿರುವ ಒಂದು ಇತ್ತೀಚಿನ ಸಾಮಾನ್ಯ ಪೂರ್ವಜನಿಂದ ಪ್ರಾಯಶಃ ಈ "ಸ್ವತಂತ್ರ" ಗುಂಪುಗಳ ಪೈಕಿ ಕೆಲವೊಂದು ಇಳಿದುಬಂದಿರಬಹುದು. ಕೆಲವೊಂದು ಗುಂಪುಗಳು (ಎರಿಕೇಲ್ಸ್‌ ಮತ್ತು ಕ್ಯಾರಿಯೋಫಿಲ್ಲೇಲ್ಸ್‌) ಮಾಂಸಾಹಾರೀ ಪೂರ್ವ-ಹೊಂದಾಣಿಕೆಗಾಗಿ ನಿರ್ದಿಷ್ಟವಾಗಿ ಫಲವತ್ತಾದ ಆಧಾರವಾಗಿರುವಂತೆ ಕಾಣುತ್ತವೆ. ಆದರೂ ಮೊದಲನೆಯ ನಿದರ್ಶನದಲ್ಲಿ, ಇದು ಗುಂಪಿನ ರಚನಾ ಸ್ವರೂಪಕ್ಕಿಂತ ಅದರ ಪರಿಸರ ವೃತ್ತಾಂತದೊಂದಿಗೆ ಹೆಚ್ಚು ಸಂಬಂಧವನ್ನು ಹೊಂದಿರಲು ಸಾಧ್ಯವಿರಬಹುದಾಗಿದೆ. ಏಕೆಂದರೆ ಈ ಗುಂಪಿನ ಬಹುಪಾಲು ಸದಸ್ಯರು ಕುರುಚಲು ಭೂಮಿ ಮತ್ತು ಜೌಗು ಪ್ರದೇಶದಂಥ ಕಡಿಮೆ-ಪೌಷ್ಟಿಕ ದ್ರವ್ಯದ ಆವಾಸಸ್ಥಾನಗಳಲ್ಲಿ ಬೆಳೆಯುತ್ತವೆ.
ಬಲೆಯ ಎಲ್ಲಾ ಬಗೆಗಳೂ ಒಂದು ಸಮಾನರೂಪದ ಮೂಲಭೂತ ರಚನೆಯಾದ ಕೂದಲಳ್ಳ ಎಲೆಯೊಂದರ ಮಾರ್ಪಾಡುಗಳಾಗಿವೆ ಎಂದು ಸೂಚಿಸಲ್ಪಟ್ಟಿದೆ. ಕೂದಲುಳ್ಳ(ಅಥವಾ ಹೆಚ್ಚು ನಿರ್ದಿಷ್ಟವಾಗಿ, ತೊಟ್ಟುಳ್ಳ-ಗ್ರಂಥಿಗಳಿರುವ) ಎಲೆಗಳು, ಅದರಲ್ಲೂ ವಿಶೇಷವಾಗಿ, ಒಂದು ವೇಳೆ ಅವು ರಕ್ಷಣಾ ಫಲಕದ-ಆಕಾರದಲ್ಲಿ ಅಥವಾ ಗುರಾಣಿಯಂಥ ಆಕಾರದಲ್ಲಿದ್ದರೆ, ಮಳೆನೀರಿನ ಹನಿಗಳನ್ನು ಹಿಡಿದು ಇಟ್ಟುಕೊಳ್ಳಬಲ್ಲವು. ಇದರಿಂದಾಗಿ ಬ್ಯಾಕ್ಟೀರಿಯಾದ ಬೆಳವಣಿಗೆಗೆ ಉತ್ತೇಜನ ನೀಡಿದಂತಾಗುತ್ತದೆ. ಕೀಟಗಳು ಎಲೆಗಳ ಮೇಲೆ ಬಂದು ಕುಳಿತಾಗ, ಅದರ ಮೇಲ್ಮೈ ಸೆಳೆತದಿಂದ ಕಷ್ಟದಲ್ಲಿ ಸಿಕ್ಕಿಕೊಂಡಂತಾಗುತ್ತವೆ, ಮತ್ತು ಉಸಿರು ಕಟ್ಟಿವಿಕೆಗೆ ಒಳಗಾಗುತ್ತವೆ. ಕ್ಷಯಿಸುವಿಕೆಯನ್ನು ಬ್ಯಾಕ್ಟೀರಿಯಾವು ಪ್ರೇರೇಪಿಸಿ ಚಾಲನೆಗೊಳಿಸುತ್ತವೆ, ಮತ್ತು ಕೀಟದ ಶವದಿಂದ ಪೌಷ್ಟಿಕ ದ್ರವ್ಯಗಳನ್ನು ಬಿಡುಗಡೆಗೊಳಿಸಿ, ಎಲೆಗಳ ಮೂಲಕ ಸಸ್ಯವು ಅವನ್ನು ಹೀರಿಕೊಳ್ಳಲು ಅನುವುಮಾಡಿಕೊಡುತ್ತವೆ.  ಈ ಬಗೆಯ ಗಿಡದ ಎಲೆಗಳಿಗೆ ಆಹಾರವುಣಿಸುವಿಕೆಯನ್ನು ಮಾಂಸಾಹಾರಿಯಲ್ಲದ ಬಹುಪಾಲು ಸಸ್ಯಗಳಲ್ಲಿ ಕಾಣಬಹುದಾಗಿದೆ. ಆದ್ದರಿಂದ ಕೀಟಗಳು ಅಥವಾ ಮಳೆನೀರನ್ನು ಹಿಡಿದಿಡುವಲ್ಲಿ ಸಮರ್ಥವಾಗಿದ್ದ ಸಸ್ಯಗಳು ಒಂದು ಆಯ್ಕೆಮಾಡುವ ಪ್ರಯೋಜನವನ್ನು ಹೊಂದಿದ್ದವು. ಎಲೆಯನ್ನು ಬಟ್ಟಲಿನಾಕಾರಕ್ಕೆ ಬದಲಿಸುವ ಮೂಲಕ ಮಳೆಯನೀರನ್ನು ಹಿಡಿದಿಟ್ಟುಕೊಳ್ಳಲು ಸಾಧ್ಯವಿದ್ದು, ಇದು ಬೀಳುಹಳ್ಳದ ಬಲೆಗಳ ರೂಪುಗೊಳ್ಳುವಿಕೆಗೆ ಕಾರಣವಾಗುತ್ತದೆ.  ಇದಕ್ಕೆ ಪರ್ಯಾಯವಾಗಿ, ಗೋಂದನ್ನು ಉತ್ಪಾದಿಸುವ ಮೂಲಕ ಎಲೆಯನ್ನು ಜಿಗುಟಾಗಿಸಿಯೂ ಸಹ ಕೀಟವನ್ನು ಹಿಡಿದಿಟ್ಟುಕೊಳ್ಳಲು ಸಾಧ್ಯವಿದೆ. ಇದರಿಂದ ನೊಣಕಾಗದ ಬಲೆಗಳ ರೂಪುಗೊಳ್ಳುತ್ತವೆ.ಹೆಚ್ಚು ಆಳವಾಗಿರುವ ಬಟ್ಟಲುಗಳನ್ನೊಳಗೊಂಡ ಎಲೆಗಳನ್ನು ತಯಾರಿಸುವುದಕ್ಕಾಗಿರುವ ಆಯ್ಕೆಯ ಒತ್ತಡದಿಂದಾಗಿ ಬೀಳುಹಳ್ಳದ ಬಲೆಗಳು ಸರಳವಾಗಿ ವಿಕಸನಗೊಂಡಿರಬಹುದು. ಇದಾದ ನಂತರ, ಅಂಚುಗಳ "ಮುಚ್ಚಲ್ಪಡುವಿಕೆ", ಹಾಗೂ ತಳಭಾಗವು ಬೇಟೆಯನ್ನು ಹಿಡಿದಿಡಲು ನೆರವಾಗುವುದರಿಂದ ಅದನ್ನು ಹೊರತುಪಡಿಸಿದ ಭಾಗದಲ್ಲಿ ತದನಂತರದ ಬಹುಪಾಲು ಕೂದಲುಗಳ ನಷ್ಟ ಕಂಡುಬಂದಿರಬಹುದು. ಜೆನ್ಲಿಸಿಯಾ ದ ನಳ್ಳಿ-ಮಡಕೆ ಬಲೆಗಳ ಕುರಿತಾದ ಅರ್ಥವನ್ನು ವಿವರಿಸುವುದು ತುಂಬಾ ಕಷ್ಟ. ನೆಲದಮೇಲೆ-ವಾಸಿಸುವ ಬೇಟೆಗಳ ಕುರಿತಾಗಿ ಕಾಲಾನಂತರದಲ್ಲಿ ಪರಿಣತಿಯನ್ನು ಪಡೆದ ಕವಲೊಡೆದ ಹೂಜಿ ಎಲೆಗಳಿಂದ ಅವು ಅಭಿವೃದ್ಧಿಗೊಂಡಿರಬಹುದು; ಅಥವಾ, ಪ್ರಾಯಶಃ, ಗಾಳಿಗುಳ್ಳೆಯ ಬಲೆಗಳ ಬೇಟೆಯ-ಮಾರ್ಗದರ್ಶನ ನೀಡುವ ಮುಂಚಾಚಿರುವಿಕೆಗಳು, ಬಹುತೇಕ ಜಲವಾಸಿ ಗುಳ್ಳೆಗಿಡಗಳಲ್ಲಿ ಕಂಡುಬರುವ ಬಲೆಯಂಥ ಲಾಳಿಕೆಗಿಂತ ಹೆಚ್ಚು ಭಾರೀಗಾತ್ರವನ್ನು ತಳೆದಿರಬಹುದು. ಅವುಗಳ ಮೂಲ ಏನೇ ಇರಲಿ, ನಳ್ಳಿ ಮಡಕೆಯ ಸುರುಳಿಯಾದ ಆಕಾರವು ಒಂದು ರೂಪಾಂತರವಾಗಿದ್ದು, ಪಾಚಿಯಲ್ಲಿ ಹುಗಿದಿಡಲ್ಪಟ್ಟಾಗ ಬಲೆಗೆ ಬೀಳಿಸುವ ಹೊರತಲವನ್ನು ಅದು ಎಲ್ಲಾ ದಿಕ್ಕುಗಳಲ್ಲೂ ಎಷ್ಟು ಸಾಧ್ಯವೋ ಅಷ್ಟು ಪ್ರದರ್ಶಿಸುತ್ತದೆ.


ಪ್ರವಾಹ ಬಂದಾಗ ಜಲವಾಸಿ ಬೇಟೆಗಳನ್ನು ಹಿಡಿಯುವಲ್ಲಿ ಪರಿಣತಿಯನ್ನು ಪಡೆದಿರುವ ಹೂಜಿ ಎಲೆಗಳಿಂದ ಗುಳ್ಳೆಗಿಡಗಳ ಬಲೆಗಳು ಹುಟ್ಟಿಕೊಂಡಿರಬಹುದು. ಇಂದು ಸರ್ರಾಸೀನಿಯಾ ಪ್ಸಿಟ್ಟಾಸಿನಾ ವು ಇದೇ ವಿಧಾನವನ್ನು ಅನುಸರಿಸುತ್ತದೆ. ಭೂಮಿಯ ಮೇಲೆ ಹುಟ್ಟಿಬೆಳೆಯುವ ಹೂಜಿ ಎಲೆಗಳಲ್ಲಿನ ತಪ್ಪಿಸಿಕೊಳ್ಳುವ ಬೇಟೆಗಳು ಬಲೆಯೊಂದರಿಂದ ಹತ್ತಿಹೋಗಬೇಕು ಅಥವಾ ಹಾರಿಹೋಗಬೇಕು, ಮತ್ತು ಈ ಎರಡೂ ಕ್ರಿಯೆಗಳನ್ನೂ ಮೇಣ, ಗುರುತ್ವ ಬಲ ಹಾಗೂ ಕಿರಿದಾದ ಕೊಳವೆಗಳಿಂದ ತಪ್ಪಿಸಬಹುದಾಗಿದೆ. ಆದಾಗ್ಯೂ, ಉಕ್ಕಿಹರಿಯುತ್ತಿರುವ ಬಲೆಯೊಂದರಿಂದ ಬೇಟೆಯು ಈಜಿಕೊಂಡು ಆಚೆ ಬರಬಲ್ಲುದಾಗಿರುವುದರಿಂದ, ಗಾಳಿಗುಳ್ಳೆಗೆ-ಮುಂಚಿನದರ ಬಾಗಿಲನ್ನು ರೂಪಿಸಲು ಅಟ್ರಿಕ್ಯುಲೇರಿಯಾ ದಲ್ಲಿ ಒಂದು ಏಕ-ಮಾರ್ಗದ ಮುಚ್ಚಳವು ಅಭಿವೃದ್ಧಿಯಾಗಿರಬಹುದು. ನಂತರದಲ್ಲಿ, ಗಾಳಿಗುಳ್ಳೆಯ ಒಳಭಾಗದಲ್ಲಿನ ಒಂದು ಆಂಶಿಕ ನಿರ್ವಾತದ ವಿಕಸನದಿಂದಾಗಿ ಇದು ಸಕ್ರಿಯವಾಗಿ ಮಾರ್ಪಟ್ಟಿರಬಹುದು. ಗಾಳಿಗುಳ್ಳೆಯ ಬಾಗಿಲಿನ ಮೇಲಿನ ಮೋಚಕ ಕೂದಲುಗಳಿಗೆ ಪ್ರತಿಯಾಗಿ ಬೇಟೆಯ ಉಜ್ಜುವಿಕೆಯಿಂದಾಗಿ ಈ ಆಂಶಿಕ ನಿರ್ವಾತದಲ್ಲಿ ಮುಗ್ಗರಿಸುವಿಕೆ ಉಂಟಾಗಿರಬಹುದು.ಆಲ್ಡ್ರೋವಾಂಡಾ  ಮತ್ತು ಡಯೋನಿಯಾ ದ ಹಲವಾರು ನಿಜವಾದ ನೊಣಕಾಗದಗಳು ಮತ್ತು ಕ್ಷಿಪ್ರ ಬಲೆಗಳನ್ನು ನೊಣಕಾಗದ ಬಲೆಗಳು ಒಳಗೊಳ್ಳುತ್ತವೆ. ಜಿಗುಟಾದ ಗೋಂದಿನ ಉತ್ಪಾದನೆಯು ಮಾಂಸಾಹಾರಿಯಲ್ಲದ ಅನೇಕ ಕುಲಗಳಲ್ಲಿ ಕಂಡುಬರುತ್ತದೆ, ಮತ್ತು  ಬೈಬ್ಲಿಸ್‌  ಹಾಗೂ ಡ್ರೊಸೋಫಿಲ್ಲಮ್‌‌ ಗಳಲ್ಲಿ ನಿಷ್ಕ್ರಿಯ ಮರವಜ್ರ ಬಲೆಗಳು ಸುಲಭವಾಗಿ ವಿಕಸನಗೊಂಡಿರಬಹುದಾಗಿದೆ.ಸಕ್ರಿಯವಾಗಿರುವ ಮರವಜ್ರ ಬಲೆಗಳು ತಮ್ಮ ಬೇಟೆಯನ್ನು ಬಲೆಗೆ ಸಿಕ್ಕಿಸಲು ಕ್ಷಿಪ್ರ ಸಸ್ಯ ಚಲನೆಗಳನ್ನು ಬಳಸುತ್ತವೆ.  ವಾಸ್ತವಿಕವಾದ ಬೆಳವಣಿಗೆಯಿಂದ, ಅಥವಾ ಜೀವಕೋಶದ ಅಂಗಾಂಶಗಳ ಸೆಡೆತದಲ್ಲಿನ ಕ್ಷಿಪ್ರ ಬದಲಾವಣೆಗಳಿಂದ ಕ್ಷಿಪ್ರ ಸಸ್ಯ ಚಲನೆಯು ಕಂಡುಬರಬಹುದಾಗಿದ್ದು, ಇದು ಜೀವಕೋಶಗಳ ನೀರಿನಂಶವನ್ನು ಕ್ಷಿಪ್ರವಾಗಿ ಮಾರ್ಪಡಿಸುವ ಮೂಲಕ ಅವುಗಳು ಹಿಗ್ಗಲು ಅಥವಾ ಕುಗ್ಗಲು ಅನುವುಮಾಡಿಕೊಡುತ್ತದೆ. ಪಿಂಗ್ಯುಕ್ಯುಲ ದಂಥ ನಿಧಾನವಾಗಿ-ಚಲಿಸುವ ನೊಣಕಾಗದಗಳು ಬೆಳವಣಿಗೆಯನ್ನು ಬಳಸಿಕೊಳ್ಳುತ್ತವೆಯಾದರೂ, ವೀನಸ್‌ ಬೋನುಗಿಡವು ಇಂಥ ಕ್ಷಿಪ್ರ ಅಂಗಾಂಶಗಳ ಸೆಡೆತದ ಬದಲಾವಣೆಗಳನ್ನು ಬಳಸಿಕೊಳ್ಳುವುದರಿಂದ ಮರವಜ್ರವು ಅನಗತ್ಯವಾಗಿ ಪರಿಣಮಿಸಿದೆ. ಒಮ್ಮೆ ಇದನ್ನು ಮಾಡಿದ ಮತ್ತು ಡ್ರೊಸೆರಾ ದಲ್ಲಿ ಅತ್ಯಂತ ಸ್ಪಷ್ಟವಾಗಿರುವ ತೊಟ್ಟಿರುವ ಗ್ರಂಥಿಗಳು, ಹಲ್ಲು ಮತ್ತು ಮೋಚಕ ಕೂದಲುಗಳಾಗಿ ಮಾರ್ಪಟ್ಟಿವೆ. ಇದು ಹೊಸ ಕಾರ್ಯಚಟುವಟಿಕೆಗಳಿಗೆ ಸಂಬಂಧಿಸಿದ ನೈಸರ್ಗಿಕ ಆಯ್ಕೆಯ ಮುಂಚೆಯಿಂದಲೂ ಅಸ್ತಿತ್ವದಲ್ಲಿರುವ ರಚನೆಗಳ ವಶಪಡಿಸಿಕೊಳ್ಳುವಿಕೆಯ ಒಂದು ಉದಾಹರಣೆಯಾಗಿದೆ.
ಕ್ಯಾರಿಯೋಫಿಲ್ಲೇಲ್ಸ್‌‌ನೊಳಗಿನ ಸಂಬಂಧಗಳ ಕುರಿತಾದ ಇತ್ತೀಚಿನ ಜೀವಿ ವರ್ಗೀಕರಣದ ವಿಶ್ಲೇಷಣೆಯು ಇಂಟರ್‌ನ್ಯಾಷನಲ್‌ ಕಾರ್ನಿವರಸ್‌ ಪ್ಲಾಂಟ್‌ ಸೊಸೈಟಿ ವೆಬ್‌ಸೈಟ್‌ನಲ್ಲಿ ಈ ಪ್ರಬಂಧದ ಕುರಿತಾದ ಚರ್ಚೆಯನ್ನು ನೋಡಬಹುದು (ಮೂಲ ಪ್ರಬಂಧ ಬೇಕೆಂದಲ್ಲಿ JSTOR ಚಂದಾದಾರಿಕೆಯನ್ನು ಹೊಂದಿರುವುದು ಅಗತ್ಯ). ಸೂಚಿಸುವ ಪ್ರಕಾರ, ಡ್ರೊಸೆರೇಸಿ, ಟ್ರಿಫಿಯೋಫಿಲ್ಲಮ್‌, ನೆಪೆಂಥೇಸಿ ಮತ್ತು ಡ್ರೊಸೋಫಿಲ್ಲಮ್‌  ನಿಕಟವಾದ ಸಂಬಂಧವನ್ನು ಹೊಂದಿರುವ ಸಮಯದಲ್ಲೇ ಒಂದು ಬೃಹತ್ತಾದ ಏಕಮೂಲ ವರ್ಗದೊಳಗಡೆ ಸೇರಿಕೊಂಡುಬಿಟ್ಟಿವೆ. ಈ ಏಕಮೂಲ ವರ್ಗವು ಟ್ಯಾಮರಿಸ್ಕ್‌ಗಳು, ಆನ್ಸಿಸ್ಟರೋಕ್ಲಾಡೇಸಿ, ಪಾಲಿಗೊನೇಸಿ ಮತ್ತು ಪ್ಲಂಬ್ಯಾಗಿನೇಸಿಯಂಥ ಮಾಂಸಾಹಾರಿಯಲ್ಲದ ಗುಂಪುಗಳನ್ನು ಒಳಗೊಂಡಿದೆ. ಕುತೂಹಲಕಾರಿಯಾಗಿರುವಂತೆ, ಟ್ಯಾಮರಿಸ್ಕ್‌ಗಳು ತಮ್ಮ ಎಲೆಗಳ ಮೇಲೆ ವಿಶೇಷೀಕರಿಸಲಾದ ಲವಣವನ್ನು-ವಿಸರ್ಜಿಸುವ ಗ್ರಂಥಿಗಳನ್ನು ಹೊಂದಿರುತ್ತವೆ. ಈ ಸ್ಥಿತಿಯು ಪ್ಲಂಬ್ಯಾಗಿನೇಸಿಗೆ ಸೇರಿದ ಹಲವಾರು ಸದಸ್ಯರಲ್ಲೂ (ಕಡಲತಡಿಯ ಶಿಲಾಸಸ್ಯ ಎಂದು ಕರೆಯಲ್ಪಡುವ ಲಿಮೋನಿಯಂ ನಂಥವು) ಕಂಡುಬರುತ್ತದೆ. ಈ ಲವಣ-ವಿಸರ್ಜಕ ಗ್ರಂಥಿಗಳು ಪ್ರೋಟಿಯೇಸ್‌ಗಳು ಮತ್ತು ಗೋಂದಿನಂಥ ಇತರ ರಾಸಾಯನಿಕಗಳ ವಿಸರ್ಜನೆಗಾಗಿ ಜೊತೆಗೆ-ಸೇರಿಕೊಂಡಿರಬಹುದು. ಪ್ಲಂಬ್ಯಾಗಿನೇಸಿಗೆ ಸೇರಿದ ಕೆಲವೊಂದು ಸಸ್ಯಗಳು (ಉದಾಹರಣೆಗೆ  ಸೆರಟೊಸ್ಟಿಗ್ಮಾ ) ತೊಟ್ಟನ್ನು ಹೊಂದಿರುವ, ನಾಳರೂಪವಾಗಿಸಿರುವ ಗ್ರಂಥಿಗಳನ್ನೂ ಹೊಂದಿದ್ದು ಅವು ತಮ್ಮ ಪುಷ್ಪಪಾತ್ರೆಗಳ ಮೇಲೆ ಗೋಂದನ್ನು ಸ್ರವಿಸುತ್ತವೆ. ಅಷ್ಟೇ ಅಲ್ಲ, ಬೀಜದ ಪ್ರಸರಣದಲ್ಲಿ ಹಾಗೂ ತೆವಳಿಕೊಂಡು ಬರುವ ಪರಾವಲಂಬಿ ಕೀಟಗಳಿಂದ ಹೂವುಗಳನ್ನು ಪ್ರಾಯಶಃ ರಕ್ಷಿಸುವಲ್ಲಿ ಅವು ನೆರವಾಗುತ್ತವೆ. ಪ್ರಾಯಶಃ ಇವು ಮಾಂಸಾಹಾರಿ ಕುಲಗಳ ಗ್ರಹಣಾಂಗಗಳೊಂದಿಗೆ ಸಮಾನರೂಪತೆಯನ್ನು ಹೊಂದಿವೆ. ಒಂದು ಪೋಷಣೆಯ ಕಾರ್ಯಚಟುವಟಿಕೆಗಿಂತ ಮಿಗಿಲಾಗಿ ಒಂದು ಸಂರಕ್ಷಣಾತ್ಮಕ ಕಾರ್ಯಚಟುವಟಿಕೆಯಿಂದ ಮಾಂಸಹಾರಿತನವು ಪ್ರಾಯಶಃ ವಿಕಸನಗೊಂಡಿದೆ. ಸರ್ರಾಸಿನಿಯೇಸಿ ಮತ್ತು ರೋರಿಡ್ಯುಲಾ ಗಳೊಂದಿಗೆ ನಿಕಟವಾದ ಸಂಬಂಧವನ್ನು ಹೊಂದಿರುವ ಕಾಡು ಕರ್ಣಕುಂಡಲ ಗಿಡಗಳು (ಇಂಪೇಟಿಯೆನ್ಸ್‌‌‌ ನಂಥವು), ಇದೇ ರೀತಿಯಲ್ಲಿ ತೊಟ್ಟುಗಳಿರುವ ಗ್ರಂಥಿಗಳನ್ನು ಹೊಂದಿರುತ್ತವೆ. ಕೂದಲುಳ್ಳ ಎಲೆ ಅಥವಾ ಪುಷ್ಪಪಾತ್ರದ ದಳವೊಂದರಿಂದ ಇಳಿದುಬಂದಿರದ ಏಕೈಕ ಬಲೆಗಳೆಂದರೆ ಮಾಂಸಾಹಾರಿ ಬ್ರೊಮೆಲಿಯಾಡ್‌ಗಳು (ಬ್ರಾಕೀನಿಯಾ  ಮತ್ತು ಕ್ಯಾಟೋಪ್ಸಿಸ್‌  ) ಎನ್ನಬಹುದು. ಬ್ರೊಮೆಲಿಯಾಡ್ ಒಂದರ ಒಂದು ಮೂಲಭೂತ ಭಾಗವಾಗಿರುವ ಬೂದಿಗಡಿಗೆಯಂಥ ರಚನೆಯನ್ನು ಒಂದು ಹೊಸ ಉದ್ದೇಶಕ್ಕಾಗಿ ಈ ಸಸ್ಯಗಳು ಬಳಸುತ್ತವೆ ಮತ್ತು ಮೇಣವನ್ನು ತಯಾರಿಸುವ ಮೂಲಕ ಅದರ ಮೇಲೆ ಮಾಂಸಹಾರಿತನದ ಇತರ ಸಾಮಗ್ರಿಗಳನ್ನು ನಿರ್ಮಿಸುತ್ತವೆ.

 ಪರಿಸರ ವೃತ್ತಾಂತ ಮತ್ತು ಮಾಂಸಹಾರಿತನದ ಮಾದರಿ ರೂಪಿಸುವಿಕೆ 

ಮಾಂಸಾಹಾರಿ ಸಸ್ಯಗಳು ವ್ಯಾಪಕವಾಗಿವೆಯಾದರೂ ಕೊಂಚಮಟ್ಟಿಗೆ ಅಪರೂಪವಾಗಿವೆ.  ಮಣ್ಣಿನ ಪೌಷ್ಟಿಕ ದ್ರವ್ಯಗಳು ಅತೀವವಾಗಿ ಸೀಮಿತವಾಗಿರುವ, ಆದರೆ ಸೂರ್ಯನ ಬೆಳಕು ಹಾಗೂ ನೀರು ಸುಲಭವಾಗಿ ದೊರೆಯಬಲ್ಲ ಜೌಗು ಪ್ರದೇಶಗಳಂಥ ಆವಾಸಸ್ಥಾನಗಳಿಗೆ ಅವು ಹೆಚ್ಚೂಕಮ್ಮಿ ಸಂಪೂರ್ಣವಾಗಿ ಪರಿಮಿತಗೊಳಿಸಲ್ಪಟ್ಟಿವೆ. ಕೇವಲ ಇಂಥ ಪರಾಕಾಷ್ಠೆಯ ಸನ್ನಿವೇಶಗಳ ಅಡಿಯಲ್ಲಿ, ರೂಪಾಂತರಗಳನ್ನು ಸ್ಪಷ್ಟವಾಗಿ ವ್ಯಕ್ತವಾಗಿಸುವ ಒಂದು ವ್ಯಾಪ್ತಿಗೆ ಮಾಂಸಹಾರಿತನವು ವಿಶೇಷ ಅನುಕೂಲವನ್ನು ಪಡೆದಿದೆ.ಮೂಲ ಮಾದರಿಯ ಮಾಂಸಾಹಾರಿಯಾಗಿರುವ ವೀನಸ್‌ ಬೋನುಗಿಡವು, ಹೆಚ್ಚೂಕಮ್ಮಿ ಅಳೆಯಲಾಗದ ನೈಟ್ರೇಟ್‌ ಮತ್ತು ಕ್ಯಾಲ್ಷಿಯಂ ಮಟ್ಟಗಳನ್ನು ಹೊಂದಿರುವ ಮಣ್ಣುಗಳಲ್ಲಿ ಬೆಳೆಯುತ್ತದೆ. ಪ್ರೋಟೀನು ಸಂಶ್ಲೇಷಣೆಗಾಗಿ ಸಾರಜನಕ, ಕೋಶಭಿತ್ತಿಯ ಬಲಪಡಿಸುವಿಕೆಗಾಗಿ ಕ್ಯಾಲ್ಷಿಯಂ, ನ್ಯೂಕ್ಲಿಯಿಕ್‌ ಆಮ್ಲದ ಸಂಶ್ಲೇಷಣೆಗಾಗಿ ಫಾಸ್ಫೇಟ್‌ ಹಾಗೂ ಹರಿತ್ತಿನ ಸಂಶ್ಲೇಷಣೆಗಾಗಿ ಕಬ್ಬಿಣ ಇವು ಸಸ್ಯಗಳಿಗೆ ಅಗತ್ಯವಾಗಿರುತ್ತವೆ. ಮಣ್ಣು ಅನೇಕ ಬಾರಿ ನೀರು ಕುಡಿದು ನಿಷ್ಪ್ರಯೋಜಕವಾಗಿರುವ ಸ್ಥಿತಿಯಲ್ಲಿದ್ದು, ಅಮೋನಿಯಂನಂಥ ವಿಷಯುಕ್ತ ಅಯಾನುಗಳ ತಯಾರಿಕೆಗೆ ಅದು ಒತ್ತಾಸೆ ನೀಡುತ್ತದೆ, ಮತ್ತು ಅದರ pH ಮೌಲ್ಯವು 4ರಿಂದ 5ರೊಳಗಿನ ಒಂದು ಆಮ್ಲೀಯ ಮೌಲ್ಯವಾಗಿರುತ್ತದೆ.  ಸಸ್ಯಗಳು ಅಮೋನಿಯಂನ್ನು ಸಾರಜನಕದ ಒಂದು ಮೂಲವಾಗಿ ಬಳಸಿಕೊಳ್ಳಬಲ್ಲವು. ಆದರೆ ಅವುಗಳಲ್ಲಿ ಹೆಚ್ಚಿನ ಪ್ರಮಾಣದ ವಿಷತ್ವವಿರುತ್ತದೆ. ಅಂದರೆ, ಅವುಗಳಲ್ಲಿರುವ ಸಾಂದ್ರತೆಗಳು ಫಲವತ್ತಾಗಿಸಲು ಸಾಕಾಗುವಷ್ಟಿದ್ದರೂ, ಅದರ ಜೊತೆಜೊತೆಗೇ ಹಾನಿಯನ್ನೂ ಉಂಟುಮಾಡಬಲ್ಲಷ್ಟು ಹೆಚ್ಚಿನ ಪ್ರಮಾಣದಲ್ಲಿರುತ್ತವೆ ಎಂಬುದು ಇದರರ್ಥ.
ಆದಾಗ್ಯೂ, ಆವಾಸಸ್ಥಾನ ಬೆಚ್ಚಗಿದ್ದು, ಸೂರ್ಯನ ಪ್ರಕಾಶದಿಂದ ಬೆಳಗುತ್ತಿದ್ದು, ನಿರಂತರವಾಗಿ ತೇವಾಂಶದಿಂದ ಕೂಡಿರುತ್ತದೆ, ಮತ್ತು ತಗ್ಗಿನಲ್ಲಿ ಬೆಳೆಯುವ ಸ್ಫಾಗ್ನಮ್‌  ಪಾಚಿಯಿಂದ ಸಾಕಷ್ಟು ಕಡಿಮೆ ಪ್ರಮಾಣದ ಪೈಪೋಟಿಯನ್ನು ಸಸ್ಯವು ಎದುರಿಸುತ್ತದೆ. ಇಷ್ಟಾಗಿಯೂ, ಅತ್ಯಂತ ವಿಲಕ್ಷಣವಾದ ಆವಾಸಸ್ಥಾನಗಳಲ್ಲಿಯೂ ಮಾಂಸಾಹಾರಿಗಳು ಕಂಡುಬರುತ್ತವೆ.  ಡ್ರೊಸೋಫಿಲ್ಲಮ್‌ ಲ್ಯೂಸಿಟಾನಿಕಮ್‌  ಮರುಭೂಮಿಯ ಅಂಚುಗಳ ಸುತ್ತಮುತ್ತ ಕಂಡುಬರುತ್ತದೆ ಮತ್ತು ಪಿಂಗ್ಯುಕ್ಯುಲ ವ್ಯಾಲಿಸ್ನೇರಿಫೋಲಿಯಾ  ಸುಣ್ಣಕಲ್ಲಿನ (ಕ್ಯಾಲ್ಷಿಯಂ-ಸಂಯುಕ್ತ) ಬಂಡೆಗಳ ಮೇಲೆ ಕಂಡುಬರುತ್ತದೆ. ಅಧ್ಯಯನ ಮಾಡಲಾದ ಎಲ್ಲಾ ಪ್ರಕರಣಗಳಲ್ಲಿ, ಪ್ರಾಣಿಗಳನ್ನು ಸಾರಜನಕದ, ರಂಜಕದ ಮತ್ತು ಸಾಧ್ಯವಾದರೆ ಪೊಟಾಷಿಯಂನ ಒಂದು ಮೂಲವಾಗಿ ಬಳಸಿಕೊಂಡು ಬೆಳೆಯಲು ಮತ್ತು ಸಂತಾನೋತ್ಪತ್ತಿ ಮಾಡಲು ಸಸ್ಯಗಳಿಗೆ ಮಾಂಸಹಾರಿತನವು ಅನುವುಮಾಡಿಕೊಡುತ್ತದೆ. ಆದಾಗ್ಯೂ, ಪ್ರಾಣಿ ಬೇಟೆಯ ಮೇಲಿನ ಅವಲಂಬನೆಯ ಕುರಿತಾಗಿ ಒಂದು ವಿಸ್ತೃತ ಶ್ರೇಣಿಯೇ ಅಸ್ತಿತ್ವದಲ್ಲಿದೆ. ಅವಶ್ಯಕವಾಗಿರುವ ಕಿಣ್ವಗಳನ್ನು (ನಿರ್ದಿಷ್ಟವಾಗಿ ಹೇಳುವುದಾದರೆ ನೈಟ್ರೇಟ್‌ ರಿಡಕ್ಟೇಸ್‌ ಕಿಣ್ವ) ಕುಬ್ಜ ಕದಿರಪನಿಗಳು ಹೊಂದಿಲ್ಲವಾದ್ದರಿಂದ ಮಣ್ಣಿನಿಂದ ಬರುವ ನೈಟ್ರೇಟ್‌ನ್ನು ಬಳಸಲು ಅಸಮರ್ಥವಾಗಿರುತ್ತವೆ. ಸಾಮಾನ್ಯ ಬಟರ್‌ವರ್ಟ್‌ ಸಸ್ಯಗಳು (ಪಿಂಗ್ಯುಕ್ಯುಲ ವಲ್ಗ್ಯಾರಿಸ್‌ ) ಸಾರಜನಕದ ಅಕಾರ್ಬನಿಕ ಮೂಲಗಳನ್ನು ಸಾವಯವ ಮೂಲಗಳಿಗಿಂತ ಉತ್ತಮವಾಗಿ ಬಳಸಿಕೊಳ್ಳಬಲ್ಲವು. ಆದರೆ ಈ ಎರಡರ ಒಂದು ಮಿಶ್ರಣಕ್ಕೆ ಆದ್ಯತೆ ನೀಡಲಾಗುತ್ತದೆ. ಯುರೋಪ್‌ ಮೂಲದ ಗುಳ್ಳೆಗಿಡಗಳು ಎರಡೂ ಸ್ವರೂಪದ ಮೂಲಗಳನ್ನು ಸರಿಸಮಾನವಾಗಿ ಸಮರ್ಥವಾಗಿ ಬಳಸಿಕೊಳ್ಳುವುದು ಕಂಡುಬರುತ್ತದೆ. ಮಣ್ಣಿನ ಪೌಷ್ಟಿಕ ದ್ರವ್ಯಗಳಲ್ಲಿನ ಭಿನ್ನವಾಗಿರುವ ಅಥವಾ ಅಂತರವಿರುವ ಕೊರತೆಗಳನ್ನು ಪ್ರಾಣಿ ಬೇಟೆಯು ತುಂಬಿಕೊಡುತ್ತದೆ. ಸೂರ್ಯನ ಬೆಳಕನ್ನು ನಿರೋಧಿಸಲು ಸಸ್ಯಗಳು ತಮ್ಮ ಎಲೆಗಳನ್ನು ಬಳಸುತ್ತವೆ. ದ್ಯುತಿಸಂಶ್ಲೇಷಣೆಯ ಪ್ರಕ್ರಿಯೆಯಲ್ಲಿ ಶರ್ಕರಗಳನ್ನು (ಮತ್ತು ಇತರ ಜೀವರಾಶಿಯನ್ನು) ಮತ್ತು ಒಂದು ತ್ಯಾಜ್ಯ ಉತ್ಪನ್ನವಾದ ಆಮ್ಲಜನಕವನ್ನು ತಯಾರಿಸುವುದಕ್ಕಾಗಿ, ನೀರಿನಿಂದ ಪಡೆದ ಇಲೆಕ್ಟ್ರಾನುಗಳೊಂದಿಗೆ ಗಾಳಿಯಿಂದ ಪಡೆದ ಇಂಗಾಲದ ಡೈಯಾಕ್ಸೈಡ್‌ನ್ನು ಅಪಕರ್ಷಿಸಲು ಶಕ್ತಿಯು ಬಳಕೆಯಾಗುತ್ತದೆ. ಪ್ರಾಣಿಗಳು ಉಸಿರಾಡುವ ರೀತಿಯಲ್ಲಿಯೇ, ಎಲೆಗಳೂ ಸಹ ಉಸಿರಾಡುತ್ತವೆ. ರಾಸಾಯನಿಕ ಶಕ್ತಿಯನ್ನು ಉತ್ಪತ್ತಿ ಮಾಡಲು ತಮ್ಮ ಜೀವರಾಶಿಯನ್ನು ದಹಿಸುವ ಮೂಲಕ ಈ ಕ್ರಿಯೆಯನ್ನು ಸಸ್ಯಗಳು ನಡೆಸುತ್ತವೆ.  ಈ ಶಕ್ತಿಯು ATPಯ (ಅಡಿನೊಸೈನ್‌ ಟ್ರೈಫಾಸ್ಫೇಟ್‌) ಸ್ವರೂಪದಲ್ಲಿ ತಾತ್ಕಾಲಿಕವಾಗಿ ಸಂಗ್ರಹಿಸಲ್ಪಟ್ಟಿರುತ್ತದೆ ಮತ್ತು ಎಲ್ಲಾ ಸಜೀವ ವಸ್ತುಗಳಲ್ಲಿನ ಚಯಾಪಚಯಕ್ರಿಯೆಗೆ ಸಂಬಂಧಿಸಿದ ಒಂದು ಶಕ್ತಿ ಸಂಗ್ರಹವಾಗಿ ಇದು ಪಾತ್ರವನ್ನು ವಹಿಸುತ್ತದೆ. ಒಂದು ತ್ಯಾಜ್ಯ ಉತ್ಪನ್ನವಾಗಿ, ಉಸಿರಾಟವು ಇಂಗಾಲದ ಡೈಯಾಕ್ಸೈಡ್‌‌‌ನ್ನು ಉತ್ಪಾದಿಸುತ್ತದೆ.
ಸಸ್ಯವೊಂದು ಬೆಳೆಯಲು ತಾನು ಉಸಿರಾಡುವುದಕ್ಕಿಂತ ಹೆಚ್ಚಾಗಿ ಅದು ದ್ಯುತಿಸಂಶ್ಲೇಷಣ ಕ್ರಿಯೆಯನ್ನು ನಡೆಸಬೇಕಾಗುತ್ತದೆ. ಇಲ್ಲವಾದಲ್ಲಿ, ಅದು ಅಂತಿಮವಾಗಿ ತನ್ನ ಜೀವರಾಶಿಯನ್ನು ಬರಿದುಮಾಡಿ, ತಾನೂ ಸಾಯುತ್ತದೆ.  ಸಸ್ಯದ ಬೆಳವಣಿಗೆಗಾಗಿರುವ ಸಾಮರ್ಥ್ಯವು ನಿವ್ವಳ ದ್ಯುತಿಸಂಶ್ಲೇಷಣೆಯಾಗಿದೆ. ದ್ಯುತಿಸಂಶ್ಲೇಷಣೆಯಿಂದ ಗಳಿಸಿದ ಜೀವರಾಶಿಯ ಒಟ್ಟಾರೆ ಗಳಿಕೆಯ ಮೊತ್ತದಿಂದ ಉಸಿರಾಟದಿಂದ ಕಳೆದುಕೊಂಡ ಜೀವರಾಶಿಯನ್ನು ಕಳೆದಾಗ ಸಿಗುವ ಮೊತ್ತವಿದು. ಮಾಂಸಹಾರಿತನವನ್ನು ಅರ್ಥಮಾಡಿಕೊಳ್ಳಲು ಈ ಅಂಶಗಳ ಒಂದು ಪ್ರಯೋಜನ ಲೆಕ್ಕಾಚಾರದ ವಿಶ್ಲೇಷಣೆಯನ್ನು ಮಾಡುವುದು ಅಗತ್ಯವಾಗಿರುತ್ತದೆ. (JSTOR ಚಂದಾದಾರಿಕೆ ಅಗತ್ಯ) ಮಾಂಸಾಹಾರಿ ಸಸ್ಯಗಳಲ್ಲಿ, ಎಲೆಯು ಕೇವಲ ದ್ಯುತಿಸಂಶ್ಲೇಷಣೆ ಪ್ರಕ್ರಿಯೆಗೆ ಮಾತ್ರವೇ ಅಲ್ಲದೇ, ಒಂದು ಬಲೆಯಾಗಿಯೂ ಬಳಸಲ್ಪಡುತ್ತದೆ.  ಎಲೆಯನ್ನು ಒಂದು ಉತ್ತಮ ಬಲೆಯನ್ನಾಗಿಸಲು ಅದರ ಆಕಾರವನ್ನು ಬದಲಿಸುವುದರಿಂದ ಸಾಮಾನ್ಯವಾಗಿ ಅದರ ದ್ಯುತಿಸಂಶ್ಲೇಷಣಾ ಸಾಮರ್ಥ್ಯವು ಕುಂಠಿತಗೊಳ್ಳುತ್ತದೆ. ಉದಾಹರಣೆಗೆ, ಹೂಜಿ ಎಲೆಗಳು ನೆಟ್ಟಗೆ ನಿಂತಿರಬೇಕಾಗುತ್ತದೆ. ಹೀಗಿದ್ದಾಗಲೇ ಅವುಗಳ  ಬೀಜಕಣಕೋಶದ ಮೇಲಿನ ಮುಚ್ಚಳಗಳು ಮಾತ್ರವೇ ಬೆಳಕನ್ನು ನೇರವಾಗಿ ತಡೆಗಟ್ಟಲು ಸಾಧ್ಯವಾಗುತ್ತದೆ. ಗ್ರಂಥಿಗಳು, ಕೂದಲುಗಳು, ಮರವಜ್ರ ಮತ್ತು ಜೀರ್ಣಕಾರಿ ಕಿಣ್ವಗಳಂಥ ದ್ಯುತಿಸಂಶ್ಲೇಷಕವಲ್ಲದ ರಚನೆಗಳ ಮೇಲೆ ಹೆಚ್ಚುವರಿ ಶಕ್ತಿಯನ್ನು ಸಸ್ಯವು ವ್ಯಯಮಾಡಬೇಕಾಗಿ ಬರುತ್ತದೆ. ಇಂಥ ರಚನೆಗಳನ್ನು ತಯಾರಿಸಲು, ಸಸ್ಯಕ್ಕೆ ATPಯ ಅವಶ್ಯಕತೆಯಿರುತ್ತದೆ ಮತ್ತು ಅದು ತನ್ನ ಜೀವರಾಶಿಯ ಹೆಚ್ಚಿನ ಭಾಗವನ್ನು ಉಸಿರಾಡುತ್ತದೆ. ಆದ್ದರಿಂದ, ಮಾಂಸಾಹಾರಿ ಸಸ್ಯವೊಂದು ತಗ್ಗಿಸಲಾದ ದ್ಯುತಿಸಂಶ್ಲೇಷಣೆ ಮತ್ತು ಹೆಚ್ಚಿಸಲಾದ ಉಸಿರಾಟವೆರಡನ್ನೂ ಹೊಂದಿರುತ್ತದೆ. ಇದರಿಂದಾಗಿ ಬೆಳವಣಿಗೆಯ ಸಾಮರ್ಥ್ಯವು ಚಿಕ್ಕದಾಗುತ್ತದೆ ಮತ್ತು ಮಾಂಸಹಾರಿತನದ ವೆಚ್ಚ ಅಥವಾ ವಿನಿಯೋಗವು ಹೆಚ್ಚಾಗುತ್ತದೆ.ಅಲ್ಪ ಪ್ರಮಾಣದ ನೈಟ್ರೇಟ್‌ ಅಥವಾ ಫಾಸ್ಫೇಟ್ ಅಂಶವನ್ನು ಮಣ್ಣು ಹೊಂದಿದ್ದಾಗಲೂ ಸಹ ಸಸ್ಯವು ಉತ್ತಮವಾಗಿ ಬೆಳೆಯಲು ಈ ಮಾಂಸಾಹಾರಿಯಾಗಿರುವಿಕೆಯು ಅನುವುಮಾಡಿಕೊಡುತ್ತದೆ. ನಿರ್ದಿಷ್ಟವಾಗಿ ಹೇಳುವುದಾದರೆ, ಸಾರಜನಕ ಮತ್ತು ರಂಜಕದ ಹೆಚ್ಚಳಗೊಂಡ ಪೂರೈಕೆಯಿಂದಾಗಿ ದ್ಯುತಿಸಂಶ್ಲೇಷಣೆಯು ಮತ್ತಷ್ಟು ಪರಿಣಾಮಕಾರಿಯಾಗುತ್ತದೆ. ಏಕೆಂದರೆ, ಭೂಮಿಯ ಮೇಲೆ ಅತ್ಯಂತ ಹೇರಳವಾಗಿರುವ ಪ್ರೋಟೀನಾದ ಸಾರಜನಕ-ಭರಿತ RuBisCO ಕಿಣ್ವದ  (ರೈಬ್ಯುಲೋಸ್‌-1,5-ಬಿಸ್‌ -ಫಾಸ್ಫೇಟ್‌ ಕಾರ್ಬಾಕ್ಸಿಲೇಸ್‌/ಆಕ್ಸಿಜಿನೇಸ್‌) ಅತ್ಯಂತ ದೊಡ್ಡ ಪ್ರಮಾಣಗಳನ್ನು ಸಂಶ್ಲೇಷಿಸಬಲ್ಲ ಸಾಮರ್ಥ್ಯವಿರುವ ಸಸ್ಯದ ಮೇಲೆ ದ್ಯುತಿಸಂಶ್ಲೇಷಣೆಯು ಅವಲಂಬಿತವಾಗಿರುತ್ತದೆ. ಟ್ರಿಫಿಯೋಫಿಲ್ಲಮ್‌ ಪೆಲ್ಟೇಟಮ್‌  ಸಸ್ಯಕ್ಕಿಂತ ವೀನಸ್‌ ಬೋನುಗಿಡವು ಹೆಚ್ಚು ಮಾಂಸಾಹಾರಿಯಾಗಿದೆ ಎಂಬುದು ಪ್ರತ್ಯಕ್ಷ ಜ್ಞಾನದಿಂದ ಸ್ಪಷ್ಟವಾಗುತ್ತದೆ. ವೀನಸ್‌ ಬೋನುಗಿಡವು ಒಂದು ಪೂರ್ಣಾವಧಿಯ, ಚಲಿಸುತ್ತಿರುವ ಕ್ಷಿಪ್ರ-ಬಲೆಯಾಗಿದ್ದರೆ, ಟ್ರಿಫಿಯೋಫಿಲ್ಲಮ್‌ ಪೆಲ್ಟೇಟಮ್ ಸಸ್ಯವು ಒಂದು ಅರೆಕಾಲಿಕವಾದ, ಚಲಿಸದ ನೊಣಕಾಗದವಾಗಿದೆ. ತನ್ನ ಬಲೆಯನ್ನು ನಿರ್ಮಿಸಲು ಮತ್ತು ಅದಕ್ಕೆ ಇಂಧನವನ್ನು ತುಂಬಲು ಸಸ್ಯದಿಂದ "ಪೋಲುಮಾಡಲ್ಪಟ್ಟ" ಶಕ್ತಿಯು, ಬಲೆಯ ಮಾಂಸಹಾರಿತನದ ಒಂದು ಸೂಕ್ತವಾದ ಅಳತೆಗೋಲಾಗಿದೆ.

ಅತ್ಯಂತ ಸೀಮಿತವಾಗಿರುವ ಮಣ್ಣಿನ ಪೌಷ್ಟಿಕ ದ್ರವ್ಯಗಳೊಂದಿಗಿನ ಉಜ್ಜ್ವಲವಾಗಿ ಬೆಳಕನ್ನು ಹೊಂದಿರುವ ಆವಾಸಸ್ಥಾನಗಳಲ್ಲಿ ಕಂಡುಬರುತ್ತದೆ.
ಮಾಂಸಹಾರಿತನದಲ್ಲಿನ ಈ ಹೂಡಿಕೆಯ ಅಳತೆಗೋಲನ್ನು ಬಳಸುವ ಮೂಲಕ, ಮಾದರಿಯೊಂದನ್ನು ಪ್ರಸ್ತಾವಿಸಬಹುದು. ಮಣ್ಣಿನ ಯಾವುದೇ ಪೌಷ್ಟಿಕ ದ್ರವ್ಯಗಳು ಇಲ್ಲವೇ ಇಲ್ಲದ, ಬಿಸಿಲಿಗೆ ಒಡ್ಡಲ್ಪಟ್ಟಿರುವ ಆವಾಸಸ್ಥಾನವೊಂದರಲ್ಲಿನ ಎಲೆಯೊಂದಕ್ಕೆ ಸಂಬಂಧಿಸಿದಂತೆ, ಬೇಟೆಯ ಉಸಿರಾಟಕ್ಕೆ (ಮಾಂಸಹಾರಿತನದಲ್ಲಿನ ಹೂಡಿಕೆ) ಪ್ರತಿಯಾಗಿ ಇಂಗಾಲದ ಡೈಯಾಕ್ಸೈಡ್‌ನ ಮೇಲೆಳೆದುಕೊಳ್ಳುವಿಕೆಯ ಅಥವಾ ಗ್ರಹಿಸುವಿಕೆಯ (ಬೆಳವಣಿಗೆಗೆ ಸಂಬಂಧಿಸಿದ ಸಾಮರ್ಥ್ಯ) ರೇಖಾಚಿತ್ರವೊಂದನ್ನು ಮೇಲೆ ನೀಡಲಾಗಿದೆ. ಉಸಿರಾಟವು ಒಂದು ನೇರವಾದ ರೇಖೆಯಾಗಿದ್ದು, ಸಮತಲವಾಗಿರುವ ಅಕ್ಷದ ಅಡಿಯಲ್ಲಿ ಅದು ಕೆಳಭಾಗಕ್ಕೆ ವಾಲಿದೆ (ಉಸಿರಾಟವು ಇಂಗಾಲದ ಡೈಯಾಕ್ಸೈಡ್‌ನ್ನು ಉತ್ಪಾದಿಸುತ್ತದೆ‌). ಸಮಗ್ರವಾದ ದ್ಯುತಿಸಂಶ್ಲೇಷಣೆಯು ಸಮತಲವಾಗಿರುವ ಅಕ್ಷದಿಂದ ಮೇಲಕ್ಕಿರುವ ಒಂದು ವಕ್ರರೇಖೆಯಾಗಿದೆ: ಹೂಡಿಕೆಯು ಹೆಚ್ಚಾಗುತ್ತಾ ಹೋದಂತೆ, ಎಲೆಯು ಸಾರಜನಕ ಮತ್ತು ರಂಜಕದ ಉತ್ತಮ ಪೂರೈಕೆಯನ್ನು ಸ್ವೀಕರಿಸುವುದರಿಂದ ಬೇಟೆಯ ದ್ಯುತಿಸಂಶ್ಲೇಷಣೆಯೂ ಹೆಚ್ಚಾಗುತ್ತಾ ಹೋಗುತ್ತದೆ. ಅಂತಿಮವಾಗಿ ಮತ್ತೊಂದು ಅಂಶವು (ಬೆಳಕಿನ ತೀವ್ರತೆ ಅಥವಾ ಇಂಗಾಲದ ಡೈಯಾಕ್ಸೈಡ್‌ನ ಸಾಂದ್ರತೆಯಂಥದು) ಸಾರಜನಕ ಅಥವಾ ರಂಜಕದ ಪೂರೈಕೆಗಿಂತ ಹೆಚ್ಚಾಗಿ ದ್ಯುತಿಸಂಶ್ಲೇಷಣೆಯನ್ನು ಸೀಮಿತಗೊಳಿಸುವ ಅಂಶವಾಗಿ ಪರಿಣಮಿಸುತ್ತದೆ. ಇದರ ಪರಿಣಾಮವಾಗಿ, ಹೂಡಿಕೆಯಲ್ಲಿ ಹೆಚ್ಚಳವನ್ನು ಮಾಡಿದರೂ ಸಹ ಅದರಿಂದ ಸಸ್ಯವು ಉತ್ತಮವಾಗಿ ಬೆಳೆಯಲು ಸಾಧ್ಯವಾಗುವುದಿಲ್ಲ.  ಆದ್ದರಿಂದ, ಇಂಗಾಲದ ಡೈಯಾಕ್ಸೈಡ್‌ನ ಮೇಲೆಳೆದುಕೊಳ್ಳುವಿಕೆಯ ನಿವ್ವಳ ಪ್ರಮಾಣ, ಮತ್ತು ಬೆಳವಣಿಗೆಗೆ ಸಂಬಂಧಿಸಿದ ಸಸ್ಯದ ಸಾಮರ್ಥ್ಯ ಇವುಗಳು, ಸಸ್ಯವು ಉಳಿಯುವಂತಾಗಲು ಗುಣಾತ್ಮಕವಾಗಿರಬೇಕಾಗುತ್ತದೆ.  ಈ ರೀತಿಯ ಸನ್ನಿವೇಶವಿರುವ ಹೂಡಿಕೆಯ ಒಂದು ವಿಸ್ತೃತ ವ್ಯಾಪ್ತಿಯು ಅಸ್ತಿತ್ವದಲ್ಲಿದೆ, ಮತ್ತು ಶೂನ್ಯವಲ್ಲದ ಒಂದು ಗರಿಷ್ಟ ಮಟ್ಟವೂ ಅಸ್ತಿತ್ವದಲ್ಲಿದೆ. ಈ ಗರಿಷ್ಟ ಪ್ರಮಾಣಕ್ಕಿಂತ ಹೆಚ್ಚು ಅಥವಾ ಕಡಿಮೆಯನ್ನು ವಿನಿಯೋಗಿಸುವ ಅಥವಾ ಹೂಡಿಕೆ ಮಾಡುವ ಸಸ್ಯಗಳು, ಒಂದು ಪ್ರಶಸ್ತವಾದ ಸಸ್ಯವು ತೆಗೆದುಕೊಳ್ಳುವುದಕ್ಕಿಂತ ಕಡಿಮೆ ಪ್ರಮಾಣದ ಇಂಗಾಲದ ಡೈಯಾಕ್ಸೈಡ್‌ನ್ನು ತೆಗೆದುಕೊಳ್ಳುತ್ತವೆ, ಮತ್ತು ಇದರಿಂದಾಗಿ ಕಡಿಮೆ ಬೆಳೆಯುತ್ತವೆ. ಈ ಸಸ್ಯಗಳು ಒಂದು ಆಯ್ಕೆಮಾಡಬಹುದಾದ ಪ್ರತಿಕೂಲ ಪರಿಸ್ಥಿತಿಯಲ್ಲಿರುತ್ತವೆ. ಶೂನ್ಯ ಹೂಡಿಕೆಯ ಸ್ಥಿತಿಯಲ್ಲಿ ಬೆಳವಣಿಗೆಯೂ ಶೂನ್ಯವಾಗಿರುತ್ತದೆ. ಏಕೆಂದರೆ, ಮಣ್ಣಿನಿಂದ-ಪ್ರವಹಿಸಲ್ಪಟ್ಟ ಯಾವುದೇ ಪೌಷ್ಟಿಕ ದ್ರವ್ಯಗಳು ಸ್ವಲ್ಪವೂ ಇಲ್ಲದ ಆವಾಸಸ್ಥಾನವೊಂದರಲ್ಲಿ ಮಾಂಸಾಹಾರಿಯಲ್ಲದ ಸಸ್ಯವೊಂದು ಬದುಕುಳಿಯಲಾರದು. ಇಂಥ ಆವಾಸಸ್ಥಾನಗಳು ಅಸ್ತಿತ್ವದಲ್ಲಿರುವುದಿಲ್ಲ, ಆದ್ದರಿಂದ ಉದಾಹರಣೆಗೆ, ಮಳೆಯಲ್ಲಿರುವ ನೈಟ್ರೇಟ್‌ಗಳು ಮತ್ತು ಫಾಸ್ಫೇಟ್‌ಗಳ ಅತ್ಯಲ್ಪ ಪ್ರಮಾಣಗಳನ್ನು ಸ್ಫಾಗ್ನಮ್‌  ಅತ್ಯಂತ ಪರಿಣಾಮಕಾರಿಯಾಗಿ ಹೀರಿಕೊಳ್ಳುತ್ತದೆ ಮತ್ತು ಡೈಯಜೊಟ್ರೋಫಿಕ್‌ ಸೈಯನೊಬ್ಯಾಕ್ಟೀರಿಯಾದೊಂದಿಗೆ ಸಹಜೀವನವನ್ನೂ ರೂಪಿಸುತ್ತದೆ.
ಹೇರಳವಾಗಿ ಮಣ್ಣಿನ ಪೌಷ್ಟಿಕ ದ್ರವ್ಯಗಳಿರುವ ಆದರೆ ಸ್ವಲ್ಪವೇ ಬೆಳಕಿರುವ ಆವಾಸಸ್ಥಾನವೊಂದರಲ್ಲಿ (ಮೇಲೆ ತೋರಿಸಲಾಗಿರುವಂತೆ), ಸಮಗ್ರವಾದ ದ್ಯುತಿಸಂಶ್ಲೇಷಣೆಯ ವಕ್ರರೇಖೆಯು ಕೆಳಭಾಗದಲ್ಲಿರುತ್ತದೆ ಮತ್ತು ಮಟ್ಟಸವಾಗಿರುತ್ತದೆ. ಏಕೆಂದರೆ, ಇಲ್ಲಿ ಪೌಷ್ಟಿಕ ದ್ರವ್ಯಗಳಿಗಿಂತ ಬೆಳಕು ಒಂದು ಹೆಚ್ಚು ಸೀಮಿತಗೊಳಿಸುವ ಅಂಶವಾಗಿರುತ್ತದೆ. ಮಾಂಸಹಾರಿತನದಲ್ಲಿ ಸಸ್ಯವೊಂದು ಶೂನ್ಯ ಹೂಡಿಕೆಯಲ್ಲಿ ಬೆಳೆಯಬಲ್ಲದು; ಕೇವಲ ಮಣ್ಣೊಂದರಿಂದಲೇ ತನ್ನ ಪೌಷ್ಟಿಕ ದ್ರವ್ಯಗಳನ್ನು ಪಡೆದುಕೊಳ್ಳುವ ಸಸ್ಯವೊಂದರ ನಿವ್ವಳ ದ್ಯುತಿಸಂಶ್ಲೇಷಣೆಗಿಂತ ಕಡಿಮೆಯಾಗಿರುವ ಮಟ್ಟಕ್ಕೆ ಬಲೆಗಳಲ್ಲಿನ ಯಾವುದೇ ಹೂಡಿಕೆಯು ನಿವ್ವಳ ದ್ಯುತಿಸಂಶ್ಲೇಷಣೆಯನ್ನು (ಬೆಳವಣಿಗೆ) ತಗ್ಗಿಸುತ್ತದೆಯಾದ್ದರಿಂದ, ಸಸ್ಯವೊಂದಕ್ಕೆ ಇದು ಗರಿಷ್ಟ  ಮಟ್ಟದ ಹೂಡಿಕೆಯೂ ಅಗಿದೆ.ಮಾಂಸಾಹಾರಿ ಸಸ್ಯಗಳು ಈ ಎರಡು ಅತಿ-ವಿರುದ್ಧಗಳ ನಡುವೆ ಅಸ್ತಿತ್ವದಲ್ಲಿರುತ್ತವೆ: ಅದು ಕಡಿಮೆ ಸೀಮಿತಗೊಳಿಸುವ ಬೆಳಕು ಮತ್ತು ನೀರು ಆಗಿದ್ದರೆ, ಮತ್ತು ಹೆಚ್ಚು ಸೀಮಿತಗೊಳಿಸುವ ಮಣ್ಣಿನ ಪೌಷ್ಟಿಕ ದ್ರವ್ಯಗಳಾಗಿದ್ದರೆ, ಮಾಂಸಹಾರಿತನದಲ್ಲಿನ ಗರಿಷ್ಟ ಹೂಡಿಕೆಯು ಹೆಚ್ಚು ಮಟ್ಟದಲ್ಲಿರುತ್ತದೆ, ಮತ್ತು ಇದರಿಂದಾಗಿ ಪ್ರಾಸಂಗಿಕ ವೀಕ್ಷಕನಿಗೆ ರೂಪಾಂತರಗಳು ಹೆಚ್ಚು ಸುಸ್ಪಷ್ಟವಾಗಿ ಕಾಣಿಸುತ್ತವೆ.ಈ ಮಾದರಿಗೆ ಸಂಬಂಧಿಸಿದ ಅತ್ಯಂತ ಸ್ಪಷ್ಟವಾದ ಸಾಕ್ಷ್ಯವೆಂದರೆ, ನೀರು ಮತ್ತು ಬೆಳಕು ಹೇರಳವಾಗಿರುವ ಆವಾಸಸ್ಥಾನಗಳಲ್ಲಿ ಹಾಗೂ ಪೈಪೋಟಿಯು ಸಾಕಷ್ಟು ಕಡಿಮೆಯಿರುವ ವಿಶಿಷ್ಟ ಜೌಗು ಪ್ರದೇಶದಲ್ಲಿ ಬೆಳೆಯಲು ಮಾಂಸಾಹಾರಿ ಸಸ್ಯಗಳು ಒಲವು ತೋರುತ್ತವೆ. ಈ ರೀತಿ ಒಲವು ತೋರದವು ಮತ್ತೊಂದು ವಿಧದಲ್ಲಿ ಅತ್ಯಂತ ಹೆಚ್ಚು ನಾಜೂಕಿನವಾಗಿರುವ ಕಡೆಗೆ ಒಲವು ತೋರುತ್ತವೆ. ಅತ್ಯಲ್ಪ ಪ್ರಮಾಣದ ನೀರಿರುವ ಜಾಗದಲ್ಲಿ ಡ್ರೊಸೋಫಿಲ್ಲಮ್‌ ಲ್ಯೂಸಿಟಾನಿಕಮ್‌  ಬೆಳೆಯುತ್ತದೆ. ಆದರೆ, ಇತರ ಬಹುಪಾಲು ಮಾಂಸಾಹಾರಿಗಳಿಗೆ ಹೋಲಿಸಿದಾಗ ಇದು ಉಜ್ಜ್ವಲವಾದ ಬೆಳಕು ಹಾಗೂ ಕಡಿಮೆ ಮಟ್ಟದ ಅಡಚಣೆಯನ್ನು ಅತೀವವಾಗಿ ಅಪೇಕ್ಷಿಸುತ್ತದೆ.  ಕ್ಯಾಲ್ಷಿಯಂ ಮಟ್ಟಗಳು ಹೆಚ್ಚಿರುವ ಮಣ್ಣಿನಲ್ಲಿ ಪಿಂಗ್ಯುಕ್ಯುಲ ವ್ಯಾಲಿಸ್ನೇರಿಫೋಲಿಯಾ  ಬೆಳೆಯುತ್ತದೆ. ಆದರೆ, ಅನೇಕ ಬಟರ್‌ವರ್ಟ್‌ ಸಸ್ಯಗಳಿಗೆ ಹೋಲಿಸಿದಾಗ ಅವುಗಳಿಗಿಂತ ಬಲವಾದ ಬೆಳಕಿನ ವ್ಯವಸ್ಥೆ ಹಾಗೂ ಕಡಿಮೆ ಮಟ್ಟದ ಪೈಪೋಟಿಯನ್ನು ಇದು ನಿರೀಕ್ಷಿಸುತ್ತದೆ. ಸಾರ್ವತ್ರಿಕವಾಗಿ ಹೇಳುವುದಾದರೆ, ಮಾಂಸಾಹಾರಿ ಸಸ್ಯಗಳು ದುರ್ಬಲ ಸ್ಪರ್ಧಿಗಳಾಗಿವೆ. ಏಕೆಂದರೆ, ಪೌಷ್ಟಿಕ ದ್ರವ್ಯ-ಭರಿತ ಆವಾಸಸ್ಥಾನಗಳಲ್ಲಿ ಯಾವುದೇ ಆಯ್ಕೆಮಾಡಬಹುದಾದ ಪ್ರಯೋಜನವನ್ನು ಹೊಂದಿರದ ರಚನೆಗಳಲ್ಲಿ ಅತೀವ ಪ್ರಮಾಣದಲ್ಲಿ ಅವು ವಿನಿಯೋಗ ಅಥವಾ ಹೂಡಿಕೆಯನ್ನು ಮಾಡುತ್ತವೆ. ಇತರ ಸಸ್ಯಗಳು ವಿಫಲಗೊಳ್ಳುವ ಕಡೆಯಲ್ಲಿ ಮಾತ್ರವೇ ಅವು ಯಶಸ್ಸು ಕಾಣುತ್ತವೆ. ಪಾಪಾಸುಕಳ್ಳಿಗಳು ನೀರಿಗೆ ಹೇಗೋ, ಪೌಷ್ಟಿಕ ದ್ರವ್ಯಗಳಿಗೆ ಮಾಂಸಾಹಾರಿಗಳೂ ಹಾಗೆಯೇ ಇರುತ್ತವೆ. ಪೌಷ್ಟಿಕ ದ್ರವ್ಯದ ಒತ್ತಡವು ಹೆಚ್ಚಿನ ಪ್ರಮಾಣದಲ್ಲಿದ್ದಾಗ ಮತ್ತು ಬೆಳಕು ಹೇರಳವಾಗಿರುವ ಕಡೆ ಮಾತ್ರವೇ ಮಾಂಸಹಾರಿತನವು ಯಶಸ್ವಿಯಾಗುತ್ತದೆ. ಈ ಪರಿಸ್ಥಿತಿಗಳು ಕಂಡುಬರದಿದ್ದಾಗ ಅಥವಾ ಐಡೇರದಿದ್ದಾಗ, ಕೆಲವೊಂದು ಸಸ್ಯಗಳು ತಾತ್ಕಾಲಿಕವಾಗಿ ಮಾಂಸಹಾರಿತನವನ್ನು ಬಿಟ್ಟುಬಿಡುತ್ತವೆ. ಸರ್ರಾಸೀನಿಯಾ  ಜಾತಿಯು ಚಳಿಗಾಲದಲ್ಲಿ ಮಟ್ಟಸವಾದ, ಮಾಂಸಾಹಾರಿಯಲ್ಲದ ಎಲೆಗಳನ್ನು (ಚಪ್ಪಟೆಯಾದ ಎಲೆಯ ಕಾವುಗಳು) ಉತ್ಪತ್ತಿಮಾಡುತ್ತದೆ. ಬೆಳಕಿನ ಮಟ್ಟಗಳು ಬೇಸಿಗೆಯಲ್ಲಿರುವುದಕ್ಕಿಂತ ಕಡಿಮೆ ಇರುತ್ತದೆಯಾದ್ದರಿಂದ, ಪೌಷ್ಟಿಕ ದ್ರವ್ಯಗಳಿಗಿಂತ ಬೆಳಕು ಹೆಚ್ಚು ಸೀಮಿತಗೊಳಿಸುವ ಅಂಶವಾಗಿರುತ್ತದೆ, ಮತ್ತು ಮಾಂಸಹಾರಿತನ ಯಶಸ್ಸು ಕಾಣುವುದಿಲ್ಲ. ಚಳಿಗಾಲದಲ್ಲಿ ಕೀಟಗಳು ಇಲ್ಲದಿರುವುದು ಸಮಸ್ಯೆಯನ್ನು ಉಲ್ಬಣಗೊಳಿಸುತ್ತದೆ.  ಬೆಳೆಯುತ್ತಿರುವ ಹೂಜಿ ಎಲೆಯ ಎಲೆಗಳಿಗಾಗುವ ಹಾನಿಯು ಸೂಕ್ತವಾದ ಹೂಜಿ ಎಲೆಗಳನ್ನು ರೂಪಿಸದಂತೆ ಅವುಗಳನ್ನು ತಡೆಯುತ್ತದೆ, ಹಾಗೂ ಮತ್ತೊಮ್ಮೆ, ಅದರ ಬದಲಿಗೆ ಸಸ್ಯವು ಚಪ್ಪಟೆಯಾದ ಎಲೆಯ ಕಾವೊಂದನ್ನು ಉತ್ಪತ್ತಿ ಮಾಡುತ್ತದೆ.
250px|thumb|ಟ್ರಿಫಿಯೋಫಿಲ್ಲಮ್‌ ಪೆಲ್ಟೇಟಮ್‌ನಲ್ಲಿನ ಅರೆಕಾಲಿಕ ಮಾಂಸಹಾರಿತನವು, ಜೀವನಚಕ್ರದಲ್ಲಿ ಒಂದು ನಿರ್ದಿಷ್ಟ ಘಟ್ಟದಲ್ಲಿ ಕಂಡುಬರುವ, ಹೂಬಿಡುವಿಕೆಯ ಸ್ವಲ್ಪ ಮುಂಚಿನ ಅವಧಿಯ, ಅಪಸಾಮಾನ್ಯವಾಗಿ ಹೆಚ್ಚಿರುವ ಪೊಟಾಷಿಯಂನ ಒಂದು ಅವಶ್ಯಕತೆಯಿಂದಾಗಿ ಕಂಡುಬರಬಹುದು.
ಕೆಲವೊಂದು ಋತುವಿನಲ್ಲಿ ಇತರ ಅನೇಕ ಮಾಂಸಾಹಾರಿಗಳು ಮುಚ್ಚಿಕೊಳ್ಳುತ್ತವೆ. ಶುಷ್ಕ ಅವಧಿಯಲ್ಲಿ ಗೆಡ್ಡೆಯಂತಿರುವ ಕದಿರಪನಿಗಳು ತುದಿಯಿಂದ ಬಾಡಿಕೊಂಡು ಗೆಡ್ಡೆಗಳನ್ನು ಮುಟ್ಟುತ್ತವೆ, ಚಳಿಗಾಲದಲ್ಲಿ ಗುಳ್ಳೆಗಿಡಗಳು ಬಾಡಿಕೊಂಡು ನೆಲಕುಡಿಗಳನ್ನು ಮುಟ್ಟುತ್ತವೆ, ಮತ್ತು ಕಡಿಮೆ ಅನುಕೂಲಕರವಾದ ಋತುಗಳಲ್ಲಿ ಬಹುಪಾಲು ಬಟರ್‌ವರ್ಟ್‌ ಸಸ್ಯಗಳು ಮತ್ತು ಸೆಫಲೋಟಸ್‌ ನಿಂದ ಮಾಂಸಾಹಾರಿಯಲ್ಲದ ಎಲೆಗಳು ಮಾಡಲ್ಪಡುತ್ತವೆ. ಬೇಟೆಯ ನಿರೀಕ್ಷಿತ ದಟ್ಟಣೆಯನ್ನು ಆಧರಿಸಿ, ತಾನು ಉತ್ಪಾದಿಸುವ ಗಾಳಿಗುಳ್ಳೆಗಳ ಸಂಖ್ಯೆಯನ್ನು ಅಟ್ರಿಕ್ಯುಲೇರಿಯಾ ಮ್ಯಾಕ್ರೊರೈಝಾ  ಸಸ್ಯವು ವ್ಯತ್ಯಾಸಗೊಳಿಸುತ್ತದೆ. ಟ್ರಿಫಿಯೋಫಿಲ್ಲಮ್‌ ಪೆಲ್ಟೇಟಮ್‌‌ ನಲ್ಲಿನ ಅರೆಕಾಲಿಕ ಮಾಂಸಹಾರಿತನವು, ಜೀವನಚಕ್ರದಲ್ಲಿ ಒಂದು ನಿರ್ದಿಷ್ಟ ಘಟ್ಟದಲ್ಲಿ ಕಂಡುಬರುವ, ಹೂಬಿಡುವಿಕೆಯ ಸ್ವಲ್ಪ ಮುಂಚಿನ ಅವಧಿಯ, ಅಪಸಾಮಾನ್ಯವಾಗಿ ಹೆಚ್ಚಿರುವ ಪೊಟಾಷಿಯಂನ ಒಂದು ಅವಶ್ಯಕತೆಯಿಂದಾಗಿ ಕಂಡುಬರಬಹುದು.ಸಸ್ಯವೊಂದು ಹೆಚ್ಚು ಮಾಂಸಾಹಾರಿಯಾದಷ್ಟೂ ಅದರ ಆವಾಸಸ್ಥಾನವು ಕಡಿಮೆ ಸಹಜತೆಯನ್ನು ಹೊರಹೊಮ್ಮಿಸುವ ಸಾಧ್ಯತೆ ಕಂಡುಬರುತ್ತದೆ. ವೀನಸ್‌ ಬೋನು ಸಸ್ಯಗಳು ಅತ್ಯಂತ ವಿಶೇಷೀಕರಿಸಿದ ಆವಾಸಸ್ಥಾನವೊಂದರಲ್ಲಿ ಬದುಕಿದರೆ, ಕಡಿಮೆ ಮಟ್ಟದ ಮಾಂಸಾಹಾರಿಗಳಾಗಿರುವ ಸಸ್ಯಗಳು (ಬೈಬ್ಲಿಸ್‌, ಪಿಂಗ್ಯುಕ್ಯುಲ ) ಕಡಿಮೆ ಅಪಸಾಮಾನ್ಯವಾಗಿರುವ ಆವಾಸಸ್ಥಾನಗಳಲ್ಲಿ (ಅಂದರೆ, ಮಾಂಸಾಹಾರಿಯಲ್ಲದ ಸಸ್ಯಗಳಿಗೆ ವಿಶಿಷ್ಟವಾಗಿರುವ ಆವಾಸಸ್ಥಾನಗಳು) ಕಂಡುಬರುತ್ತವೆ. ಬೈಬ್ಲಿಸ್‌  ಮತ್ತು ಡ್ರೊಸೋಫಿಲ್ಲಮ್‌‌ ಗಳೆರಡೂ ತುಲನಾತ್ಮಕವಾಗಿ ಶುಷ್ಕವಾಗಿರುವ ಅಥವಾ ಬಂಜರು ವಲಯಗಳಿಂದ ಬಂದಿವೆ, ಮತ್ತು ಎರಡೂ ಸಹ ನಿಷ್ಕ್ರಿಯ ನೊಣಕಾಗದಗಳಾಗಿದ್ದು ಅದು ವಾದಯೋಗ್ಯವಾಗಿರುವ ರೀತಿಯಲ್ಲಿ ಬಲೆಯ ಅತ್ಯಂತ ಕಡಿಮೆ ನಿರ್ವಹಣೆಯ ಸ್ವರೂಪವಾಗಿದೆ. ಬಲೆಯ ಅಂಚಿನ ಸುತ್ತಲೂ ಇರುವ ಹಲ್ಲುಗಳನ್ನು ಬಳಸುವ ಮೂಲಕ ವೀನಸ್‌ ಬೋನು ಸಸ್ಯಗಳು ತಮ್ಮ ಬೇಟೆಯನ್ನು ಸೋಸುತ್ತವೆ. ಇದರಿಂದಾಗಿ, ಜೀರ್ಣಿಸಲು-ಕಷ್ಟವಾಗುವ ಬೇಟೆಯ ಮೇಲೆ ಹೆಚ್ಚಿನ ಶಕ್ತಿಯನ್ನು ವ್ಯಯಮಾಡುವುದನ್ನು ತಪ್ಪಿಸಿದಂತಾಗುತ್ತದೆ. ವಿಕಸನದಲ್ಲಿ ಆಲಸ್ಯವು ಪ್ರತಿಫಲ ನೀಡುತ್ತದೆ ಅಥವಾ ಯಶಸ್ಸು ಕಾಣುತ್ತದೆ. ಏಕೆಂದರೆ, ಇಲ್ಲಿ ಸಂತಾನೋತ್ಪತ್ತಿಗಾಗಿ ಶಕ್ತಿಯನ್ನು ಬಳಸಬಹುದಾಗಿರುತ್ತದೆ, ಹಾಗೂ ಸಂತಾನೋತ್ಪತ್ತಿಯಲ್ಲಿನ ಅಲ್ಪಾವಧಿಯ ಪ್ರಯೋಜನಗಳ ಪ್ರಮಾಣವು ಬೇರಾವುದರಿಂದಲಾದರೂ ದೊರೆಯುವ ದೀರ್ಘಾವಧಿಯ ಪ್ರಯೋಜನಗಳಿಗಿಂತ ಹೆಚ್ಚು ತೂಗುತ್ತದೆ.ಮಾಂಸಹಾರಿತನವು ತುಂಬಾ ಅಪರೂಪಕ್ಕೆ ಪ್ರತಿಫಲವನ್ನು ನೀಡುತ್ತದೆ ಅಥವಾ ಯಶಸ್ಸು ಕಾಣುತ್ತದೆ. ಆದ್ದರಿಂದ ತುಂಬಾ ಕಡಿಮೆ ಪ್ರಮಾಣದ ಬೆಳಕಿದ್ದಾಗ ಅಥವಾ ಪೌಷ್ಟಿಕ ದ್ರವ್ಯಗಳ ಒಂದು ಸುಲಭವಾದ ಮೂಲವಿದ್ದಾಗ, ಮಾಂಸಾಹಾರಿ ಸಸ್ಯಗಳು ಕೂಡಾ ಮಾಂಸಹಾರಿತನವನ್ನು ತಪ್ಪಿಸುತ್ತವೆ, ಹಾಗೂ ಒಂದು ಗೊತ್ತಾದ ಕಾಲದಲ್ಲಿ ಅಥವಾ ನಿರ್ದಿಷ್ಟ ಬೇಟೆಯ ವಸ್ತುವೊಂದಕ್ಕೆ ಸಂಬಂಧಿಸಿದಂತೆ ಎಷ್ಟು ಬೇಕೋ ಅಷ್ಟು ಮಾಂಸಾಹಾರಿ ಗುಣಲಕ್ಷಣಗಳನ್ನು ಮಾತ್ರವೇ ಅವು ಬಳಸುತ್ತವೆ. ಮೋಚಕ ಕೂದಲುಗಳು ಮತ್ತು ಕಿಣ್ವಗಳಲ್ಲಿನ ಜೀವರಾಶಿ ಮತ್ತು ಶಕ್ತಿಯ ಹೂಡಿಕೆಯನ್ನು ಯೋಗ್ಯವಾಗಿಸುವಲ್ಲಿ ಸಾಕಷ್ಟು ಪರಿಸ್ಥಿತಿಯ ನಿರ್ಬಂಧಗಳಿಂದ ಕೂಡಿದ ಕೆಲವೇ ಕೆಲವು ಆವಾಸಸ್ಥಾನಗಳು ಅಸ್ತಿತ್ವದಲ್ಲಿವೆ. ಅನೇಕ ಸಸ್ಯಗಳು, ತಮ್ಮ ಎಲೆಗಳ ಮೇಲೆ ಕೊಳೆಯುತ್ತಿರುವ ಪ್ರಾಣಿ ಪ್ರೋಟೀನಿನಿಂದ ಆಗಾಗ ಪ್ರಯೋಜನವನ್ನು ಪಡೆಯುತ್ತವೆ. ಆದರೆ, ಪ್ರಾಸಂಗಿಕ ವೀಕ್ಷಕನು ಗಮನಕ್ಕೆ ತಂದುಕೊಳ್ಳಲು ಸಾಕಷ್ಟು ಸ್ಪಷ್ಟವಾಗಿರುವ ಮಾಂಸಹಾರಿತನವು ಅಪರೂಪವಾಗಿದೆ.
ಬ್ರೊಮೆಲಿಯಾಡ್‌ಗಳು ಮಾಂಸಹಾರಿತನಕ್ಕೆ ಅತ್ಯಂತ ಚೆನ್ನಾಗಿ ಪೂರ್ವಭಾವಿ ಹೊಂದಾಣಿಕೆ ಮಾಡಿಕೊಂಡಂತೆ ಕಂಡರೂ, ಒಂದು ಅಥವಾ ಎರಡು ಜಾತಿಗಳನ್ನು ನಿಜವಾದ ಮಾಂಸಾಹಾರಿಗಳೆಂದು ವರ್ಗೀಕರಿಸಬಹುದಾಗಿದೆ. ಬ್ರೊಮೆಲಿಯಾಡ್‌ಗಳು ತಮ್ಮ ಆಕಾರ ಮಾತ್ರದಿಂದಲೇ, ಬೇಟೆಯಿಂದ-ಜನ್ಯವಾದ ಹೆಚ್ಚಳಗೊಂಡ ಪೌಷ್ಟಿಕ ದ್ರವ್ಯದ ಒಳಸೇರಿಸುವಿಕೆಯಿಂದ ಪ್ರಯೋಜನವನ್ನು ಪಡೆಯುತ್ತವೆ. ಈ ಅರ್ಥದಲ್ಲಿ, ಬ್ರೊಮೆಲಿಯಾಡ್‌ಗಳು ಪ್ರಾಯಶಃ ಮಾಂಸಾಹಾರಿಗಳಾಗಿವೆ. ಆದರೆ, ಗುರುತಿಸಬಲ್ಲ, ಅತ್ಯಂತ ಪರಮಾವಧಿಯ ಮಾಂಸಹಾರಿತನವು ಹೊರಹೊಮ್ಮುವಲ್ಲಿ ಅಥವಾ ವಿಕಸನಗೊಳ್ಳುವಲ್ಲಿ ಅವುಗಳ ಆವಾಸಸ್ಥಾನಗಳು ತುಂಬಾ ಅಜ್ಞಾತ ಅಥವಾ ದೂರದ ಪ್ರದೇಶಗಳಾಗಿವೆ. ಬಹುಪಾಲು ಬ್ರೊಮೆಲಿಯಾಡ್‌ಗಳು ಅಧಿಸಸ್ಯಗಳಾಗಿವೆ, ಮತ್ತು ಬಹುಪಾಲು ಅಧಿಸಸ್ಯಗಳು ಮರದ ಶಾಖೆಗಳ ಮೇಲಿನ ಆಂಶಿಕ ನೆರಳಿನಲ್ಲಿ ಬೆಳೆಯುತ್ತವೆ. ಮತ್ತೊಂದೆಡೆ, ಬ್ರಾಕೀನಿಯಾ ರಿಡಕ್ಟಾ  ಸಸ್ಯವು ಒಂದು ನೆಲದಮೇಲಿನ ನಿವಾಸಿಯಾಗಿದೆ.

 ವರ್ಗೀಕರಣ 

ಎಲ್ಲಾ ಹೂಬಿಡುವ ಸಸ್ಯಗಳ ವರ್ಗೀಕರಣವು ಸದ್ಯಕ್ಕೆ ಒಂದು ಬದಲಾಯಿಸುತ್ತಲೇ ಇರುವ ಸ್ಥಿತಿಯಲ್ಲಿದೆ. ಕ್ರಾನ್‌ಕ್ವಿಸ್ಟ್‌ ಪದ್ಧತಿಯಲ್ಲಿ, ಡ್ರೊಸೆರೇಸಿ ಮತ್ತು ನೆಪೆಂಥೇಸಿಗಳನ್ನು ಇರಿಸಲಾಗಿದ್ದ ಗಣವು
ನೆಪೆಂಥೇಲ್ಸ್‌ ಎಂಬುದಾಗಿತ್ತು. ಅವುಗಳ ಹೂವುಗಳ ತ್ರಿಜ್ಯೀಯ ಸಮ್ಮಿತಿ ಹಾಗೂ ಅವುಗಳ ಕೀಟದ ಬಲೆಗಳ ಒಡೆತನವು ಈ ತೆರನಾದ ವರ್ಗೀಕರಣಕ್ಕೆ ಆಧಾರವಾಗಿತ್ತು. ಸರ್ರಾಸಿನಿಯೇಸಿಯನ್ನು ಒಂದೋ ನೆಪೆಂಥೇಲ್ಸ್‌ನಲ್ಲಿ, ಅಥವಾ ಅದರದೇ ಸ್ವಂತ ಗಣವಾದ ಸರ್ರಾಸೀನಿಯೇಲ್ಸ್‌‌ನಲ್ಲಿ ಇರಿಸಲಾಗಿತ್ತು. ಬೈಬ್ಲಿಡೇಸಿ, ಸೆಫಲೊಟೇಸಿ, ಮತ್ತು ರೋರಿಡ್ಯುಲೇಸಿ ಇವೇ ಮೊದಲಾದವುಗಳನ್ನು
ಸ್ಯಾಕ್ಸಿಫ್ರಾಗೇಲ್ಸ್‌‌ನಲ್ಲಿ ಇರಿಸಲಾಗಿತ್ತು; ಮತ್ತು ಲೆಂಟಿಬ್ಯುಲಾರಿಯೇಸಿಯನ್ನು ಸ್ಕ್ರೋಫ್ಯುಲೇರಿಯೇಲ್ಸ್‌‌ನಲ್ಲಿ ಇರಿಸಲಾಗಿತ್ತು (ಈಗ ಇದು
ಲ್ಯಾಮಿಯೇಲ್ಸ್‌‌ನೊಳಗೆ ಅಂತರ್ಗತವಾಗಿದೆ).

ಹೆಚ್ಚು ಆಧುನಿಕವಾಗಿರುವ ವರ್ಗೀಕರಣದಲ್ಲಿ, ಹೂಬಿಡುವ ಸಸ್ಯ ಜೀವಿವಿಕಾಸ ಗುಂಪಿನ ರೀತಿಯಲ್ಲಿನ ವರ್ಗೀಕರಣದಲ್ಲಿ, ಕುಟುಂಬಗಳನ್ನು ಉಳಿಸಿಕೊಳ್ಳಲಾಗಿದೆಯಾದರೂ, ಹಲವಾರು ಭಿನ್ನಜಾತಿಯ ಗಣಗಳ ನಡುವೆ ಅವುಗಳನ್ನು ಪುನರ್‌ವಿತರಣೆ ಮಾಡಲಾಗಿದೆ. ಡ್ರೊಸೆರೇಸಿಯ ಪೈಕಿ ಉಳಿದ ಹೊರಗಿನ ಏಕೈಕ ಮಾದರಿಯ ಕುಟುಂಬವೊಂದರಲ್ಲಿ ಡ್ರೊಸೋಫಿಲ್ಲಮ್‌‌ ನ್ನು ಪರಿಗಣಿಸಬೇಕು ಎಂದೂ ಸಹ ಶಿಫಾರಸು ಮಾಡಲಾಗಿದ್ದು, ಅದು ಡಯಾನ್ಸೋಫಿಲ್ಲೇಸಿಗೆ ಪ್ರಾಯಶಃ ಹೆಚ್ಚು ನಿಕಟವಾಗಿ ಸಂಬಂಧಿಸಿದೆ. ಪ್ರಸಕ್ತ ಶಿಫಾರಸುಗಳನ್ನು ಕೆಳಗೆ ತೋರಿಸಲಾಗಿದೆ (ಕೇವಲ ಮಾಂಸಾಹಾರಿ ಕುಲಗಳು ಪಟ್ಟಿಮಾಡಲ್ಪಟ್ಟಿವೆ):

 ದ್ವಿದಳ ಸಸ್ಯಗಳು 
 ಆಸ್ಟರೇಲ್ಸ್‌ (ಸೂರ್ಯಹೂವು ಮತ್ತು ಡೈಸಿ ಗಣ)
 ಸ್ಟೈಲಿಡಿಯೇಸಿ
 ಸ್ಟೈಲೀಡಿಯಂ  (ಮೋಚಕ ಸಸ್ಯಗಳು, ಅಂಚಿನಲ್ಲಿರುವ ಒಂದು ಮಾಂಸಾಹಾರಿ)
 ಕ್ಯಾರಿಯೋಫಿಲ್ಲೇಲ್ಸ್‌, (ಕಾರ್ನೇಷನ್‌ ಗಣ)
 ಡಯಾನ್ಸೋಫಿಲ್ಲೇಸಿ
 ಟ್ರಿಫಿಯೋಫಿಲ್ಲಮ್‌  (ಉಷ್ಣವಲಯದ ಒಂದು ಲಿಯಾನಾ ಬಳ್ಳಿ)
 ಡ್ರೊಸೋಫಿಲ್ಲೇಸಿ
 ಡ್ರೊಸೋಫಿಲ್ಲಮ್‌  (ಪೋರ್ಚುಗೀಸ್‌ ಇಬ್ಬನಿಯಂಥ ಪೈನ್‌)
 ಡ್ರೊಸೆರೇಸಿ (ಕದಿರಪನಿ ಕುಟುಂಬ)
 ಆಲ್ಡ್ರೋವಾಂಡಾ  (ಜಲಚಕ್ರ ಸಸ್ಯ)
 ಡಯೋನಿಯಾ  (ವೀನಸ್‌ ಬೋನುಗಿಡ)
 ಡ್ರೊಸೆರಾ  (ಕದಿರಪನಿಗಳು)
 †ಡ್ರೊಸೆರಾಪಾಲಿಸ್‌ 
 †ಡ್ರೊಸೆರಾಪೈಟ್ಸ್‌ 
 †ಡ್ರೊಸೆರೈಡೈಟ್ಸ್‌ 
 †ಫಿಷೆರಿಪಾಲಿಸ್‌ 
 †ಪ್ಯಾಲಿಯೋಆಲ್ಡ್ರೋವಾಂಡಾ 
 †ಸ್ಯಾಕ್ಸೋನಿಪಾಲಿಸ್‌ 
 ನೆಪೆಂಥೇಸಿ (ಉಷ್ಣವಲಯದ ಹೂಜಿ ಎಲೆ-ಸಸ್ಯ ಕುಟುಂಬ)
 ನೆಪೆಂತೀಸ್‌  (ಅನ್ಯುರೋಸ್ಪರ್ಮಾ  ಸೇರಿದಂತೆ ಉಷ್ಣವಲಯದ ಹೂಜಿ ಎಲೆ ಸಸ್ಯಗಳು ಅಥವಾ ಹೂಜಿಗಿಡಗಳು)
 ಎರಿಕೇಲ್ಸ್‌ (ಹೆದರ್‌ ಗಣ)
 ರೋರಿಡ್ಯುಲೇಸಿ
 ರೋರಿಡ್ಯುಲಾ  (ಅಂಚಿನಲ್ಲಿರುವ ಒಂದು ಮಾಂಸಾಹಾರಿ)
 ಸರ್ರಾಸಿನಿಯೇಸಿ (ಕಹಳೆ ಹೂಜಿ ಎಲೆ ಕುಟುಂಬ)
 †ಆರ್ಕಿಯಾಂಫೊರಾ 
 ಸರ್ರಾಸೀನಿಯಾ  (ಉತ್ತರ ಅಮೆರಿಕಾದ ಕಹಳೆ ಹೂಜಿ ಎಲೆಗಳು)
 ಡಾರ್ಲಿಂಗ್ಟೋನಿಯಾ  (ನಾಗರ ಸಸ್ಯ/ನೈದಿಲೆ)
 ಹೀಲಿಯಾಂಫೊರಾ  (ಸೂರ್ಯ ಅಥವಾ ಜವುಗು ಭೂಮಿ ಹೂಜಿ ಎಲೆಗಳು)
 ಲ್ಯಾಮಿಯೇಲ್ಸ್‌‌ (ಪುದೀನ ಗಣ)
 ಬೈಬ್ಲಿಡೇಸಿ
 ಬೈಬ್ಲಿಸ್‌  (ಬಹುವರ್ಣದ ಸಸ್ಯಗಳು)
 ಲೆಂಟಿಬ್ಯುಲಾರಿಯೇಸಿ (ಗುಳ್ಳೆಗಿಡ ಕುಟುಂಬ)
 ಪಿಂಗ್ಯುಕ್ಯುಲ  (ಬಟರ್‌ವರ್ಟ್‌ ಸಸ್ಯಗಳು)
 ಜೆನ್ಲಿಸಿಯಾ  (ಬಿರಡೆ ತಿರುಪಳಿ ಸಸ್ಯ)
 ಅಟ್ರಿಕ್ಯುಲೇರಿಯಾ  (ಸುಂದರ ಮುಂಗವಚಗಳು ಅಥವಾ ನಸುಗೆಂಪು ಒಳಲಂಗಗಳೆಂದು ಕರೆಯಲ್ಪಡುವ ಪಾಲಿಪಾಂಫೋಲಿಕ್ಸ್‌‌ ನ್ನು ಒಳಗೊಂಡಿರುವ ಗುಳ್ಳೆಗಿಡಗಳು, ಮತ್ತು ಒಂದು ಅವಿಕಸಿತ ಕುಲವಾದ ಬಯೋವ್ಯುಲೇರಿಯಾ )
 ಮಾರ್ಟೀನಿಯೇಸಿ (ಎಳ್ಳಿನ ಸಸ್ಯಕ್ಕೆ ಸಂಬಂಧಪಟ್ಟಿರುವ, ಅಂಚಿನಲ್ಲಿರುವ ಎಲ್ಲಾ ಮಾಂಸಾಹಾರಿಗಳು)
 ಇಬೆಸೆಲ್ಲಾ 
 ಆಕ್ಸಾಲಿಡೇಲ್ಸ್‌ (ಕಾಡು ಪುಲ್ಲಂಪುರಚಿ ಗಣ)
 ಸೆಫಲೋಟಸ್‌  (ಆಲ್ಬೆನಿ ಹೂಜಿ ಎಲೆ ಸಸ್ಯ)

 ಏಕದಳ ಸಸ್ಯಗಳು 

 ಪೋಯೇಲ್ಸ್‌‌ (ಹುಲ್ಲು ಗಣ)
 ಬ್ರೊಮಿಲಿಯೇಸಿ (ಬ್ರೊಮೆಲಿಯಾಡ್‌ ಅಥವಾ ಅನಾನಸ್‌ ಗಿಡದ ಕುಟುಂಬ)
 ಬ್ರಾಕೀನಿಯಾ  (ಭೂಮಿಯ ಮೇಲೆ ಹುಟ್ಟಿಬೆಳೆಯುವ ಒಂದು ಬ್ರೊಮೆಲಿಯಾಡ್‌)
 ಕ್ಯಾಟೋಪ್ಸಿಸ್‌  (ಅಂಚಿನಲ್ಲಿರುವ ಒಂದು ಮಾಂಸಾಹಾರಿ)
 ಎರಿಯೋಕೌಲೇಸಿ (ಪೈಪ್‌ವರ್ಟ್‌ ಕುಟುಂಬ)
 ಪೀಪಲ್ಯಾಂಥಸ್‌  (ಅಂಚಿನಲ್ಲಿರುವ ಒಂದು ಮಾಂಸಾಹಾರಿ)

 ಸಾಗುವಳಿ 
ಮಾಂಸಾಹಾರಿ ಸಸ್ಯಗಳ ವಿಭಿನ್ನ ಜಾತಿಗಳು ಸೂರ್ಯನ ಬೆಳಕು, ಆರ್ದ್ರತೆ, ಮಣ್ಣಿನ ತೇವಾಂಶ ಇತ್ಯಾದಿಗಳ ರೂಪದಲ್ಲಿ ವಿಭಿನ್ನವಾದ ಅವಶ್ಯಕತೆಗಳನ್ನು ಹೊಂದಿವೆಯಾದರೂ, ಒಂದಷ್ಟು ಸಮಾನ ಗುಣತ್ವಗಳು ಕಂಡುಬರುತ್ತವೆ.ಬಹುಪಾಲು ಮಾಂಸಾಹಾರಿ ಸಸ್ಯಗಳು ಮಳೆಯ ನೀರನ್ನು, ಅಥವಾ ಭಟ್ಟಿಯಿಳಿಸುವಿಕೆಗೆ ಒಳಗಾಗಿ, ಹಿಮ್ಮುಖ ಪರಾಸರಣ ಕ್ರಿಯೆಯಿಂದ ನಿರಯಾನೀಕರಿಸಲ್ಪಟ್ಟ ನೀರನ್ನು, ಅಥವಾ ಗಂಧಕಾಮ್ಲವನ್ನು ಬಳಸಿಕೊಂಡು ಸುಮಾರು 6.5ರಷ್ಟು pH ಮೌಲ್ಯಕ್ಕೆ ಆಮ್ಲೀಕರಿಸಲ್ಪಟ್ಟ ನೀರನ್ನು ಬಯಸುತ್ತವೆ.ಸಾಮಾನ್ಯವಾದ ಕೊಳಾಯಿ ನೀರು ಅಥವಾ ಕುಡಿಯುವ ನೀರು ಖನಿಜಗಳನ್ನು (ನಿರ್ದಿಷ್ಟವಾಗಿ ಹೇಳುವುದಾದರೆ ಕ್ಯಾಲ್ಷಿಯಂ ಲವಣಗಳನ್ನು) ಒಳಗೊಂಡಿರುತ್ತದೆ. ಈ ಖನಿಜಗಳು ಕ್ಷಿಪ್ರವಾಗಿ ಸಂಚಯನಗೊಂಡು ಸಸ್ಯವನ್ನು ಕೊಲ್ಲುತ್ತವೆ. ಹೀಗಾಗಲು ಕಾರಣವೇನೆಂದರೆ, ಪೌಷ್ಟಿಕ ದ್ರವ್ಯದ-ಕೊರತೆಯಿರುವ, ಆಮ್ಲೀಯ ಮಣ್ಣುಗಳಲ್ಲಿ ಬಹುಪಾಲು ಮಾಂಸಾಹಾರಿ ಸಸ್ಯಗಳು ವಿಕಸನಗೊಂಡಿರುತ್ತವೆ ಮತ್ತು ಇದರ ಪರಿಣಾಮವಾಗಿ ಅವು ಪರಮಾವಧಿಯ ಕ್ಯಾಲ್ಸಿಫ್ಯೂಜ್‌ ಸಸ್ಯಗಳಾಗಿವೆ. ಆದ್ದರಿಂದ ಅವು ಮಣ್ಣಿನಿಂದ-ಪ್ರವಹಿಸಲ್ಪಟ್ಟ ಅಳತೆಮೀರಿದ ಪೌಷ್ಟಿಕ ದ್ರವ್ಯಗಳಿಗೆ ಅತ್ಯಂತ ಸಂವೇದನಾಶೀಲವಾಗಿರುತ್ತವೆ. ಇವುಗಳ ಪೈಕಿ ಬಹುಪಾಲು ಸಸ್ಯಗಳು ಜೌಗು ಪ್ರದೇಶಗಳಲ್ಲಿ ಕಂಡುಬರುವುದರಿಂದ, ಹೆಚ್ಚೂ ಕಮ್ಮಿ ಎಲ್ಲವೂ ಒಣಗಿಸುವಿಕೆಗೆ ಸಂಬಂಧಿಸಿದಂತೆ ಅತ್ಯಂತ ಅಸಹಿಷ್ಣುಗಳಾಗಿವೆ. ಈ ನಿಯಮಕ್ಕೆ ಹೊರತಾದವೂ ಸಹ ಇಲ್ಲಿವೆ:  ಗೆಡ್ಡೆಯಂತಿರುವ ಕದಿರಪನಿಗಳು ಒಂದು ಶುಷ್ಕ (ಬೇಸಿಗೆ) ಜಡಸ್ಥಿತಿಯ ಅವಧಿಯನ್ನು ಬಯಸುತ್ತವೆ, ಮತ್ತು ಡ್ರೊಸೋಫಿಲ್ಲಮ್‌  ಸಸ್ಯವು ಬಹುಪಾಲು ಎಲ್ಲದಕ್ಕಿಂತ ಹೆಚ್ಚು ಶುಷ್ಕವಾಗಿರುವ ಪರಿಸ್ಥಿತಿಗಳನ್ನು ಬಯಸುತ್ತದೆ.ಹೊರಾಣಗಣದಲ್ಲಿ-ಬೆಳೆದ ಮಾಂಸಾಹಾರಿ ಸಸ್ಯಗಳು ತಮ್ಮನ್ನು ತಾವು ಸೂಕ್ತವಾಗಿ ಪೋಷಿಸಿಕೊಳ್ಳುವ ಸಲುವಾಗಿ, ಅಗತ್ಯಕ್ಕಿಂತ ಹೆಚ್ಚಿನ ಕೀಟಗಳನ್ನು ಸಾಮಾನ್ಯವಾಗಿ ಸೆರೆಹಿಡಿಯುತ್ತವೆ. ಸಸ್ಯಗಳ ಆಹಾರಕ್ರಮದ ಕೊರತೆಗಳನ್ನು ನೀಗಿಸಲು ಸಸ್ಯಗಳಿಗೆ ಕೈಗಳಿಂದ ಕೀಟಗಳನ್ನು ಉಣಿಸಬಹುದು; ಆದಾಗ್ಯೂ, ಮಾಂಸಾಹಾರಿ ಸಸ್ಯಗಳು ಕೀಟವಲ್ಲದ ಬೃಹತ್ ಆಹಾರ ಪದಾರ್ಥಗಳನ್ನು ಜೀರ್ಣಿಸಿಕೊಳ್ಳಲು ಸಾಮಾನ್ಯವಾಗಿ ಅಸಮರ್ಥವಾಗಿರುತ್ತವೆ; ಉದಾಹರಣೆಗೆ, ಹ್ಯಾಂಬರ್ಗರ್‌ನ ತುಣುಕುಗಳನ್ನು ಅವುಗಳಿಗೆ ತಿನ್ನಿಸಿದರೆ, ಅವು ಹಾಗೆಯೇ ಕೊಳೆತುಹೋಗುತ್ತವೆ, ಮತ್ತು ಇದರಿಂದಾಗಿ ಸದರಿ ಬಲೆವ್ಯವಸ್ಥೆ, ಅಥವಾ ಸಂಪೂರ್ಣ ಸಸ್ಯವೂ ಸಹ ಸಾಯುವ ಪರಿಸ್ಥಿತಿ ಎದುರಾಗಬಹುದು.
ತನ್ನ ಇಚ್ಛೆಯಂತೆಯೇ ಯಾವುದೇ ಕೀಟಗಳನ್ನು ಸೆರೆಹಿಡಿಯದ ಮಾಂಸಾಹಾರಿ ಸಸ್ಯವೊಂದು ಸಾಯುವುದು ತೀರಾ ಅಪರೂಪವಾಗಿರುತ್ತದೆಯಾದರೂ, ಅದರ ಬೆಳವಣಿಗೆಗೆ ಧಕ್ಕೆಯಾಗಬಹುದು. ಸಾರ್ವತ್ರಿಕವಾಗಿ ಹೇಳುವುದಾದರೆ, ಈ ಸಸ್ಯಗಳನ್ನು ಅವುಗಳ ಪಾಡಿಗೆ ಅವನ್ನು ಬಿಟ್ಟುಬಿಟ್ಟರೆ ಉತ್ತಮ ಫಲಿತಾಂಶ ದೊರೆಯುತ್ತದೆ: ವೀನಸ್‌ ಬೋನುಗಿಡವನ್ನು ಕೊಳಾಯಿ-ನೀರಿನ ಕೆಳಗೆ ಇರಿಸಿದ ನಂತರ, ಬಲೆಗಳನ್ನು ಹತ್ತಿರದಿಂದ ವೀಕ್ಷಿಸಲು ಅನುವಾಗುವಂತೆ ತಿವಿದು ಪ್ರಚೋದಿಸುವುದು ಹಾಗೂ ಅವುಗಳಿಗೆ ಗಿಣ್ಣು ಮತ್ತು ಸೂಕ್ತವಲ್ಲದ ಇತರ ವಸ್ತುಗಳನ್ನು ತಿನ್ನಿಸುವುದು, ಅದರ ಸಾವಿನ ಅತ್ಯಂತ ಸಾಮಾನ್ಯ ಕಾರಣವಾಗಿ ಪರಿಣಮಿಸುತ್ತದೆ.ಬಹುಪಾಲು ಮಾಂಸಾಹಾರಿ ಸಸ್ಯಗಳು ಉಜ್ಜ್ವಲವಾದ ಬೆಳಕನ್ನು ಬಯಸುತ್ತವೆ, ಮತ್ತು ಈ ಪರಿಸ್ಥಿತಿಯು ಕೆಂಪು ಮತ್ತು ನೇರಳೆ ಬಣ್ಣದ ಆಂಥೋಸೈನಿನ್ ವರ್ಣದ್ರವ್ಯಗಳನ್ನು ಸಂಶ್ಲೇಷಿಸಲು ಅವುಗಳಿಗೆ ಪ್ರೋತ್ಸಾಹಿಸುತ್ತದೆಯಾದ್ದರಿಂದ, ಬಹುತೇಕ ಮಾಂಸಾಹಾರಿ ಸಸ್ಯಗಳು ಇಂಥ ಪರಿಸ್ಥಿತಿಗಳಡಿಯಲ್ಲಿ ಚೆನ್ನಾಗಿ ಕಾಣುತ್ತವೆ.  ನೆಪೆಂತೀಸ್‌  ಮತ್ತು ಪಿಂಗ್ಯುಕ್ಯುಲ ಗಳು ಸೂರ್ಯನ ಸಂಪೂರ್ಣ ಬೆಳಕಿನಿಂದ ಆಚೆಗೆ ಉತ್ತಮವಾದ ಫಲಿತಾಂಶವನ್ನು ನೀಡಿದರೆ, ಬಹುತೇಕ ಇತರ ಜಾತಿಗಳು ಸೂರ್ಯನ ನೇರ ಬೆಳಕಲ್ಲಿ ಉತ್ತಮ ಫಲಿತಾಂಶವನ್ನು ನೀಡುತ್ತವೆ.ಮಾಂಸಾಹಾರಿಗಳು ಬಹುತೇಕವಾಗಿ ಜೌಗು ಪ್ರದೇಶಗಳಲ್ಲಿ, ಮತ್ತು ಸಾಮಾನ್ಯವಾಗಿ ಉಷ್ಣವಲಯದ್ದಲ್ಲದ ಆವಾಸಸ್ಥಾನಗಳಲ್ಲಿ ವಾಸಿಸುತ್ತವೆ. ಆದ್ದರಿಂದ ಬಹುಪಾಲು ಮಾಂಸಾಹಾರಿ ಸಸ್ಯಗಳಿಗೆ ಹೆಚ್ಚಿನ ಪ್ರಮಾಣದ ಆರ್ದ್ರತೆಯ ಅವಶ್ಯಕತೆಯಿರುತ್ತದೆ. ಖಾಯಮ್ಮಾಗಿ ತೇವಸ್ಥಿತಿಯಲ್ಲಿರಿಸಿರುವ ಉರುಟುಕಲ್ಲುಗಳನ್ನು ಒಳಗೊಂಡಿರುವ ಒಂದು ಅಗಲವಾದ ತಟ್ಟೆಯಲ್ಲಿ ಸಸ್ಯವನ್ನು ಇರಿಸುವುದರಿಂದ ಸಣ್ಣ ಪ್ರಮಾಣದಲ್ಲಿ ಇದನ್ನು ಸಾಧಿಸಬಹುದು. ಪುಟ್ಟ ನೆಪೆಂತೀಸ್‌  ಜಾತಿಗಳು ಬೃಹತ್‌ ಸಸ್ಯಗೋಳಗಳಲ್ಲಿ ಚೆನ್ನಾಗಿ ಬೆಳೆಯುತ್ತವೆ. ಅನೇಕ ಮಾಂಸಾಹಾರಿಗಳು ಶೀತದ ಸಮಶೀತೋಷ್ಣದ ವಲಯಗಳಿಗೆ ಸೇರಿದ ಸ್ಥಳೀಯ ಸಸ್ಯಗಳಾಗಿವೆ ಮತ್ತು ಆಚೆಗಿನ ಜೌಗು ಪ್ರದೇಶದ ತೋಟವೊಂದರಲ್ಲಿ ವರ್ಷಪೂರ್ತಿ ಅವನ್ನು ಬೆಳೆಯಬಹುದು.  ಸರ್ರಾಸೀನಿಯಾದ ಬಹುತೇಕ ಜಾತಿಗಳು ಆಗ್ನೇಯ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಸ್ಥಳೀಯ ಸಸ್ಯಗಳಾಗಿದ್ದರೂ ಸಹ, ಬಹುಪಾಲು ಸರ್ರಾಸೀನಿಯಾ ಗಳು ಘನೀಕರಿಸುವ ತಾಪಮಾನಕ್ಕಿಂತ ಕೆಳಗಿರುವ ಉಷ್ಣತೆಯನ್ನು ಸಹಿಸುತ್ತವೆ. ಡ್ರೊಸೆರಾ  ಮತ್ತು ಪಿಂಗ್ಯುಕ್ಯುಲ ದ ಜಾತಿಗಳೂ ಸಹ ಘನೀಕರಿಸುವ ತಾಪಮಾನಕ್ಕಿಂತ ಕೆಳಗಿರುವ ಉಷ್ಣತೆಯನ್ನು ಸಹಿಸುತ್ತವೆ.  ನೆಪೆಂತೀಸ್‌  ಜಾತಿಗಳು ಉಷ್ಣವಲಯಕ್ಕೆ ಸೇರಿದ್ದು, ತಾವು ಹುಲುಸಾಗಿ ಬೆಳೆಯಲು 20ರಿಂದ 30 °Cವರೆಗಿನ ತಾಪಮಾನಗಳನ್ನು ಬಯಸುತ್ತವೆ.


ಮಾಂಸಾಹಾರಿ ಸಸ್ಯಗಳು ಪೌಷ್ಟಿಕ ದ್ರವ್ಯದ-ಫಲವತ್ತತೆಯಿಲ್ಲದ ಸೂಕ್ತ ಮಣ್ಣನ್ನು ಬಯಸುತ್ತವೆ. ಸ್ಫಾಗ್ನಮ್‌  ಸಸ್ಯದಿದ್ದಿಲು ಮತ್ತು ತೋಟಗಾರಿಕೆಯ ಮರಳಿನ 3:1 ಅನುಪಾತದ ಮಿಶ್ರಣವೊಂದು ಇದಕ್ಕೆ ಅತ್ಯಂತ ಸೂಕ್ತವಾಗಿದೆ (ತೆಂಗಿನ ನಾರು ಒಂದು ಸ್ವೀಕಾರಾರ್ಹ ಘಟಕವಾಗಿದ್ದು, ಸಸ್ಯದಿದ್ದಿಲಿಗೆ ಹೋಲಿಸಿದಾಗ ಹೆಚ್ಚು ಪರಿಸರ-ಸ್ನೇಹಿ ಪರ್ಯಾಯವಾಗಿದೆ). ಸೀತೆಹೂವಿನ ಗಿಡದ ಗೊಬ್ಬರದಲ್ಲಿ ಅಥವಾ ಅಪ್ಪಟ ಸ್ಫಾಗ್ನಮ್‌  ಪಾಚಿಯಲ್ಲಿ ನೆಪೆಂತೀಸ್‌  ಬೆಳೆಯುತ್ತದೆ.ವಿಪರ್ಯಾಸವೆಂದರೆ, ಗಿಡಹೇನುಗಳು ಅಥವಾ ಹುಡಿತಿಗಣೆಗಳಂಥ ಪರೋಪಜೀವಿಗಳಿಂದ ಆಗುವ ಮುತ್ತಿಕೊಳ್ಳುವಿಕೆಗೆ ಮಾಂಸಾಹಾರಿ ಸಸ್ಯಗಳು ಸ್ವತಃ ಸುಲಭವಾಗಿ ವಶ್ಯವಾಗುತ್ತವೆ ಅಥವಾ ಎಡೆಮಾಡಿಕೊಡುತ್ತವೆ. ಇಂಥ ಸಣ್ಣಪುಟ್ಟ ಮುತ್ತಿಕೊಳ್ಳುವಿಕೆಗಳನ್ನು ಕೈನಿಂದ ತೆಗೆದುಹಾಕಬಹುದಾದರೂ, ಬೃಹತ್‌ ಪ್ರಮಾಣದ ಮುತ್ತಿಕೆಕೊಳ್ಳುವಿಕೆಗಳನ್ನು ನಿವಾರಿಸಲು ಕೀಟನಾಶಕವೊಂದರ ಅವಶ್ಯಕತೆ ಕಂಡುಬರುತ್ತದೆ.
ಐಸೋಪ್ರೊಪೈಲ್‌ ಮದ್ಯಸಾರವು (ಉಜ್ಜುವ ಮದ್ಯಸಾರ) ನಿರ್ದಿಷ್ಟವಾಗಿ ಚಿಪ್ಪುಕೀಟಗಳ ಮೇಲೆ, ಶರೀರದ ಒಂದು ಭಾಗಕ್ಕೆ ಸಂಬಂಧಿಸಿದ ಒಂದು ಕೀಟನಾಶಕವಾಗಿ ಪರಿಣಾಮಕಾರಿಯಾಗಿದೆ. 
ಡಯಾಝಿನಾನ್‌ ಎಂಬುದು ಸಂಪೂರ್ಣ ಶರೀರಕ್ಕೆ ಸಂಬಂಧಿಸಿದ ಒಂದು ಅತ್ಯುತ್ತಮ ಕೀಟನಾಶಕವಾಗಿದ್ದು, ಬಹುಪಾಲು ಮಾಂಸಾಹಾರಿ ಸಸ್ಯಗಳು ಅದನ್ನು ಸಹಿಸುತ್ತವೆ.
ಮೆಲಾಥಿಯಾನ್‌ ಮತ್ತು ಅಸಿಫೇಟ್‌‌‌ಗಳನ್ನು (ಆರ್ಥೀನ್‌) ಕೂಡಾ ಮಾಂಸಾಹಾರಿ ಸಸ್ಯಗಳು ಸಹಿಸಿಕೊಳ್ಳುತ್ತವೆ ಎಂದು ತಿಳಿದುಬಂದಿದೆ.

ಕೀಟಗಳು ಒಂದು ಸಮಸ್ಯೆಯಾಗಿ ಪರಿಣಮಿಸಬಹುದಾದರೂ, ನಿಸ್ಸಂಶಯವಾಗಿ ಮಾಂಸಾಹಾರಿ ಸಸ್ಯಗಳಿಗೆ ಸಂಬಂಧಿಸಿದಂತಿರುವ ಅತಿದೊಡ್ಡ ಹಂತಕನೆಂದರೆ (ಮಾನವರ ಕಾಟದ ಜೊತೆಗೆ) ಅದು ಬೂದುಬಣ್ಣದ ಬೂಸ್ಟು (ಬಾಟ್ರೈಟಿಸ್‌ ಸಿನೆರಿಯಾ ). ಇದು ಬೆಚ್ಚಗಿನ, ಆರ್ದ್ರತೆಯ ಪರಿಸ್ಥಿತಿಗಳಡಿಯಲ್ಲಿ ಹುಲುಸಾಗಿ ಬೆಳೆಯುತ್ತದೆ ಮತ್ತು ಚಲಿಗಾಲದಲ್ಲಿ ನಿಜವಾದ ಸಮಸ್ಯೆಯನ್ನು ತಂದೊಡ್ಡುತ್ತದೆ. ಕೊಂಚಮಟ್ಟಿಗೆ ಹೇಳುವುದಾದರೆ, ಚಳಿಗಾಲದಲ್ಲಿ ಅವುಗಳನ್ನು ತಂಪಾಗಿರಿಸಲಾಗಿದೆ ಮತ್ತು ಉತ್ತಮವಾಗಿ ರೀತಿಯಲ್ಲಿ ಗಾಳಿಬೆಳಕಿನ ವ್ಯವಸ್ಥೆ ಮಾಡಲಾಗಿದೆ ಹಾಗೂ ಸತ್ತಿರುವ ಎಲೆಗಳನ್ನು ತಕ್ಷಣವೇ ತೆಗೆದುಹಾಕಲಾಗಿದೆ ಎಂಬುದನ್ನು ಖಾತ್ರಿಪಡಿಸಿಕೊಳ್ಳುವ ಮೂಲಕ ಈ ರೋಗಕಾರಕ ಜೀವಿಯಿಂದ ಸಮಶೀತೋಷ್ಣದ ಮಾಂಸಾಹಾರಿ ಸಸ್ಯಗಳನ್ನಉ ರಕ್ಷಿಸಬಹುದು.  ಒಂದು ವೇಳೆ ಇದು ವಿಫಲಗೊಂಡರೆ, ಶಿಲೀಂಧ್ರನಾಶಕವೊಂದನ್ನು ಬಳಸಬೇಕಾಗುತ್ತದೆ.ಆರಂಭಿಕರಿಗಾಗಿ ತಂಪಾದ ಸಮಶೀತೋಷ್ಣದ ವಲಯಕ್ಕೆ ಸೇರಿರುವ ಮಾಂಸಾಹಾರಿ ಸಸ್ಯಗಳು ಅತ್ಯಂತ ಸುಲಭದಾಯಕವಾಗಿ ಕಂಡುಬರುತ್ತವೆ. ಈ ಸಸ್ಯಗಳು ತಂಪಾದ ಹಸಿರುಮನೆ ಪರಿಸ್ಥಿತಿಗಳ (ಚಳಿಗಾಲದಲ್ಲಿ ಕನಿಷ್ಟ 5 °C, ಬೇಸಿಗೆ ಕಾಲದಲ್ಲಿ ಗರಿಷ್ಟ 25 °C ತಾಪಮಾನ) ಅಡಿಯಲ್ಲಿ ಉತ್ತಮವಾಗಿ ಕಾರ್ಯನಿರ್ವಹಿಸುತ್ತವೆ. ಇದಕ್ಕಾಗಿ ಅವುಗಳನ್ನು ಬೇಸಿಗೆಯ ಕಾಲದಲ್ಲಿ ಆಮ್ಲೀಕೃತ ಅಥವಾ ಮಳೆನೀರಿನ ವಿಶಾಲವಾದ ಪೆಟ್ಟಿಗೆಖಾನೆ ಅಥವಾ ಹರಿವಾಣಗಳಲ್ಲಿಯೂ, ಚಳಿಗಾಲದ ಅವಧಿಯಲ್ಲಿ ತೇವದ ವಾತಾವರಣದಲ್ಲಿಯೂ ಇರಿಸಬೇಕಾಗುತ್ತದೆ:

 ಡ್ರೊಸೆರಾ ಕೇಪೆನ್ಸಿಸ್‌, ಇದು ದಕ್ಷಿಣ ಆಫ್ರಿಕಾದ ಗುಡ್‌ಹೋಪ್‌ ಭೂಶಿರದ ಕದಿರಪನಿ: ಇದು ಪಟ್ಟಿಯಂಥ-ಎಲೆಗಳನ್ನುಳ ಆಕರ್ಷಕ ಕದಿರಪನಿ, ಇದರಲ್ಲಿ ನಸುಗೆಂಪು ಬಣ್ಣದ ಹೂವುಗಳಿರುತ್ತವೆ, ಕಾಟವನ್ನು ಇದು ಚೆನ್ನಾಗಿ ಸಹಿಸಿಕೊಳ್ಳುತ್ತದೆ.
 ಡ್ರೊಸೆರಾ ಬಿನಾಟ, ಇದು ಕವಲು ತುದಿಯ-ಎಲೆಗಳನ್ನುಳ್ಳ ಕದಿರಪನಿ: ದೊಡ್ಡದಾದ, Y -ಆಕಾರದ ಎಲೆಗಳನ್ನು ಹೊಂದಿರುತ್ತದೆ. 
 ಸರ್ರಾಸೀನಿಯಾ ಫ್ಲೇವಾ, ಇದು ಹಳದಿ ಕಹಳೆ ಹೂಜಿ ಎಲೆ: ಇದು ಹಳದಿ ಬಣ್ಣದ, ಆಕರ್ಷಕ ಶೈಲಿಯ ಎಲೆಗಳನ್ನು ಹೊಂದಿರುತ್ತದೆ, ವಸಂತ ಋತುವಿನಲ್ಲಿ ಹಳದಿ ಹೂವುಗಳನ್ನು ಬಿಡುತ್ತದೆ.
 ಪಿಂಗ್ಯುಕ್ಯುಲ ಗ್ರಾಂಡಿಫ್ಲೋರಾ, ಇದು ಸಾಮಾನ್ಯ ಬಟರ್‌ವರ್ಟ್‌ ಸಸ್ಯ: ವಸಂತ ಋತುವಿನಲ್ಲಿ ನೇರಳೆ ಬಣ್ಣದ ಹೂವುಗಳನ್ನು ಬಿಡುತ್ತದೆ, ಚಳಿಗಾಲದಲ್ಲಿ ಒಂದು ಮೊಗ್ಗಿನಂತೆ (ಹೈಬರ್‌ನಾಕುಲಮ್‌) ನಿಷ್ಕ್ರಿಯವಾಗಿದ್ದುಬಿಡುತ್ತದೆ.  ಸಂಪೂರ್ಣವಾಗಿ ವರ್ಷದುದ್ದಕ್ಕೂ ಬೆಳೆಯುತ್ತದೆ. 
 ಪಿಂಗ್ಯುಕ್ಯುಲ ಮೊರಾನೆನ್ಸಿಸ್‌, ಇದು ಮೆಕ್ಸಿಕೋದ ಬಟರ್‌ವರ್ಟ್‌ ಸಸ್ಯ: ನಸುಗೆಂಪು ಬಣ್ಣದ ಹೂವುಗಳನ್ನು ಬಿಡುತ್ತದೆ, ಚಳಿಗಾಲದಲ್ಲಿ ಮಾಂಸಾಹಾರಿಯಲ್ಲದ ಎಲೆಗಳನ್ನು ಹೊಮ್ಮಿಸುತ್ತದೆ.

ಈ ಪರಿಸ್ಥಿತಿಗಳ ಅಡಿಯಲ್ಲಿ ವೀನಸ್‌ ಬೋನು ಸಸ್ಯಗಳು ಉತ್ತಮವಾಗಿ ಕಾರ್ಯನಿರ್ವಹಿಸುತ್ತವೆಯಾದರೂ, ವಾಸ್ತವವಾಗಿ ಇವುಗಳನ್ನು ಬೆಳೆಯುವುದು ಕೊಂಚ ಕಷ್ಟ: ಒಂದು ವೇಳೆ ಇವುಗಳನ್ನು ಚೆನ್ನಾಗಿ ಪೋಷಿಸಿದರೂ ಸಹ, ಚಳಿಗಾಲದಲ್ಲಿ ಉತ್ತಮವಾದ ರೀತಿಯಲ್ಲಿ ಗಾಳಿ-ಬೆಳಕಿನ ವ್ಯವಸ್ಥೆ ಮಾಡದಿದ್ದರೆ ಬೂದುಬಣ್ಣದ ಬೂಸ್ಟಿಗೆ ಅವು ಈಡಾಗುತ್ತವೆ. ಕೆಳನಾಡಿನ ನೆಪೆಂತೀಸ್‌  ಪೈಕಿ ಕೆಲವೊಂದನ್ನು ಬೆಳೆಯುವುದು ತುಂಬಾ ಸುಲಭ. ಆದರೆ ಇದಕ್ಕಾಗಿ ಅವುಗಳಿಗೆ ತುಲನಾತ್ಮಕವಾಗಿ ಸ್ಥಿರವಾದ, ಬಿಸಿಯಾದ ಮತ್ತು ಆರ್ದ್ರತೆಯ ಪರಿಸ್ಥಿತಿಗಳನ್ನು ಒದಗಿಸಬೇಕು.

 ಸಾಂಸ್ಕೃತಿಕ ಚಿತ್ರಣಗಳು 
ಮಾಂಸಾಹಾರಿ ಸಸ್ಯಗಳು ಬಹಳ ಕಾಲದಿಂದಲೂ ಜನಪ್ರಿಯ ಆಸಕ್ತಿ ಮತ್ತು ನಿರೂಪಣೆಯ ವಸ್ತು-ವಿಷಯವಾಗುತ್ತಾ ಬಂದಿದ್ದು, ಅವುಗಳ ಪೈಕಿ ಬಹುಭಾಗವು ಕರಾರುವಾಕ್ಕಾಗಿಲ್ಲ. ಕಾಲ್ಪನಿಕ ಸಸ್ಯಗಳು ಅಸಂಖ್ಯಾತ ಪುಸ್ತಕಗಳು, ಚಲನಚಿತ್ರಗಳು, ದೂರದರ್ಶನ ಸರಣಿ, ಮತ್ತು ವಿಡಿಯೋ ಆಟಗಳಲ್ಲಿ ಕಾಣಿಸಿಕೊಂಡಿವೆ. ಈ ಕಾಲ್ಪನಿಕ ಚಿತ್ರಣಗಳು ವಿಶಿಷ್ಟವಾದ ರೀತಿಯಲ್ಲಿ ಉತ್ಪ್ರೇಕ್ಷಿತ ಗುಣಲಕ್ಷಣಗಳನ್ನು ಒಳಗೊಂಡಿವೆ. ಬೃಹತ್ತಾದ ಗಾತ್ರ ಅಥವಾ ವಾಸ್ತವತೆಯ ಲೋಕದ ಆಚೆಗಿರುವ ಸಾಮರ್ಥ್ಯಗಳನ್ನು ಹೊಂದಿರುವುದು ಇವೇ ಮೊದಲಾದವು ಈ ಉತ್ಪ್ರೇಕ್ಷೆಗಳಲ್ಲಿ ಸೇರಿಕೊಂಡಿದ್ದು, ಇವುಗಳನ್ನು ಒಂದು ರೀತಿಯ ಕಲಾತ್ಮಕ ಪರವಾನಗಿಯಾಗಿ ನೋಡಬಹುದಾಗಿದೆ. ಜನಪ್ರಿಯ ಸಂಸ್ಕೃತಿಯಲ್ಲಿನ ಕಾಲ್ಪನಿಕ ಮಾಂಸಾಹಾರಿ ಸಸ್ಯಗಳ ಅತ್ಯಂತ ಪ್ರಸಿದ್ಧ ಉದಾಹರಣೆಗಳಲ್ಲಿ, 1960ರ ಕರಾಳ ವೈನೋದಿಕವಾದ ದಿ ಲಿಟ್ಲ್‌ ಷಾಪ್‌ ಆಫ್‌ ಹಾರರ್ಸ್‌, ಜಾನ್‌ ವೈಂಡ್‌ಹ್ಯಾಮ್‌‌ನ ತ್ರಿವಿಭಕ್ತಗಳಾದ ದಿ ಡೇ ಆಫ್‌ ದಿ ಟ್ರಿಫಿಡ್ಸ್‌, ಮತ್ತು ಇತರ ಚಿತ್ರಣಗಳು ಸೇರಿಕೊಂಡಿವೆ. ಇತರ ಚಲನಚಿತ್ರಗಳು ಮತ್ತು ದೂರದರ್ಶನ ಸರಣಿಗಳು ಸಿನಿಮೀಯ ಉದ್ದೇಶಗಳಿಗಾಗಿ ಮಾಂಸಾಹಾರಿ ಸಸ್ಯಗಳ ಕರಾರುವಾಕ್ಕಾದ ಚಿತ್ರಣಗಳನ್ನು ಬಳಸಿಕೊಳ್ಳುತ್ತವೆ.
ಜನಪ್ರಿಯ ಸಂಸ್ಕೃತಿಯಲ್ಲಿನ ಮಾಂಸಾಹಾರಿ ಸಸ್ಯಗಳ ಕುರಿತಾದ ಬಹಳ ಮುಂಚಿನ ಚಿತ್ರಣವು ಒಂದು ಪ್ರಕರಣವಾಗಿತ್ತು. 1878ರಲ್ಲಿ ಮಡಗಾಸ್ಕರ್‌‌ನಲ್ಲಿನ ಓರ್ವ ಪ್ರಾಯದ ಹೆಂಗಸನ್ನು ಒಂದು ಬೃಹತ್‌ ನರಭಕ್ಷಕ ಮರವು ನುಂಗಿಹಾಕಿತು ಎಂದು ಈ ಪ್ರಕರಣದಲ್ಲಿ ವರದಿಯಾಗಿತ್ತು ಮತ್ತು ಡಾ. ಕಾರ್ಲ್‌ ಲಿಷೆ ಎಂಬಾತ ಇದಕ್ಕೆ ಸಾಕ್ಷಿಯಾಗಿದ್ದ. ಸೌತ್‌ ಆಸ್ಟ್ರೇಲಿಯನ್‌ ರಿಜಿಸ್ಟರ್‌‌ ನಲ್ಲಿ 1881ರಲ್ಲಿ ಇದರ ಸಂಗತಿಗಳನ್ನು ಲಿಷೆ ದಾಖಲಿಸಿದ್ದ. ಇದರ ಜೊತೆಗಿನ ಕಲಾಕೃತಿಯಲ್ಲಿ ಚಿತ್ರಿಸಲಾಗಿರುವ ಹೆಂಗಸು, ಮ್ಕೊಡೋಸ್‌ ಎಂದು ಕರೆಯಲಾಗುವ ಒಂದು "ಹೆಚ್ಚು ಪರಿಚಿತವಲ್ಲದ ಆದರೆ ಕ್ರೂರ ಬುಡಕಟ್ಟು ಜನಾಂಗದ" ಓರ್ವ ಸದಸ್ಯಯಾಗಿದ್ದಳು ಎಂದು ತಿಳಿದುಬಂದಿತ್ತು. ಡಾ. ಲಿಷೆ, ಮ್ಕೊಡೋಸ್‌ ಹಾಗೂ ಮರದ ಸಂಗತಿಗಳೆಲ್ಲಾ ಕಟ್ಟುಕತೆಗಳು ಎಂದು ಕಂಡುಬಂದಿದ್ದರಿಂದ, ಈ ದಾಖಲೆಯನ್ನು ಒಂದು ಅಪ್ಪಟ ಮಿಥ್ಯಾಕಲ್ಪನೆ ಎಂದು ಪ್ರಕಟಿಸಲಾಗಿದೆ.

 ಇವನ್ನೂ ಗಮನಿಸಿ 
 ಆಕ್ರಮಣಶೀಲ ಅನುಕರಣೆ
 ಮಾಂಸಾಹಾರಿ ಶಿಲೀಂಧ್ರ
 ಪರಭಕ್ಷಕ ದೈತ್ಯಕಶಾಂಗಿ

 ಆಕರಗಳು 

 ಹೆಚ್ಚಿನ ಮಾಹಿತಿಗಾಗಿ 



 ಕಾರ್ನಿವರಸ್‌ ಪ್ಲಾಂಟ್‌ ಡೇಟಾಬೇಸ್‌  ಮಾಂಸಾಹಾರಿ ಸಸ್ಯಗಳ ಎಲ್ಲಾ ಪ್ರಕಟಿತ ಜಾತಿಗಳ ಕುರಿತಾದ ಹುಡುಕಬಲ್ಲ, ಸದ್ಯೋಚಿತವಾಗಿರುವ ಒಂದು ಪರಿಷ್ಕೃತ ದತ್ತಾಂಶ ಸಂಗ್ರಹವನ್ನು ಒದಗಿಸುತ್ತದೆ.
 Sarracenia.comನಲ್ಲಿನ Carnivorous Plant FAQ 
 ಮಾಂಸಾಹಾರಿ ಸಸ್ಯಗಳ- ಅವುಗಳ ಪೈಕಿ ಬಹುಪಾಲು ಕಾಲ್ಪನಿಕವಾಗಿರುವ ಮಾಂಸಾಹಾರಿ ಸಸ್ಯಗಳ ಚಿತ್ರಣವನ್ನು ಹೊಂದಿರುವ ಚಲನಚಿತ್ರಗಳು ಮತ್ತು TV ಕಾರ್ಯಕ್ರಮಗಳ ಪಟ್ಟಿ
 ಬಟಾನಿಕಲ್‌ ಸೊಸೈಟಿ ಆಫ್‌ ಅಮೆರಿಕಾ - ಕಾರ್ನಿವರಸ್‌ ಪ್ಲಾಂಟ್ಸ್‌‌ ಆನ್‌ಲೈನ್‌ 
 ಎಲಿಸನ್‌, A.M. 2006.  ಪ್ಲಾಂಟ್‌ ಬಯೋಲ್‌.  8 : 740–747.

ವರ್ಗ:ಮಾಂಸಾಹಾರಿ ಸಸ್ಯಗಳು
ವರ್ಗ:ಸಸ್ಯಗಳು
ವರ್ಗ:ಮಾಂಸಹಾರಿತನ